3 Dhuvahuge himeyn ninjakah fahu dhen maru! | Mihaaru\nތިން ދުވަހުގެ ހިމޭން ނިންޖަކަށް ފަހު ދެން "މަރު"!\nބަލިކަން އެނގުނީ ތިން ދުވަސް ވަންދެން މެދުނުކެނޑި ނިދުމަށް ފަހު ހޭލި އިރު ވާހަަކަ ދެއްކުމާއި އުޅުމަށް އައިސްފައި ހުރި ބަދަލުން\nގަލޮޅު ސަހަރާ: ރާއްޖޭގައި މޯޗަރީއެއް ހުންނަނީ އެތަނުގައި އެކަނި\n18 މެއި 2021 - 12:03\nސިކުނޑީގެ ދިގު އޮޕަރޭޝަނަކަށް ފަހު، އޭޑީކޭގައި އާއިލާގެ މެމްބަރުން އިއްޔެ ތިބީ އެންމެ ވަގުތުކޮޅެއްގެ އިންތިޒާރުގަ އެވެ؛ ޝިއުރާ އަށް ދެން ވާނެ ގޮތަކާ ދޭތެރޭ އެވެ. އެހެން ތިއްބާ ދެން އިވުނީ އޭނާގެ ސިކުނޑި މަރުވި ވާހަކަ އެވެ.\n"މިތަނަށް ހަމަ ރީތިކޮށް ސައިކަލެއްގެ ފަހަތުގައި އިނދެ، ހިނގާފައި މިތަނަށް ވަން ކުއްޖެއް އެއީ،" އާއިލާގެ ފަރާތުން ވާހަކަ ދެއްކި މީހަކު، ނަން ހާމަނުކުރަން އެދި ބުންޏެވެ.\nމަކުނުދު އަށް އުފަން އުމުރުން އެންމެ 23 އަހަރުގެ ޝިއުރާ އިބްރާހިމް އޭޑީކޭ އަށް ގެންދިޔައީ ތިން ދުވަހުގެ "ހިމޭން" ނިންޖަކަށް ފަހު ތެދުވި އިރު، އޭނާގެ ދޫއޮޅި ވާހަކަ ދައްކަން ދަތިކަމުންނެވެ.\n"ހައެއްކަ މަސް ދުވަސް ވެއްޖެ ޝިއުރާ ބޮލުގައި ރިއްސާތީ އުޅޭތާ. ކޮންމެ ފަހަރަކު ވެސް ބޭހެއް ކާލައިގެން ބޮލުގައި ރިހުން ރަނގަޅުކުރަނީ. ރޯދަ މަހުގެ ފަހު ދިހައެއްގެ ތެރޭގައި ވަރަށް ގަދައަށް ބޮލުގައި ރިއްސާތީ އޭނަ އުޅޭތީ އައިޖީއެމްއެޗަށް ގެންދިޔައީ،" އާއިލާގެ ފަރާތުން ވާހަކަ ދެއްކި މީހާ ކިޔައިދިނެވެ.\nއައިޖީއެމްއެޗުން ދިނީ ބޮލުގައި ރިހުން ކަނޑުވާ ބޭހެކެވެ. އޭނާ ބުނާ ގޮތުން އެ ބޭސް ކެއުމާ އެކު ޝިއުރާ އަށް ނިދެން ފެށި އެވެ. އަދި ބޭސް ކެއި ދުވަހު އޮތް ގޮތަށް އޭނާ ތިން ދުވަސް ވަންދެން މެދުނުކެނޑި ނިދި އެވެ.\n"ތިން ވަނަ ދުވަހު، އެއީ މިދިޔަ ހޮނިހިރު ދުވަހު ހަވީރު ފިރިމީހާ ގޮވީ އެއްޗެއް ކާން. ދެން ހަމަ އަމިއްލަ އަށް ތެދުވެ ކާން ގޮސް ދެކޮޅު ނުޖެހޭ ވާހަކަތަކެއް ދެއްކީ. އެކަމަކު ދޫއޮޅިފައި ޖުމްލަތައް ފުރިހަމައެއް ނުވޭ،" އޭނާ ބުންޏެވެ.\nއެ ހިސާބުން އެނގުނީ ޝިއުރާގެ މައްސަލައެއް އެބައުޅޭ ކަމެވެ. އެހެންވެ ވަގުތުން އޭޑީކޭ އަށް ގެންދިޔައީ އެވެ. އިމަޖެންސީ އަށް ގެންދިއުމާ އެކު ސީޓީ ސްކޭނެއް ހަދައި، އެމްއާރުއައި ހެދުމުންް އެނގުނީ ސިކުނޑީގެ މައި ނާރެއް ފަޅައިގެން ގޮސް ސިކުނޑި އަށް ލޭ ލީކުވަމުން ދާ ކަމެވެ. އެއީ ސްޓްރޯކެއް ކަމަށް ވެސް އޭޑީކޭ އިން ބުންޏެވެ.\n"އެހެންވެ ހަމަ ވަގުތުން އައިސީޔޫ އަށް ލީ،" އާއިލާ އިން ބުންޏެވެ. "އައިސީޔޫގައި އޮއްވާ ލޮލުގެ ފެނުން ގެއްލިއްޖެ. އެއްފަޅީގެ ވާގި ވެސް ނެތިއްޖެ."\n"ޝިއުރާ ބެއްލެވި ޑޮކްޓަރު ވެސް ވިދާޅުވި ހުރިހާ ކަމެއް ވީ ވަރަށް ހަމަ އަވަށޭ. އޭރު ދިޔައީ ސިކުނޑީގެ އޮޕަރޭޝަނެއް ވެސް ކުރަންް ތައްޔާރުވަމުން. އެކަމަކު ފަހަރަކު ކަމެއް ދިމާވަމުން ގޮސް ސާޖަރީ ވެސް ހެދުނީ ހަމަ ކިރިޔާ،" އޭނާ ބުންޏެވެ.\nޝިއުރާގެ ސާޖަރީއެއް ހެދި ނަމަވެސް، އެއްވެސް އުފާވެރިކަމެއް ނެތެވެ. އިރުކޮޅަކުން ސިކުނޑި މަރުވީ އެވެ. އަދި އޭގެ ފަހުން ހިތް ވެސް ހުއްޓުނީ އެވެ.\n"ކްލިނިކަލީ ޑެޑް ކަން އަޅުގަނޑުމެންނަށް އެންގީ އިއްޔެ ހެނދުނު. ޝިއުރާގެ ފިރިމީހާ ގާތު ޑޮކްޓަރު ބުނި ޝަހާދަތް ވެސް ލައިދޭށޭ. ޝަހާދަތް ވެސް ލައިދިން. އޭރު އޮތީ ވެންޓިލޭޓަރުގައި،" އާއިލާ އިން ބުންޏެވެ.\nއެކަމަކު، ޝިއުރާ މަރުވި ކަމަށް މިއަދު ހެނދުނު ވަނީ ނިންމައިފަ އެވެ.\nސްކޫލު ނިންމުމަށް ފަހު، މާލެ ބަދަލުވެ، 2018 ގައި ކައިވެންޏެއްކޮށްގެން ޝިއުރާ އުޅެމުން ދަނީ ވަރަށް އުފާވެރި ދިރިއުޅުމެކެވެ. އާއިލާ އިން ބުނި ގޮތުގައި، ޝިއުރާ އަކީ މުސްތަގުބަލަށް ވަރަށް ފޮނި އުންމީދުތަކެއް ކުރަމުން އައި ޒުވާނެކެވެ.\nޝިއުރާގެ މަރާ އެކު ކުއްލި މަރާއެކު އާއިލާ އަށް ލިބިފައި ވަނީ ކެތް ނުކުރެވޭ ވަރުގެ ބޮޑު ހިތާމައެކެވެ. މުޅި އާއިލާ ތިބީ ޝޮކެއްގަ އެވެ.\nނޯޓް: އާޓިކަލް ޝާއިއުކުރުމުގެ ފަހުން، އާއިލާގެ އެދުމުގެ މަތިން، މި އާޓިކަލްގެ ބައެއް ވާހަކަތަކާއި ފޮޓޯތައް މިހާރު ވަނީ އުނިކޮށްފަ އެވެ.\nހދ. މަކުނުދޫ މަރު\n26 ކޮމެންޓް, 133 ރިއެކްޝަންސް\nމުޖުތަމައު ހޭލުންތެރި ކުރުމައް ނިޔާވިފަރާތުގެ ފޮޓޯ އަދި ނިޔާވި ފަރާތުގެ މައުލޫމާތު ބޭނުން ކުރުމަކީ ރަންގަޅުކަމެއް. އާޓިކަލްގަ ބުނާގޮތުން ޝިއުރާ ބޮލުގަ ރިއްސާތާ6މަސް އަދި ބޭހެއްކައިގެން ކެންޑިނޭޅި ނިދާތާ3ދުވަސް، މިކަން ކަމުންވެސް އެބަ އެންގޭ ކޮންމެވެސް ސިއްހީ ބޮޑު ގޯހެއް އެބައުޅޭކަން އަދި އެލާޓްވެ އަވަހައް އެބޭނުންވާ ސިއްހީ ފަރުވާ ހޯދި ފިޔަވަޅު އެޅުނުނަމަ ފުރާނަ ސަލާމަތް ކުރެވުނީސް.\nބޮލުގަ ރިއްސާތާ6މަސްވެގެން އައިޖީއެމްއެޗް އަށް ދިޔައިމަވެސް ދިނީ ތަދުކަނޑުވާ ބޭހެއް! ދެނޯ؟\nޑޮކްޓަރުން ނައްވެސް މަދުންނަމަވެސް މި އޮންނަނީ އެމީހުންގެ ޕުރޮފެޝަނަލް މިންގަންޑުތަކާ ފުށުއަރާ ގޮތައް ކަންކުރެވިފަ. އަމިލަޔައްވެސް ކަންކަން ދިރާސާކުރަން ފެނޭ އަދި ސިއްހީ ބޮޑެތި މައްސަލަ ތަކުގައި2ވަނަ އޮޕީނިޔަންއެއް ހޯދުންވެސް ވަރައްމުހިއްމު\nއެމްސްއަށް، އާއި ހޮސްޕިޓަލަށް ގޮއްސަ6މަސް ވަންދެން ރިހހހޭ ވާހަކަ ބުނިކަން ޔަގީންތަ؟ޑޮކްޓަރ ގާތަށް ގޮސް ކިޔާދޭ އެއްޗަކުން ކަމުގެ ބޮޑުކުޑަމިން ދެނެގަނެވޭނީ. ކަމެއް ވީމަ ނޫސްވެރިޔާއަށް އަލިފުން ޔާއަށް ކިޔާދިނަސް ނުވާނެ ކަމެއް.\nވަރަށް ދެރަ...މަރްހޫމަޔަށް ސުވަރުގޭގެ ދާއިމި ނިޔުމަތް ލެއްވުން އެދި ދުވާކުރަން..އަދި އާއިލަޔަށް ކެއްތެރިކަން މިންވަރު ކުރައްވާށި.އާމިން\nތިހުރި ގާއިމު ތަރިންގެ އާދަ އަޅުގަނޑަކާާ އުމުރުން29 އަހަރުން ފެށިގެން ބޯ އަބުރާ ބޮލުގަރިއްސާ ތީ ދައްކަމުން އައްނަ މީހެއް 55 އަހަރު އެއްވެސް ބައްޔެ ނުފެނޭ ޓެސްޓެއް ވެސް ނަހަދާ އަބަދު ބޭސް ކާންޖެހޭ މިހާރު ނުރިހޭ އެއްމެ ކައްޓެއް ވެސް ނެއް އަދިވެސް ދައްކަނީ ބޭސް ބޭސް\nތަދުކަނޑުވާ ބޭހަކީ ޙައްލެއް ނޫން، އަދި އަބަދަކު ބޭހެއްވެސް ނުކެވޭނެ! ކަށީގެ ޚާއްސަ ނުވަތަ ރިއު މެޓޮލޮޖިސްޓަކަށް ދައްކަން ފެނޭ!\nބޮލުގަރިއްސާތާ ހައެއްކަ މަސްވެގެން އައިޖީއެ މްއެޗް އަށް ދިޔައި މަ ރިހުން ކަނޑުވާ ބޭހެއް؟ އައިޖީއެ މްއެޗް ސޫކުރަންވީ! އައިޖީއެ މްއެޗް އަށް އެލިބުނީ ޕޭޝަންޓް ސޭވްކުރާނެ ރަގަނޅު ފުރުސަތެއް! ރޭޑިއޯ/ޓީވީ އަށް އަރާ ސިއްޙީ މާހިރުންވެސް ކުރަންވީ ކަ މަކީ ހޭލުންތެރިކުރުވުން! އަނގައިގަ ތެރޭ ދޫއޮޅި/ވާހަކަ އޮޅުން އަރާ/ މެ މޮރީ ސްލިޕްވުން ފަދަ ހުރިހާ ކަ މަކީ ސްޓްރޯކެއްގެ ޢަލާ މާތް! އެއްވެސް އިކުއިޕް މެންޓަކާއި ނުލައިވެސް، ސްޓޯރަކަށް ހެދޭނެ ޓެސްޓްތައް ހުންނާނެ!\nވަރައް ދެރަވެއްޖެ..އެކަމް ތިން ދުވަސް ވަން ދެން ނިދި އިރު އާއިލާ މީހުން ތިބީތޯ ހަމަ އަޅާ ނުލާ..ނޯމަލް ކަމެއްގެ ގޮތުގް ދެކިގެން ނުވާނެ ނޫންތޯ ?\nއައިޖީއެ މްއެޗް ދެކެ ވަރަށް ރުޅި އައިއްސި! މިކަ މުގަ އެ މީހުން ވަނީ ބޮޑުތަނުން ފެއިލްވެފަ!3ދުވަސް ވަންދެން ނިދުނު ވާހަކައިންވެސް، ޑޮކްޓަރަކަށް ވިއްޔާ، އެއީ ބްލެކް އައުޓެއްތޯ ދަ މައިގަނެވޭނެ!\nބައިވަރު މައްސަލަ: ހަމައެކަނި ބޭހެއްދީފަ ފޮނުވާލުން. ޓެސްޓެއް ނުހެދުން. ބޭސް ކައިގެން އަބަދު ނިދިފަ3ދުވަސް ވަންދެން ނުބާއްވާ އީއާރ އަށް ގެންދަން ވާ ކޭސްއެއްތީ. މާލޭގަ ތިގޮތަށް މީހަކު ނިދާފަ އޮއްވާ ފަރުވާއެއް އިތުރަށް ނުހޯދާ ވާނުވާ ނުބަލާ ބޭއްވުން އެއީ ގޯހެއްނޫންތޯ. ވ.ދެރަވެއްޖެ. އާއިލާއަށް ކެތްތެރިކަން ދެއްވާ، މަރުޙޫމާއަށް ސުވަރުގޭގެ ދާއިމީ ނިޢުމަތް މިންވަރު ކުރައްވާށި\nއައިޖީއެ މްއެޗް އިން ނޫންތޯ ތަދުކަނޑުވާ ބޭހެއް ދީފަ ދޫކޮށްލީ! އެހާޒަ މާނު ބޮލުގަރިއްސި ވާހަކައިންވެސް އެ މީހުން ޓެސްޓެއް ހަދަން ބޭނުން ނުވީތާ!\nއަޅުގަނޑު ރަޙުމަތްތެރިއަކަށް މިހެންދިމާވި އައިޖީ އެމް އެޗުން އެއްވެސް ފަރުވާއެއްނުލިބި އޮތް އެތައް އިރަކު ޑޮކްޓަރު ނައިސްގެން އެއްފަޅި ޕެރެލައިޒްވަމުން ދިޔަ އެއްލޮލުގެ ފެނުން އޭރު މަޑުމަޑުންދިޔަ، ޢާއިލާގެ މީހުންގޮތް ހުސްވެ ތިބީ ރޯން، އަޅުގަނޑު އެތައް މިނިސްޓަރުންނަކާ އެތައް އެމް.ޕީ އަކަށް ގުޅާ ރޮއި އާދޭސްކޮށް الله ގެ ހެޔޮ ރަހުމަތާއި އެކު އިންޑިޔާއަށް ގެންގޮސް އޮޕަރޭޝަނަކަށް ނުގޮސް އެހުރީ ރަނގަޅުވެފައި،\nވާ އެއްގޮތަކީ ސްޓޭންޑަރޑް އޮޕަރޭޓިންގ ޕްރޮސީޖަރ އެއް، އެއްވެސް ތާކު ނޯންނަނީ ނުވަތަ ކަންކަން އެއާއި އެއްގޮތަށް ނުދަނީ! ކަންކަން ކުރާނެ ކޮލިޓީ މިންގަނޑެއްވެސް ކަނޑައަޅާފަ ނުބާއްވަނީ! ކޮން މެ ޑޮކްޓަރ އަކީވެސް އިންޑިޕެންޑެންޓް މީހެއް! އުޅެންވާ މިންގަނޑެއްވެސް/ކޮލިޓީ ބަލާ ޗެކްކުރާނެ ފަރާތެއްވެސް ނުހުރޭ!\nމައްސަލައަކީ ހޮސްޕިޓަލް ތަކަށް ދިޔައަސް ޑޮކުޓަރުންގެ ފަރުވާ ކުދަކަމުން ރަނގަޅަށް ބަލިމިހާ ގައިގްނޯސް ނުކުރުން\nއެހެން އެވަނީ ހޮސްޕިޓަލް ސިސްޓަ މް އެއް ނޯންނާތީ، ރަގަނޅު ޗެކް އެންޑް ބެލެންސް ސިސްޓަ މެއް ނެތީ މައާއިވެސް އެކު!\nވަރަށް ހިތާމަވަވެރި ޙާދިސާއެއް! އާއިލާއަށް ކެތްތެރިކަން ދެއްވާށި. އާމީން. އާދަޔާ ހިލާފަށް ބޮލުގައި ރިއްސާނަމަ ބޮލުގެ ސީޓީ ނުވަތ އެމްއާރްއަި ސްކޭން އެއް ހަދާލުން ރަނގަޅު. ކުރިން ޑައިގްނީޒްކުރެވުމުން ފުރާނަސަލާތްމަތް ކުރުމުގެ ފުރުސަތު ބޮޑުވާނެ.\nއައިޖީއެ މްއެޗް އަށް ދިޔައި މަ އަޅާނުލީ ނޫން ތޯ! ތަދުކަނޑުވާ ބޭހެއް ދީފަ ފޮނުވާލީ މަ ބަލި މީހާ ދެންދާނީ ކޮންތާކަށް ތޯ؟\nއެދިނީ ކޮންބޭހެކަން އެނގެމީހަކު ބުނެދީބަލަ މިތާ. ބޭހެއް ކައިގެން އައްޑޫ މީހަކު މަރުވިވާހަކަވެސް އެބައޮތް މިތާ.\nތަދުކަނޑުވާ ބޭހެއް! ދިޔައީ ސްޓްރޯކެއް ޖެހިގެން، ދިޔައި މަ ބޮލުން ނައްޓާލީ!


ޏ.އަތޮޅު އޭއީސީ ނެޓްބޯޅަ މުބާރާތުގެ ޗެމްޕިއިންކަން މުޒައްފަރު ހައުސް އާއި ޝަނިވިރާޒާ ހައުސްއަށް – Mikal News\nނެޓްބޯޅަ މުބާރާތުގެ ސީނިއާ ބައިގެ ޗެމްޕިއަން މުޒައްފަރު ހައުސް -2021\nޏ.އަތޮޅު ތައުލީމީ މަރުކަޒުގެ އިންޓަ ހައުސް ނެޓްބޯޅަ މުބާރާތުގެ ޗެމްޕިއިންކަން މުޒައްފަރު ހައުސް އާއި ޝަނިވިރާޒާ ހައުސްއިން ހޯދައިފިއެވެ. އިއްޔެ މެންދުރުފަހު ކުޅެވުނުް ޖޫނިއާ ބައިގެ ޗެމްޕިއަންކަން ޝަނިވިރާޒާ ހައުސްއިން ހޯދީ ފައިނަލުގައި މުޒައްފަރު ހައުސް އާއި ވާދަކޮށްގެނެނެވެ. އިއްޔެ ހަވީރު ކުޅުނު ސީނިއާ ބައިން މުޒައްފަރު ހައުސްގެ ޓީމު ޗެމްޕިއަންކަން ހޯދީ ފައިނަލުގައި އަމީހުން ހައުސްގެ މައްޗަށް ކުރި ހޯދައިގެންނެވެ.\nނެޓްބޯޅަ މުބާރާތުގެ ޖޫނިއާ ބައިގެ ޗެމްޕިއަން ޝަނިވިރާޒާ ހައުސް -2021\nމުބާރާތުގެ ޖޫނިއާ ބައިގެ ގްރޫޕް ސްޓޭޖުގައި މުޒައްފަރު ހައުސް އާއި ޝަނިވިރާޒާ ހައުސް ބައްދަލުކުރި މެޗުން 6-7 އިން މޮޅުވެފައިވަނީ މުޒައްފަރު ހައުސް އެވެ. ނަމަވެސް ފައިނަލު މެޗުން ޝަނިވިރާޒާ ހައުސް މިވަނީ މޮޅުވެފައެވެ.\nނެޓްބޯޅަ މުބާރާތުގެ ޖޫނިއާ ބައިގެ ރަނަރަޕް މުޒައްފަރު ހައުސް -2021\nމުބާރާތް އިއްޔެ ނިމުން، މުބާރާތުގެ ދެބައިގެ ވެސް ޗެމްޕިއަން ޓީމަށާއި ރަނަރަޕް ޓީމަށް އަދި މުބާރާތުގެ ވަނަތަކަށް އިނާމާއި މެޑެލް އަދި ޓްރޮފީ ދިނުން އޮތެވެ.\nނެޓްބޯޅަ މުބާރާތުގެ ސީނިއާ ބައިގެ ރަނަރަޕް އަމީނު ހައުސް -2021\nސީނިއާ ބައިން މުބާރާތުގެ ޗެމްޕިއަން ޓީމު: މުޒައްފަރު ހައުސް\nސީނިއާ ބައިން މުބާރާތުގެ ރަނަރަޕް ޓީމު: އަމީނު ހައުސް\nސީނިއާ ބައިން ކުއީން އޮފްދަ ޓޯނަމެންޓް: ރީމް ވަލީދު، ސެންޓާ- މުޒައްފަރު ހައުސް\nމުބާރާތުގެ ކޮންމެ ބަޔަކުން އެންމެ މޮޅު ކުޅުންތެރިޔާ\nޖޫނިއާ ބައިން މުބާރާތުގެ ޗެމްޕިއަން ޓީމު: ޝަނިވިރާޒާ ހައުސް\nޖޫނިއާ ބައިން މުބާރާތުގެ ރަނަރަޕް ޓީމު: މުޒައްފަރު ހައުސް\nޖޫނިއާ ބައިން ކުއީން އޮފްދަ ޓޯނަމެންޓް: ފާތިމަތު އަނުމް، ގޯލް އެޓޭކް- ޝަނިވިރާޒާ ހައުސް\nމީގެ އިތުން ކޮންމެ ބަޔަކުން ވެސް މުބާރާތުގެ އެންމެ މޮޅު7ކުޅުންތެރިން ހޮވައި އިނާމު ދިނުން އޮތެވެ.\nނެޓްބޯޅަ މުބާރާތުގެ ސީނިއާ ބައިގެ އެންމެ މޮޅު7ކުޅުންތެރިން -2021\nމިމުބާރާތުގެ ކުޅުނީ 7-13 ނޮވެމްބަރު 2021 އަށް ޏ.އޭއީސީ ހޯލުގައެވެ. މުބާރާތުގައި ވާދަކުރީ ޏ.އޭއީސީ4ހައުސްގެ ޓީމުތައް ޖޫނިއާ އަދި ސީނިއަ ބައި ވަކިން، ކޮންމެ ބަޔަކުން ވެސް ކޮންމެ ހައުސް އަކުން ޓީމެއް ވާދަކުރާ ގޮތަށެވެ. ލީގު އުސޫލުން އެއްބުރު ކުޅުމަށްފަހު އެންމެ ގިނައިން ޕޮއިންޓް ހޯދި ދެޓީމް ކޮންމެ ބައަކުން ވެސް ފައިނަލުގައި ކުޅެގޮތަށެވެ.\nނެޓްބޯޅަ މުބާރާތުގެ ޖޫނިއާ ބައިގެ އެންމެ މޮޅު7ކުޅުންތެރިން -2021\nނޯޓު: މިކަލް ނޫހުގައި ޚަބަރެއް ނުވަތަ އެހެން ވެސް މައުލޫމާތެއް ޝާއިއު ކުރައްވަން ބޭނުންފުޅުނަމަ [email protected] އަށް އިމެއިލް ކުރުން އެދެމެވެ.


ސީނިއަރ އޮފިސަރ، ލީގަލް\nމޯލްޑިވްސް އިންޓަގްރޭޓަޑް ޓޫރިޒަމް ޑިވެލޮޕްމަންޓް ކޯޕަރޭޝަން، މ. ދޫނިފުށި، 08 ވަނަ ފަންގިފިލާ، މާލެ ދިވެހި ރާއްޖެ.\nޖުމްލަ މުސާރަ: 12,000.00 ރުފިޔާ\nޤާނޫނީ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތުގެ ދާއިރާގައި މަދުވެގެން2(ދެ) އަހަރު ދުވަހުގެ ތަޖުރިބާ ލިބިފައިވުން.\n10.ކޯޕަރޭޝަނުން ހަދާ އެކި އެކި ކޮންޓްރެކްޓްތައް ހަދާއިރު ގާނޫނީ ގޮތުން ލަފާދިނުމާއި ހެދިފައިވާ އެގްރިމެންޓްތަކާއި ޚިލާފުވާނަމަ އެކަމުގައި ދޭންޖެހޭ ގާނޫނީ ލަފާދިނުން.\nކޯޕަރޭޝަންގެ ލީގަލް އެފެއާޒްގެ މަސައްކަތްތައް ކުރުން.\n13.ޑިޕާޓުމަންޓުގެ މަސައްކަތްތައް ދުވަހުން ދުވަހުން ކުރިއަށްގެންދިއުމުގައި އެހީތެރިކަން ފޯރުކޮށްދިނުމާއެކު ކޯޕަރޭޝަންގެ މެނޭޖްމަންޓުން ހަވާލުކުރާ ކަންކަން އިރުޝާދާ އެއްގޮތަށް ކުރުން.\nމަތީގައި ދެންނެވުނު ލިޔެކިޔުންތައް ހަމަކުރެއްވުމަށްފަހު، 09 މާރިޗު 2020 ވާ ހޯމަ ދުވަހުގެ 14:00 ގެ ކުރިން މިކޯޕަރޭޝަންގެ އޮފީހަށް ހުށަހަޅުއްވާށެވެ. ނުވަތަ މިކޯޕަރޭޝަންގެ އީމެއިލް [email protected] އަށް މެއިލް ކުރައްވާ.


Aarah massala: Mobile forensic report hedhi meehaa ge hekibas nagaifi | Mihaaru\nއާރަށް މައްސަލަ: މޮބައިލް ފޮރެންސިކް ރިޕޯޓް ހެދި މީހާގެ ހެކިބަސް ނަގައިފި\nޝަރީއަތުގެ އަޑު އެހުމެއްގައި ޔާމީން ބައިވެރިވެޑައިގަންނަވަނީ: އެމަނިކުފާނަށް ކުރާ ދައުވާގެ އަޑު އެހުމުގައި މިއަދު އޮތީ ހެކި ބަސް ނެގުން.\n16 ޖޫން 2022 - 21:21\nވ. އާރަށް މައްސަލާގައި ކުރީގެ ރައީސް އަބްދުﷲ ޔާމީންގެ މައްޗަށް ކުރާ ދައުވާގައި ފޯނުން ކޮށްފައިވާ މުއާމަލާތްތަކާ ބެހޭގޮތުން ތަހުލީލު ރިޕޯޓް ހެދި މީހާގެ ހެކިބަސް ކްރިމިނަލް ކޯޓުން މިއަދު ނަގައިފި އެވެ.\nއާރަށް ކުއްޔަށް ދިނުމުން ރިޝްވަތުގެ ގޮތުގައި އެއް މިލިއަން ޑޮލަރު ގަބޫލު ކުރައްވައި އަދި އެ ފައިސާ ލޯންޑާ ކުރެއްވި ކަމަށް ބުނެ ޔާމީންގެ މައްޗަށް ދެ ދައުވާ ކުރާއިރު އެމަނިކުފާނަށް ރިޝްވަތު ދިނުމުގެ ދައުވާ ރައްޔިތުންގެ މަޖިލީހުގެ ފެލިދޫ ދާއިރާގެ ކުރީގެ މެމްބަރު ޔޫސުފް ނައީމްގެ މައްޗަށް ކުރެ އެވެ.\nކްރިމިނަލް ކޯޓުގައި މިއަދު އެ ދެ ބޭފުޅުންގެ ބައިގައި ވެެސް އޮތީ ހެކިބަސް ނެގުމެވެ. ދައުލަތުން ހުށަހެޅި މޮބައިލް ފޮރެންސިކް ރިޕޯޓް ތައްޔާރުކުރި އަބްދުﷲ ޝިފާޒްގެ ހެކިބަސް ނެގީ އެ މައްސަލާގައި ތިން ފޯނަކުން ކޮށްފައިވާ މުއާމަލާތްތަކާ ބެހޭގޮތުން ރިޕޯޓް ހެދި މީހާގެ ހައިސިއްޔަތުންނެވެ.\nހެކިބަސް ދެމުން އޭނާ ބުނިގޮތުގައި ތަހުގީގުކުރި ފުލުހުން އޭނާގެ ގާތުން އެދުނީ ވަކި ނަމްބަރަކުން ކޮށްފައިވާ މުއާމަލާތްތަކެއް ބެލުމަށެވެ. އަދި ޕެންޑްރައިވެއްގައި ހުރި އެ މައުލޫމާތުތައް ބެލިއިރު އެ ނަމްބަރުން ކޮށްފައިވާ މެސެޖްތަކާއި ވައިބާ ޗެޓް އަދި ކޯލް އެލާޓްތައް ފެނުނު ކަމަށް ޝިފާޒް ބުންޏެވެ. އެކަމަކު މެސެޖްތަކާއި ޗެޓްތަކުގައި ހިމެނޭ މީހުންގެ ނަންތަކެއް އޭނާ ނުބުނެ އެވެ.\nމިއަދުގެ އަޑުއެހުން ކްރިމިނަލް ކޯޓުގައި ކުރިއަށް ދަނީ.\nއެ މައްސަލައާ ގުޅޭ މުއާމަލާތެއް ފެނުނުތޯ ޔާމީންގެ ވަކީލުން ސުވާލު ކުރެއްވުމުން އޭނާ ބުނީ އެ މެސެޖްތަކުގައި ހުރި ވާހަކަތަކުގެ ތަފްސީލެއް އޭނާ ނުބަލާ ކަމަށެވެ. އަދި އެކަން ބަލާނީ ތަހުގީގުކުރާ ފުލުހުން ކަމަށާއި އޭނާގެ ދައުރަކީ ޕެންޑްރައިވުން ވަކި މައުލޫމާތެއް ނެގުން ކަމަށް އޭނާ ވިދާޅުވި އެވެ.\nދިފާއީ ވަކީލުންގެ ސުވާލުތައް ގިނައިން އަމާޒުކުރީ އެ ފުލުސް މީހާގެ ތައުލީމާއި ތަޖްރިބާއާ ބެހޭގޮތުންނާއި ފޮރެންސިކަށް ގެންނަ ހެކިތައް ތަހުލީލު ކުރުމުގައި ބަލާ ކަންކަމާ ގުޅޭގޮތުންނެވެ.\nމިއަދު ދެ މީހެއްގެ ހެކިބަސް ނަގަން ހަމަޖައްސާފައި އޮތަސް، އެ ފުލުސް މީހާއާ ދެފަރާތުން ސުވާލު ކުރުމުގައި ތިން ގަޑިއިރަށް ވުރެ ދިގުދެމިގެން ދިއުމުން އެ މައްސަލަ ބައްލަވާ އިސްގާޒީ އަހުމަދު ޝަކީލް ނިންމެވީ ދެން ހުރި ހެކިވެރިޔާގެ ހެކިބަސް ދެން އޮންނަ އަޑުއެހުމަކަށް ފަސް ކުރުމަށެވެ.\nމިއަދުގެ އަޑުއެހުން ކްރިމިނަލް ކޯޓުގެ ޔޫޓިއުބް ޗެނަލުން ލައިވްކުރަމުން ދަނިކޮށް ބައެއް ޓީވީ ޗެނަލްތަކުން ކޯޓުގެ ފީޑް ބޭނުން ކޮށްގެން ލައިވްކުރަން ފެށި އެވެ. އެހެންވެ، ޝަރީއަތުގެ މެދު ތެރެއިން އިސްގާޒީ ޝަކީލް އެންގެވީ ކޯޓުގެ ހުއްދަ ނެތި އެއްވެސް ފަރާތަކުން ޝަރީއަތުގެ ލައިވް ފީޑް ބޭނުން ނުކުރުމަށެވެ.\nއެކަމާ ގުޅިގެން ޔާމީންގެ ވަކީލުން ކަންބޮޑުވުން ފާޅުކުރެއްވި އެވެ. އެ ޓީމުގައި ހިމެނިވަޑައިގަންނަވާ ކުރީގެ ނައިބު ރައީސް މުހައްމަދު ޖަމީލް އަހުމަދު ވިދާޅުވީ ގިނަ ބައެއްގެ ސަމާލުކަން ހުރި މައްސަލައަކަށް ވާތީ ލައިވް ކުރުމުގެ ފުރުސަތު ޓީވީތަކަށް ދިނުން މުހިންމު ކަމަށެވެ.\nއިސްގާޒީ ޝަކީލް ވިދާޅުވީ ކޯޓުގެ ހުއްދަ ނެތި، ކޯޓުގެ ލައިވް ފީޑް ރީބްރޯޑްކާސްޓް ނުކުރެވޭނެ ކަމަށެވެ.\nމިފަހަރު ކޮންފިއްޔެއް އޮޅިގެންބާ މީނަ ދޫކޮށްލަން ޖެހޭނީ.\nފިލިއޮޅޭކައްނުޖެހޭ ތިޔަ ޕެންޑްރައިވްގަހުރި މައުލޫމާތު ނެގިމީހާގެ ހެކިބަހުންވެސް ޔާމީން އެވަނީ ސަލާމަތްވެފަ.\nއެއްދޮގު ފޮރުވަން ހާސް ދޮގު ހަދަން ޖެހޭނެ. އެއްވައްކަން ފޮރުވަން ކޮށްފަ ހުރި އެތައް ވައްކަމެއް ފޮރުވަން ޖެހޭނެ...\nސިޔާސީ ދައުވާކޮއްގެން އެމްޑީޕީގެ އަގު ވެއްޓޭނީ.\nޔާމީނު ސަލާމަތްވޭތޯ ވަކީލުންވެސް ހާދަދޮގެއްހަދާނެޔޭދޯ!!\nގުޅިފައޮތީ އެންމެންހެން އެންމެންބޭނުންވާ ގިނަޢަދަދެއްގެ ލާރިއާއެއްނު. ޖަމީލަށް ވެފަހުރިގޮތާއިމެދު ވިސްނައިލީމަ ހުރިހާކަމެއް ސާފުވީ. ނާއިބު ރައީސަކަށްހުއްޓައި ސައްޕުޖަހައި ބޭރުއަރުވާލީމައި އަރުވާލެވިގެންހުރެ ގޮވިހައިއެއްޗިއްސާއި ދެއްކިހައިވާހަކައާއި އުޅުއްވެވިގޮތްކޮޅު ކިރިޔާވެސް ހަނދުމަހުރިނަމަ، އެގޮތަށް އުޅެން ލަދުގަތީސް. ފަތެއް ލިބޭނެކަމާއި އިންސާފު ކުރެވޭނެކަން ހަނދުމަހުރި އެކަކުވެސް ތީގެތެރޭގައި އުޅޭހެނެއް ހިއެއްނުވޭ.\nސަ ފަރު ކައްދެ\nވެރިކަމަށް5އަހަރު ފުރޭ އިރު މި މައްސަލަ ވެސް ދަނީ މޮކުހުން\nމީވެސް ނިމޭންއޮތްކަމެއްނޫން ދޯ؟\nކިހިނެއް ނިމޭނީ މިއުޅެނީ ދައުލަތެއް ލޫޓްވާލާފަ އެވެގެން.


Gaanoonu asaasee ah islaahu kuree Raees ge kulhadhaana kamun: Moosa\nގާނޫނު އަސާސީއަށް އިސްލާހު ގެނައީ ރައީސް ޔާމީންގެ ކުޅަދާނަކަމުން: މޫސަ\nހުރިހާ ޕާޓީތަކެއް އެކުވެގެން ގާނޫނު އަސާސީ ރައީސް އަބްދުﷲ ޔާމީންގެ ކުޅަދާނަކަމުން ކަމަށް ވިދާޅުވެ، ތައުރީފް ކުރައްވައިފި އެވެ.\nލޯކަލް ކައުންސިލްގެ ގާނޫނަށް އިސްލާހު ގެނައުމުގެ ބިލާ ގުޅޭ ގޮތުން މަޖިލީހުގައި ވާހަކަ ދައްކަވަމުން މޫސަ ވިދާޅުވީ ގާނޫނު އަސާސީއަށް އިސްލާހު ގެނައުމުގައި ހުރިހާ ޕާޓީތަކެއް އެކުވެ، އެކައްޗެއް ކިޔައިގެން އެކަން ކުރެވޭނެ މާހައުލެއް ފަހިކޮށްދެއްވީ ރައީސް އަބްދުﷲ ޔާމީން ކަމަށެވެ. އަދި މިއީ ރައީސް އަބްދުﷲ ޔާމީންގެ ކުޅަދާނަކަން ކަމަށް ވެސް މޫސަ ވިދާޅުވި އެވެ.\n"ގާނޫނު އަސާސީއަށް އިސްލާހު ގެނައުމަކީ ފަސޭހަކަމެއް ނޫން. އެކަމަކު ސަރުކާރުން ހުށަހަޅައިގެން ހުރިހާ ޕާޓީތައް އެކުވެގެން އެކަން ކުރެވޭނެ މާހައުލެއް ރައީސް ޔާމީން ފަހިކޮށްދެއްވީ. އެހެން ވީމާ މިއީ އެބޭފުޅާގެ ކުޅަދާނަކަން،" މޫސަ ވިދާޅުވި އެވެ.\nއޭނަ ވިދާޅުވީ ރާއްޖޭގައި މިހާރު އިދިކޮޅު ޕާޓީއެއް ނެތް ކަމަށެވެ. އަދި ގާނޫނު އަސާސީ ވިދާލަނީ ވެސް އެންމެން އެކުވެގެން ކަމަށް ވެސް މޫސަ ވިދާޅުވި އެވެ. އެހެން ވީމާ، "އަޅުގަނޑުމެންގެ ޕާޓީއޭ"، "މިއީ އިދިކޮޅު ޕާޓީއޭ" ކިޔައިގެން ވާހަކަ ދެއްކުމުގެ ހައްގެއް ނެތް ކަމަށް މޫސަ ވިދާޅުވި އެވެ.


Fuluhun hayarukuree aniyaa koffai: Noosveriya Murushid | Mihaaru\nރާއްޖެޓީގެ ނޫސްވެރިޔާ މުރުޝިދު ހައްޔަރު ކުރަނީ\nފުލުހުން ހައްޔަރުކުރީ އަނިޔާކޮށްފައި: ނޫސްވެރިޔާ މުރުޝިދު\n04 މާޗް 2018 - 12:02 42 comments\nމުރުޝިދު ހައްޔަރުކޮށްފައި ވަނީ ރޭ 12 ޖަހާކަންހާއިރު ޗައިނާ އެމްބަސީ ސަރަހައްދުގައި މުޒާހަރާ ކަވަރު ކުރަމުން ދަނިކޮށެވެ. ފުލުހުން މުރުޝިދު ހައްޔަރުކުރުމަށް، އޭނާ ބިންމައްޗަށް ވައްޓާލައި އަތް އަނބުރާލައި، ގަދަކަމުން ވަނީ ބިޑި އަޅުވައިފަ އެވެ. ބިޑި އެޅުވުމަށް ފަހު ދެ ފުލުހަކު ވެގެން މުރުޝިދު ގެންދިޔައީ ބިންމަތީގައި ދަމަމުންނެވެ.\nމުރުޝިދު ހައްޔަރު ކުރުން---\nމުރުޝިދު ބުނީ އޭނާ ހައްޔަރު ކުރިއިރު ފުލުހުން އަމަލު ކުރިގޮތުން އޭނާގެ ވައަތު އަތް މަށައިގެން ގޮސްފައިވާ ކަމަށެވެ. އަދި ކަނާތު އަތަށް ވަރަށް ބޮޑަށް ތަދުވެފައިވާ ކަމަށް މުރުޝިދު ބުންޏެވެ.\nއޭނާ ވަނީ ރޭ އޭޑީކޭ ހޮސްޕިޓަލުން ފަރުވާ ހޯދައިފަ އެވެ. ޑޮކްޓަރުން ބުނީ އޭނާ އަށް ސީރިއަސް އަނިޔާއެއް ލިބިފައިނުވާ ކަމަށެވެ. ނަމަވެސް ތަދުކެނޑުވުމަށް ބޭސްދިން ކަމަށް މުރުޝިދު ބުންޏެވެ.\nމުރުޝިދު ބުނިގޮތުގައި އޭނާ ހައްޔަރުކުރީ މުޒާހަރާ ކަވަރު ކުރަން ތިބެވޭނެ ކަމަށް އެސްއޯ ފުލުހުން ބުނި ސަރަހައްދުގައި ހުއްޓާ ކަމަށެވެ. އިތުރު ފުލުހުންތަކެއް އެ ސަރަހައްދަށް ގޮސް އެތަން ދޫކޮށް ދިއުމަށް އެންގުމަށް ފަހު ހައްޔަރުކުރީ ކަމަށް އޭނާ ބުންޏެވެ.\n"އަޅުގަނޑު ބުނިން މިހުރީ އެސްއޯ ފުލުހުން ބުނި ހިސާބުގައޭ. ބުނީމަ ދެން އައި ފުލުހުން ބުނީ އެއީ އެސްއޯއެއް ނޫންހޭ މިއީ އެހެން ބައެކޭ. އެހެން ކިޔައިފައި ކުއްލިއަކަށް ދަމައިގަނެ ވައްޓާލީ،" މުރުޝިދު ބުންޏެވެ.\nފުލުހުން ބިޑި އަޅުވަން މަސައްކަތްކުރި ވަގުތު މުރުޝިދު ގަދަ ހަދާ މަންޒަރު ވީޑިއޯއިން ފެނެ އެވެ. މުރުޝިދު ބުނީ އޭނާ ހީކުރީ ފުލުހުން މައިކް އަތުލަން އުޅުނީ ކަމަށް ކަމަށެވެ. ބިޑި އަޅުވަން އުޅޭ ވާހަކަ ފުލުހުން ނުބުނާ ކަމަށް އޭނާ ބުންޏެވެ.\nމުރުޝިދުއަށް އޭޑީކޭ ހޮސްޕިޓަލުން ފަރުވާދެނީ--\nބިޑި އަޅުވައި، މުރުޝިދު ހައްޔަރު ކުރުމަށްފަހު އޭނާ ގެންގޮސް ބެއިންދީ އާޓިފިޝަލް ބީޗް ސްޓޭޖްމަތީގަ އެވެ. އަދި މާ ގިނައިރެއް ނުވެ އޭނާ ދޫކޮށްލި އެވެ.\nމުރުޝިދު ބުނީ އޭނާ ހައްޔަރުކުރީ ކީއްވެގެންތޯ ފުލުހުންނާ ސުވާލުކުރުމުން ފުލުހުން ދިން ޖަބާވަކީ "ހައްޔަރު ނުކުރަން ކަމަށާއި އެ ސަރަހައްދުން ދުރަށް ޖެއްސީ" ކަމަށެވެ.\nފުލުހުންގެ ތަރުޖަމާން އަހުމަދު ޝިފާން ވިދާޅުވީ މުރުޝިދު ހައްޔަރުކޮށްފައި ނުވާ ކަމަށެވެ. ފުލުހުން ކުރި ކަމަކީ މުރުޝިދު އެ ސަރަހައްދުން ދުރަށް ޖެއްސުން ކަމަށާއި އޭނާ އަށް ފުލުހުން އަނިޔާކުރި ކަމަށް ބުނާ މައްސަލަ ބަލަމުން އަންނަ ކަމަށް ވެސް ޝިފާން ވިދާޅުވި އެވެ.\nމިދިޔަ މަހު 16 ވަނަ ދުވަހުގެ ރޭ އިދިކޮޅު ފަރާތްތަކުން ކުރިއަށް ގެންދިޔަ މުޒާހަރާ ކަވަރުކުރަން އުޅުނު ރާއްޖެޓީވީގެ ނޫސްވެރިޔާ ހުސައިން ހަސަން ވެސް ހައްޔަރު ކުރި އެވެ. އަދި ހުސައިން ހޭނެތުމުން ވަނީ އޭނާ އަށް ފަރުވާ ދީފަ އެވެ.\nހުސައިން ހައްޔަރުކޮށް ފުލުހުން އަނިޔާ ކުރި ކަމަށް އޭނާ ބުނުން--\nހުސައިން ބުނިގޮތުގައި ފުލުހުން އޭނާއަށް އަނިޔާކުރި އެވެ. އޭނާ ހޭނެތުނީ އެ އަނިޔާތަކުގެ ސަބަބުން ކަމަށް ހުސައިން ބުންޏެވެ.\nއިތުރު ލިޔުންތައް މީޑިއާ ނޫސްވެރިކަން ފުލުހުން ރާއްޖެ ޓީވީ ނޫސްވެރިން


Molhu kulhuntheriyaaves, ran bootu ves Chetri ah\nޗެތްރީ އެވޯޑާ ހަވާލުވަނީ\n17 އޮކްޓޯބަރ 2021 - 00:28:22\nސާފް ޗެމްޕިއަންޝިޕް ފުޓްބޯޅަ މުބާރާތުގެ މޮޅު ކުޅުންތެރިޔާގެ މަގާމާ، މުބާރާތުގެ އެންމެ ގިނަ ގޯލް ޖެހި ކުޅުންތެރިއަކަށްދޭ އެވޯޑްވެސް، އިންޑިޔާގެ ކެޕްޓަން ސުނިލް ޗެތްރީ ހޯދައިފިއެވެ.\nމުބާރާތުގެ އެންމެ މޮޅު ކުޅުންތެރިޔާގެ އިތުރުން ފައިނަލް މެޗުގެ މޮޅު ކުޅުންތެރިޔަކަށްވެސް ހޮވުނީ އިންޑިޔާގެ ކެޕްޓަން ސުނިލް ޗެތްރީއެވެ. އުމުރުން ތިރީސް ހަތް އަހަރުގެ ޗެތްރީވަނީ ސާފް ޗެމްޕިއަންޝިޕުގައި މި ފަހަރު ފަސް މެޗުގައި ފަސް ލަނޑު ޖަހާފައެވެ. އޭގެ ތެރޭގައި ރާއްޖެ ކޮޅަށް ޖެހި ދެ ލަނޑުވެސް ހިމެނެއެވެ.\nފަސް ލަނޑާއެކު މުބާރާތުގެ މޮޅު ކުޅުންތެރިޔާގެ މަގާމު ހޯދި ޗެތްރީ ބުނީ މި މުބާރާތުން އެންމެ ބޮޑު ކާމިޔާބަކީ ޒުވާން ކުޅުންތެރިންތަކެއް އިންޑިޔާ ޓީމުން ފުރުސަތު ހޯދައި މޮޅު ކުޅުމެއް ދެއްކި ދެއްކުން ކަމަށެވެ.\nމުބާރާތް ފެށިގެން އައިއިރު އަހަރުމެންނަށް ކުޅެވުނީ ވަރަށް ދަށްކޮށް، އެކަމަކު ފުރަތަމަ ދެ މެޗަށް ފަހު ޓީމު ހަމައަކަށް އެޅިއްޖެ އަދި ފަހު މެޗުތަކުގައި އަހަރުމެން މޮޅަށް ކުޅެފީމު. އެންމެ ބޮޑު ހިތްހަމަ ޖެހުމަކީ ޒުވާން ކުޅުންތެރިން އާދަޔާ ޚިލާފު ހިއްވަރެއްލައި މޮޅު ކުޅުމެއް ކުޅުނުކަން. މި ތަށި އަހަރުމެންނަށް ކާމިޔާބު ކުރެވުނީ ޒުވާން ކުޅުންތެރިންގެ މަސައްކަތުން.\nބެންގަލޫރު އެފްސީއަށް ކުޅޭ ޗެތްރީ މި މުބާރާތުގައި ޖެހި ފަސް ލަނޑާއެކު އޭނާ ގައުމީ ޓީމަށް ޖެހި ލަނޑުގެ އަދަދުވަނީ އަށްޑިހައަށް އަރާފައެވެ. ޗެތްރީގެ މޮޅު ކުޅުމާއި އެކު އޭނާއަށް މުބާރާތުގެ މޮޅު ކުޅުންތެރިޔާގެ މަގާމު ލިބުނު އިރު އޭނާވަނީ ދެހާސް އެގާރަވަނަ އަހަރު އަދި ދެހާސް ފަނަރަވަނަ އަހަރުވެސް މުބާރާތުގެ މޮޅު ކުޅުންތެރިޔާގެ މަގާމު ހޯދާފައެވެ.


Rajjeyge Igthisaadhu Dhen Kolhah Jeheynee Raees Yameen Ah: Dr. Shaheem - Vaguthu\nދުނިޔޭގެ އެކި ގައުމުތަކުގައި މިހާރު ފެތުރެމުން އަންނަ ކޮވިޑް-19 ވައިރަހާއި ގުޅިގެން ރާއްޖޭގެ އިގްތިސޯދަށްވެސް ވަރަށް ބޮޑު ހީނަރުކަމެއް އައިސްފައިވާ ކަމަށާއި، އިގްތިސޯދު އަލުން ކޮޅަށް ޖެހޭނީ ކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް އަށް ކަމަށް އެމަނިކުފާނު ސަރުކާރުގެ ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ވިދާޅުވެއްޖެއެވެ.\nދެހާސް އަށާރަވަނަ އަހަރުގެ ރިޔާސީ އިންތިހާބުގައި ރައީސް ޔާމީންގެ ރަނިން މޭޓުކަން ވެސް ކުރެއްވި ޑރ. ޝަހީމް ކުރެއްވި ޓްވީޓެއްގައި ވިދާޅުވީ އޭނާ ގަބޫލު ކުރައްވާ ގޮތުގައި ރާއްޖެ މިހާރު ވެއްޓެމުން މިދާ އަނދަވަޅުން ސަލާމަތް ކުރެވޭނީ ރައީސް ޔާމީން ފަދަ އިގްތިސާދީ މުދައްބިރަކަށް ކަމަށެވެ. އެހެންކަމުން ޔާމީނަށް މިހާރު ހުންނެވި ޖަލުން ސަލާމަތްވެ އިންސާފު ލިބި މިނިވަނެއްގެ ގޮތުގައި ރައްޔިތުންނާއި ހަމަޔަށް ނިކުމެވޭނެ ދުވަހެއް ދައްކަވާތޯ އޭނާ ވަނީ ދުއާ ކުރައްވާފައެވެ. ޑރ. ޝަހީމް އިތުރަށް ވިދާޅުވީ "މިގައުމުގެ ޒަމާނީ ވިޝަންގެ މޭސްތިރިއަކީ އެއީ" ރައީސް ކަމަށެވެ.\nAlhugandu Qabool kuraa gothugai Raajje vettemundhaa Iqthisaadhee valhugandun Raajje Salaamaikureveynee RY fadha Iqthisaadhee Mudhabbirakah.vymaa RY geyah badhalukuravvai RY ah insaafu libi Minivanvumuge Furusathu fahikohdhevvaashe! Miqaumuge Zamaani Vision ge Meysthiriyaki ee! pic.twitter.com/rJb1bssKKV\n— Mohamed Shaheem Ali Saeed (@Mohamedshaheem1) April 6, 2020\nރައީސް އިބްރާހިމް މުހައްމަދު ސޯލިހް ވަނީ މިހާރު ހަލުވިކަމާއި އެކު ފެތުރެމުން އަންނަ ކޮވިޑް-19 ވައިރަހާއި ގުޅިގެން، ރާއްޖޭގެ އިގްތިސޯދުގެ ބޮޑު ބައެއް ބަރޯސާވާ ފަތުރުވެރިކަމަށް ދުވަހަކުވެސް ނުދާވަރަށް ދަށަށް ދާނެ ކަމަށާއި، އޭގެ ސަބަބުން ރާއްޖެއަށް އެތައް ގޮތަކުން ގެއްލުންތައް ކުރިމަތިވާނެ ކަމަށް ވިދާޅުވެފައެވެ.\nމިހާރު ރާއްޖެއަށް ފަތުރުވެރިންނަށް އެތެރެނުވެވޭހެން ނިންމައި ރިސޯޓުތައްވެސް ވަނީ ބަންދުކޮށްފައެވެ. މި ބަލި ޑިސެމްބަރު މަހުގެ ތެރޭގައި ފެނި މިއަހަރުގެ ފެބްރުއަރީ މަހުގެ މެދަކާއި ހަމަޔައިން ހަލުވިކަމާއި އެކު ފެތުރެން ފެށުމުން ބުކިންތައް ކެންސަލް ވަމުން އައިސް މާޗް މަހުގެ ފުރަތަމަ ދިހަ ދުވަހާ ހަމައަށްވެސް ވަނީ އެތައް ބުކިން އެއް ކެންސަލް ވެފައެވެ.\nރައީސް ސޯލިހު ވަނީ ގްރޮސް ޑޮމެސްޓިކް ޕްރޮފިޓް (ޖީޑީޕީ) ދަށަށް ދާކަން ވެސް ފާހަގަ ކުރައްވާފައެވެ. މީގެ ކުރިން އަންދާޒާ ކޮށްފައި ވަނީ މިއަހަރުގެ ތެރޭގައި ޖީޑީޕީ 7.5 އިންސައްްތައިގައި ކުރިއަރާނެ ކަމަށެވެ. ނަމަވެސް ކޮވިޑް-19 ގެ ސަބަބުން އިގްތިސާދަށް އަރާނެ ލޮޅުމަށް ބަލާއިރު މިއަހަރުގެ ޖީޑީޕީ ކުރިއަށް އަރާނެ މިންވަރު މިހާރު ބެލެވެނީ 0.5 އިންސައްތަ އާއި -5.6 އިންސައްތަ އާއި ދެމެދުގެ އަދަދެއްގައެވެ. އަދި މިކަމުގެ ސަބަބުން މިއަހަރުގެ ތެރޭގައި އާމްދަނީ ލިބޭނެ ކަމަށް ލަފާކުރި އަދަދަށްވުރެ 2.1 ބިލިއަން ރުފިޔާ އާއި ނުވައެއް ބިލިއަން ރުފިޔާ އާއި ދެމެދުގެ މިންވަރެއް ދަށްވާނެ ކަމަށް އަންދާޒާ ކުރެވެއެވެ.\nއޭޕްރީލް 6, 2020 15:08\nޝައްކެއް އޮތް ކަމެއްނޫން. ބަޔަކު ކިތައްމެ ރުޅިއަޔަސް...... ރީދޫ ކުދިން ކޮޅުވެސް ގަބޫލުކުރާނެ ތެދެއްކަން......\nމިހާރު މިއޮތް ސަރުކާރަށް ވާނެ ވަރަކީ ކޮންމެވެސް މީހަކު ދިއްކޮށްލާ އެހީއެއް ހޯދުން އެކަނި. މާރުކޭތް ބުޑުގަ ސަލާން ޖަހަން ތިބޭ މީހުނެކޭ ދިވެހި ސަރުކާރެކޭ އެއްވެސް ތަފާތެއްނެތް.\nއޭޕްރީލް 11, 2020 22:02\nއޭޕްރީލް 6, 2020 15:14\nއޭޕްރީލް 6, 2020 16:46\nވަގުންނަށް ހީވާނީ އެހެންމީހުންވެސް ވައްކަންކުރާނެހެން ރ.ޔާމިނުގެ މައްޗަށް އިސްލާމްދީނުގަ އިންސާފުން ސަރީއަތް ކޮށްފިޔާ ޖަލުގަ ހުންނާކަށް ނުޖެހޭނޭ އިސްލާމްދީނުގަ ވަގުންނާ ގައިދީންގެ ހެކިބަސް ގަބޫލް ނުކުރާނެ މީހެއްގެބޮލުގަ ބަދުނާމު އަޅުވައިގެން މިދުނިޔޭގަ ސަލަމަތް ވެވިދާނެ ގިޔާމަތްދުވަހު ވަގަށްގޮވާމީހުން އެކަންސާބިތުކޮށްދޭން ޖެހޭދުވަހު ތިހެންގޮވައްޗޭ 270މީހުން އމޕރސ ގެ ލާރީގަ ޖެހުނުވާހަކަ މިސަރުކާރުން ބުނީ ކޮބާ އެމިހުން ރ.ޔާމިނު އެކަނިތަ ޖަލުގަ ހުންނަން ޖެހޭނި ލަންކާގަވެސް އެހެނގޮވި މިހާރު އެތިބީ ކުރީގަ ލަންކާއަށް ތަރަށްގީ ގެނި ސަރުކާރު ﷲ އިރާދަފުޅުން މިދުވަސް މިހާރު މިތިބަ މިހުން ދެކޭނެ އިންޝާﷲ މިމީހުނަށްވެސް ޖަލުގެ ތޭރިތަށް ހުރިކަން ހަދުމަފުޅުކޮށް އަރުވަން ވަރަށް ސލާމް\nއޭޕްރީލް 6, 2020 17:03\nރައީސް ޔާމީނަކީ ކަލޭކަހަލަ ފަގީރެއްނޫން. އެއީ ފެށިނީއްސުރެ މަހުޖަނެއް. އިލްމުވެރިއެއް. ރައީސް ޔާމީން ހުރިއިރު ހަޒާނާއަށް އިތުރުވަމުން ދިޔަ. މެގަ ޕްރޮޖެކްޓް ހިންގި ކަލޭ ފަގީރު ސޮރަކަށް ވެފަ ހުއްޓަ ތިޔަ ފޯނު ގަނޑު ގަނެވޭ ވަރުގެ މީހަކަށް ހެދި. ހަޔާތް ކުޑަކަމުން ަަނގަ ހުޅުވަނީވެސް. ވަކަރުގޭ ސޮރެއްނޫނީ ލަދުގަންމާނެ ރައީސް ޔާމީނާ ދިމާއަށް ތިފަދަ ބޮޑު ވާހަކައެއްބުނަށް. ފާފަވެރިވާނެ މީހުންގެ ބޮލުގައި ތިޔަފަދަ ބޮޑެތި ތުހުމަތު އެޅުވީމަ\nއޭޕްރީލް 6, 2020 17:09\nކަލޭ ބޭނުން ނުވިއަސް އޯކޭ. އަހަރެމެން ބޭނުން. މިގައުމުގެ 90 ހާސް މީހުންގެ ވޯޓް ހޯދީ އެކަނިމާއެކަނި ނުކުމެ.4ޕާޓީއާ 30 އަހަރުގެ ބާނީ ނުކުމެގެން ހޯދުނީ 140 ހާސް. ނިކަން ހިސާބު ގަދާބަލަ މިގައުމުގައި ކާކަށްތޯ ތާއީދު ބޮޑީ.\nއޭޕްރީލް 6, 2020 21:34\nކަލޭހަމަތަ؟ ޕީއެންސީ އެއީ ޕާޓީއެއްނޫންތޯ؟ ޑީއާރުޕީ އެއީ ޕާޓީއެއްނޫންތޯ؟ އަދިވެސް އެތައް ޕާޓީއަކާ ޖަމިއްޔާތަކެއް ވެގެން އަދި ފައިސާ އެވަރައް ބަހައިގެން ލިބުނީ ތިބުނާ އަދަދައް ވޯޓް، ހާދަ ފަހަތުގައޭ ތިއުޅެނީ، ބޮލުރޮދި ކެނޑިފަހުރި ސަޕޯޓަރެއްދޯތީ؟\nއޭޕްރީލް 6, 2020 19:15\nއަންނި ވައްކަން ސާބިތުވެ ލާރި ދައްކާ ހަލާސްކޮއްފި. އިބޫ މައްސަލަ ސާބިތުވެ ހުކުމް ކޮއް މުއްދަތުހަމަކޮއްފި. އީވާ ބާރުލާފަ ބުނި މިމަޖިލީސްގަ އެއެމްޕީ އާރުސީ ލާރީގަ ޖެހުނު މީހުން އިބަތިބިޔޭ އެމްޑީ މެންބަރުން އެކަމެއް ނުހިގި ވަގުން ގިނަވީމަ. ސާހިދު ގެނާހާލާރި ވަތް އެކައުންޓެއްނެތް. ވަގުބް ކޮބާކަން ނޭންގުނު\nއޭޕްރީލް 6, 2020 15:18\nއޭ ޖަލުގަ އޮއި މީހެއް ކޮންމެސް އެހެން ނަމެއް ބުނެބަލަ............. ޕްލީސް\nއޭޕްރީލް 6, 2020 17:11\nޖަލުގަ އޮތް ގޮލައެއް މަޖްލިހުގަ އެއިންނަ މުނާފިގު ކަލޭގެއަކީވެސް. އެއީ މިގައުމުގައި ނާބޮޑު ތާއީދެއް އޮތް މީހެއްވެަް ނޫން. އޭނަގެ އެންމެ ޕީކްގައި ލިބުނީ 25 ޕަސެންޓް ވޯޓް. މިހާރު ނުލިބޭނެ 10 ޕަސެންޓް ވޯޓްވެސް.\nއޭޕްރީލް 11, 2020 21:58\nމަޖިލިސް މީހާގެ ސަބަބުން މި ޤައުމު މިނިވަން ކަން މަތީ ދެމި އޮންނަނީ. އަހަރުމެންނަށް މހާރުވެސް ކޮމެންޓު ކޮށް ހިޔާލުފާޅު ކުރެވެނީވެސް އޭނަގެ ސަބަބުން. އެހެންވީމަ ތިބުނާ "މަޖިލިސް މީހާ" އަށް ޝު ކުރު ކުރޭ.?\nއޭޕްރީލް 6, 2020 15:19\nތިޔައީ ވ. ވެސް ބޮޑު ތެދެއް. މީއުޑެއް ބުޑެއް ނޭނގޭ ސަރުކާރެއް. ބަލާ ރޭގައިވެސް ލަންކާ އިން މީހުން ގެނައި އިރު ނެތޭ އެއްވެސް ވަރަކަށް ރައްކާތެރި ކަމުގެ ފިޔަޅު އަޅާފައި. ކެޕްޓަނާއި ކުރޫކުދިން ފުލްކިޓްގައި. މިކޮޅުން ކުދިން ރައްކާތެރިކަމުގެ ފިޔަވަޅު ނާޅާ އެއަށް އަރުވަން ދިމާކުރީ. ބޮޑެތި މީހުން ކޮފީ ބޮއި ކައި މަޖާކުރީމަ ނިމުނީނު. އެންމެފަހުން އެއޮތި ބޯޓް ސާފުނުކޮށް ޑިސްއިންފެކްޓް ކޮށްފައި ބާއްވާފައި. ތާހިރު ވެއްޖެ. މިއޮއް ނުރައްކާތެރި ބަލީގައި ނުޖެހޭ ސާފުކުރަންވެސް ރައްކާތެރި ކަމުގެ ފިޔަވަޅުތައް ނާރާ ކުދިން އަރުވާކަށް. ޢާދިލްމެން ތިބިނަމަ މިހާ ދޯދިޔާކޮށް ނުކުރާނެ ކަންތަކެއް. އިސްތިއުފާދީ މިސަރުކާރު. ނާޤާބިލް ސަރުކާރުމީ\nއޭޕްރީލް 6, 2020 15:38\nކޮވިޑްގެ ބަލާ އިން ވެސް ސިޔާސީ ފައިދާ ނެގޭތޯ ބަލާ.\nއޭޕްރީލް 6, 2020 19:47\nކޮވިޑަށް ވުރެ މާބޮޑު މުސީބާތެއް މިގައުމަށް ޖެހިފާ މިއޮތީ އެޖެންޑ19 ބައިމިހުނަށް ބައިއަޅާ މިގައުމަށްލިބުނު ހާ ލާރިޔެއް ދިރުވާލި ބުރޯމެން ހެވިފަގޭގަ ސަރުކަރު ބަދަލްވިއިރު ތިޖޫރީގަހުރި 950މިލިޔަން ޑޮލަރަށް ވީގިތެއްނޭގޭ މައްޗަށް ކަމެއް ގޮހޮރު ކޮޅަށްކަމެއް ނޭގެ ދިރުވާލާގެން އެތިބީ މި މުސީބާތުން ސަލާމަތްވާން އެބަޖެހެ މިގައުމު އިންޑިޔާގެ އަޅުވެތިކަމަށް ދިއުމުގެ ކުރިން\nއޭޕްރީލް 6, 2020 15:42\nތިވިދާޅުވަނީ ކުރިން ކާލިވަރަށްވުރެ ބޮޑަށްކާލައިގެން އަމިއްލަގެ 17ބުރިން 30 ބުރިއަށް ހިއްލާލާނެ ވާހަކަތޯ؟ އަރިމަތިން ފެންނަ ފޮޓޯތަކުގެ ހަގުނަ ހަތްގުނަ ގިނައިމާރާތްތަކާ ކަންތައްތައް ކޮށްދެވެން އޮތްއިރު ޖީބައްކަހާލިވަރު މާބޮޑު އަދިވެސް އިތުރައް ކާލަން ފުރުސަތު ދޭންތޯ ތިގޮވަނީ، އެއިރު ލިބުނު މަންފާތަކާ ކަޓްތައް މިހާރުނުލިބޭތީ މޮޅު ސުޓޯރީއެއް ފަޅާލީދޯ\nދަސްކުރޭ ހަޖަމް ކުރަން\nހަޖަމްކުރޭ މިސަރުކާރުން ކޭވަރަށް 100އަހަރުންވެސް ބަޔަކަށް ނުލެވޭނެ ރ.ޔާމީން ވެރިކަމުން މިސަރުކާރަށް ބަދަލްވިއިރު 900މިލިޔަން ޑޮލަރު ހުރި މިހާރު ތިޖޫރީގަ ހުރީ ފޫ އެކަނި ޑޮލރަށް ވީގިތެއްވެސް ނެގެ މިހާރު މިހަދާއެއްޗަކީ ރާޖޭގެ ހަރުމުދާތަށް އިނަޑިޔާއަށް ވަގަށް ނުއަގުގަވިއްކާލައިގެން މިހަމޖައްސަނީ\nއޭޕްރީލް 6, 2020 21:36\n900މިލިޔަން ހުރީ ޖަލުގަ ވައްކަން ސާބިތުވެގެން ހުރި ބޭފުޅާގެ އެކައުންޓްގަތޯ؟\nއޭޕްރީލް 6, 2020 15:48\n100 ޕަސެންޓް ތާއީދު ކުރާ ވާހަކައެއް\nއޭޕްރީލް 6, 2020 15:53\nޑރ ޝަހީމްގެ ވާހަކަފުޅަށް ތާއީދު ކުރަމެވެ. ރާއްޖެއަށާއި\nމުޅި ދިނިޔެއަށް ކުރިމަތިވެފައިމިވާ އިގްތިސާދީ ތަދުމަޑު ކަމުން އަރައިގަތުމަށާއި ރާއްޖޭގެ އަމިއްލަވަންތަކަން ގާއިމު\nކުރުމަށް ރ ޔާމީން މިގައުމުގެ ހުންގާނަށް އަންނަން ޖެހެއެވެ. މިހާރު އޮތް ދޯހަޅި ސަރުލާރަކީ މިކަންކަން ކުރުމަށް ގާބިލް ސަރުކާރެއް ނޫނެވެވެ.\nމިހާލަތުން ސަލާމަތް ކޮށްދެއްވާނީ އުޑުތަކާބިންތަކުގެ ވެރިﷲ. އެއްވެސް އިންސާނަކަށް ކޮށްދެވޭނެ ކަމެއް ނޯންނާނެ!\nއޭޕްރީލް 6, 2020 21:23\nތިޔަވިދާޅުވީ ހަމައެންމެ ރަނގަޅައް. އެ ކަމަ ކު ކޮންމެ ކަމެއްވެސް ވެސް ހާސިލްވަނީ އިންސާނުން ކުރާ މަސައް ކަތުން.\nއޭޕްރީލް 6, 2020 16:00\nޔާﷲ! މިފަދަ ދަތިހާލުގައިވަނިކޮށް ސިޔާސީ މަންފާއާއި ފިތުނައުފައްދާ މީހުންގެ ކިބައިން މިޤަޢުމު ސަލާމަތް ކުރައްވާނދޭ! އާމީން!\nއޭޕްރީލް 7, 2020 00:19\nފިތުނަ އަކީ ދީން ފިތުނަ ވެރިކުރުން. މި ރީނދުލޭ މެނަށްހީވަނީ ފިތުނައަކީ ސިޔާސީ ވަކި ބަޔަކަށް ދެރަވާގޮތަށް ވާހަކަ ދެއްކުން ކަމަށް. ތި ދުޢާ ގޯހެއްނޫން. ﷲ ދެނެވޮޑިގެންވާނީ ކަލޭގެ ހިތުގައި އޮތް އެއްޗެއް އިންސާނާގެ ހިތާއިނދޫ އެއްކަމަކަށް އެދުމަކީ ދުއާ އިޖާބަ ކުރައްވާފަދަ ކަމަކަށްވެދާނެ.\nއޭޕްރީލް 6, 2020 16:05\nދިވެހި ގައުމުގެ ވެރިކަމުގަ ހިމެނޭ އޮނިގަނޑުގެތެރެއަކުނެތް އިގްތިސާދީ ތަޖްރިބާ ލިބިފާހުރި އެކަކުވެސް .މިސާލަކަށް ރައީސް އެއްވެސް ތަޖްރިބައެއް އިލްމީގާބިލްކަމެއްވެސް ނެތް . މަޖިލީހުގެރައީސް އެކައުންޓްސް އާއި އެކޮނޮމީގެ އެއްވެސް ގާބިލްކަމެއްތައުލިމެއް އަދި ތަޖްރިބާ އެއްވެސް ނެތް. ކިރިޔާވެސް އެއްޗެއްއެގެނީ ފީނޭންސް އެކޮނޮމިކްސް ގާ ތިއްބެވި ބޭފުޅުންނަށް އެބޭފުޅުންނަކީ ވެސް އަމލީ މަސައްކަތުގެ ތަޖްރިބާ ލިބިފަ ތިއްބެވި ބޭފުޅުންނެއްނޫން. ރަގަނޅުގޮތަކީ މިފަދަ ވަގުތުގާ ތަޖްރިބާލިބިވަޑައިގެންތިއްބެވި ފަރާތްތައް ހިމަނައިގެން ހެދިފައިވާ ބޯޑަކުން ފައިނެންސިއަލް މަސައްކަތް ކުރިޔަށްގެންދެވުން، މި ހީނަރުކަމުންއަރައިގަތުމަށް ބުރަ މަސައްކަތް ކުރަންޖެހޭނެ.\nއޭޕްރީލް 7, 2020 09:06\nއާދެ.. ރާއްޖޭގެ އިކޮނޮމިކް މިނިސްޓަރަކައް ހުންނަންޖެހޭނީ ޔާމީން ސަރުކާރުގަ އެ މަގާމައްލާފަ ހުރިކަހަލަ ބޮޑު ކައްކާ ކޯސް ހަދައިގެން އެފްއެންޑުބީ ތަޖުރިބާ ލިބިގެން ހުރި ޝެފެއް. އޭރުން އިކޮނޮމީލައިގެން ރިހަ ކައްކާނީ.. އެހެންނުން.\nއޭޕްރީލް 11, 2020 22:00\nއޭޕްރީލް 6, 2020 16:12\nކީއްވެތަ އަޅުގަނޑޭ ނުބުނީ\nއޭޕްރީލް 6, 2020 16:15\nއުސްތާޒެވެ. ދެ ކަންފަތަށް " ތިމަރައަޅާފަ" ތިބި ބަޔަ ކަށް ތިޔައަޑެއްނީވޭނެއެވެ. ޙަސަދަވެރި ކަމުން ފޯވެފައިވާލޮލަ ކާއިހިތަ ކަށް އެޙަސަދަވެރި ކަންނޫން އެހެން ކަމެއް އިހުސާސެއްނު ކުރެވޭނެއެވެ.\nއޭޕްރީލް 6, 2020 16:20\nވަގަކަށް ކޮޅަށް ޖެހޭނީ ވައްކަން ކުރާނެ ގޮތް ! އެހެންކަމެއް ނުކުރެވޭނެ !\nއޭޕްރީލް 6, 2020 16:25\nރާއްޖޭގެ އިގްތިސާދު ޔާމީން އަކާ ދެނެއް ހަވާލެއް ނުކުރެވޭނެ ވ.ސަލާން\nއޭޕްރީލް 7, 2020 00:22\nވެއިޓް އެންޑް ސީ!!! އިންޝާ ﷲ މާގިނަ ދުވަހެއްނުވާނެ ރައީސް ޔާމީން މިގައުމުގެ ވެރިއެއްގެ ގޮތުގައި ފެންނާކަށް. އަދުލު އިންސާފުން ބޭރުވެ ފާސިގުންނާއި ވަށްކަމުގެ ކުށް ޘާބިތުވއފައި ހުރި މީހެއްގެ ހެކިބަހަށް ކުރި ޝަރީއަތެއް. ﷲ ތަޢާލާގެ ދީނުގައި ފާސިގުންގެ ހެކި ބަސް ގަބޫލުނުކުރުމަށް އަންގަވާފައިވަނީ. މިއަނިޔާވެރިކަމުގެ ބަދަލު މިސަރުކާރުގެ ވެރިން ދެކޭނެ..އިންޝާﷲ.\nއޭޕްރީލް 7, 2020 09:03\nޔާމީނަކީ ފާސިގެއްތޯ..؟ ޖަވާބު ދީބަލަ..؟\nފެންނަމުންދާ މަންޒަރު ސިފަވާގޮތް\nއޭޕްރީލް 6, 2020 16:30\nވަގުން ބޭނުމެއްނޫ ރޯމާދުވާލުވެސް ބަދަލުދީގެން ވައް ކަން ދިވެހިންނަ ކީ ކަނޑު ކޮހުންނައް ނުވާނަމަ މިސަރުއަވަހަށް ބޭރު ކުރޭ ދިވެހިން ބަނޑަށްޖެހޭއިރު ސަރު ކާރާ ދެ ކޮޅުވެދާނެތީ އިންޑިއާ ސިފައިންގެ ނޭވީމަނަަރެއް އަންނަވާހަ ކަށް އެއޮތީ އަންގާފަ ދިވެހިންތިބޭނީ ބޮލުރޮދި ކަނޑިފަ\nއޭޕްރީލް 6, 2020 16:44\nގައުމު ސީދާ މިސްރާބަށް ހޭރިޔަާ ކުރެވޭނެ ހަމަ އެކަނި ލީޑަރު ރ ޔާމީން އެތަކެއް ސަތޭކަ މީހުންގެ އުންމީދު އާދައިގެ ރައްޔިތުމީހާގެ މަދަދުގާރު. ﷲ ތިބާ ޔަށް ކާމިޔާބާ ނަސްރު ދެއްވާށި\nއޭޕްރީލް 6, 2020 16:53\nޝައިހު ތިދެއްކެވީ ރަނގަޅުވާހަކައެއް މިގައު މު ދެންދާނީ ފަގީރުވަމ މުން ސޯލިހާއި އަންނި އެދަނީ ގައު މު މިފަދަ ދަންޑިވަޅުގައިވެސް ގައު މީ އެއަރލައިން ބޭނުންކޮށްގެން ނާޖާއިޒު ފައިދާ ނަގަ މުން .\nއޭޕްރީލް 6, 2020 17:35\nތިވައްތަރުގެ ތަރައްގީއެއް ރާއްޖެތެރޭ މީހުން އިރުރަކައް ބޭނުމެއް ނުވޭ. ދީނީ އިލްމުވެރިއެ ކޭ ކިޔާތީ ލަދުވެސް ގަނޭ.\nއޭޕްރީލް 6, 2020 18:08\nމީ މިހާތަނައް ދިވެހިރާއްޖެދުއް އެންމެ ނާޤާބިލުސަރުކާރު\nއޭޕްރީލް 6, 2020 18:58\n5 އަހަރުދުވަހު ކުރީ ވަކަމޭ ބުނާތީ އެހިން ވިޔަފާރިއެން ނުކުރާމީހަކު މާލޭން ބިމެއްގަނެ 14 ބުރިޔައް ހަދާވާހަކަ އެހިން ވައްކަމުގެ މައްސަލައެއްގަ5އަހަރުދުވަހައްޖަލައްލާފަ ހުރިވާހަކަ އެހީމު ބޮނަކުއާ ފެނުގެ ވާހަކަ އެހީމް ކޮބާމިހާރު އެ ކަދުރު ފައުންޑޭސަން އެ ދީލަތި އަންހެން މީހާ މީހާރު ކޮބާ މިވަގުތު އެކަމަނާ ކުރިން އެހީތެރިވިމީހުންނައް އެހީވަާން ރަގަޅު\nއޭޕްރީލް 6, 2020 19:21\nޔާﷲ ނުހައްޤުން ޖަލަށް ލާފައި ވާ ރައީސް ޔާމީން އަނިޔާވެރިންގެ ވަކިތަކުން ސަލާމަތް ވާނެމަގު އިނބަﷲ މިންވަރުފުޅުން ތަނަވަސްކޮށް ދެއްވާށި އާމީން\nއޭޕްރީލް 6, 2020 19:31\nއެމްޑީޕީ ޖައްބާރުން ކުރިވައްކަން ރައީސް ޔާމީން ބޮލުގައި އަޅުވައި ރައީސްޔާމީން ޖަލަށްލުމުގެ ނަތީޖާ މިއަދު ފެންނަމު ން މިދަނީ ﷲ އެމްޑީޕީގެ ޖައްބާރުން ނިކަމެތިކޮށް އެބައިގަނޑަށް އެބޮޑު ވައްކަމުގެ ބަދަލު ﷲދައްކަވާށި އާމީން\nއޭޕްރީލް 6, 2020 20:19\nބޮޑުވަގެއް ދެންވެސް ދާނީ ޤަައުމު ދަރުވާލާ ދައުލަތުން ވައް ކަން ކޮށްގެން ކަން ޔަޤީން. މި ދުވަސްތައް މީ ޔާމިން ސަރުކާރުނަމަ ކާޑުވެސް ވިއްކީހީ މެޑަމް އޮފީހުން ކަން ޔަޤީން\nއޭޕްރީލް 6, 2020 20:48\nކއިންސާނުންގެ ތެރެއިންވެސް ވަރަށް ލަދުހަޔާތް ކކކކކ ކެނޑިފަ ތިބޭމީހުންވެސް އުޅެޔޭދޯ\nއޭޕްރީލް 6, 2020 20:28\nތިހެން ވެއްޖިއްޔާ މުޅި ރާއްޖެ އަޑިޔަށް ދުއްވާލަން ވެސް އެމްޑީޕީމީހުން ތިތިބީ ތައްޔާރަށް ދޯ\nއޭޕްރީލް 6, 2020 20:32\nރައީސްޔާމީން އަށް ދަންނަވަން އެމްޑީޕީގެ ޖާހިލުން އަހަރެމެން ދިވެހިރައްޔަތުން ބަޑަށް ޖައްސައިފި!\nއޭޕްރީލް 6, 2020 20:33\nބަޖެޓަށް އާ އެއްޗެއް ވަންނާނެ އެއްވެސް އާދޮރެއް ޔާމީނު ނުހުޅުވާ، 2012 ގައި ވެރިކަން ވައްޓާލިއިރު ނަގަންފެށި ޖީއެސްޓީން ބަޖެޓއ ބޮޑުވީ، އޭގެ ފޮނި ދެންއައި ސަރުކުތަކުން ބުއީ.\nއޭޕްރީލް 6, 2020 21:25\nކިހާވަރެއްގެ އިލްމެއް ހުރެގެން ބާ ތިހެން ތި ބުނަނީ. ހަމައެކަނި އެނބޫދޫ ފިނޮޅުންވެސް ރޔ. ސަރުކާރުން ހޯދަދިން 20 މިލިއަން ޑޮލަރު ލިބޭ. ޢެތަން ކުރިން ދީފަ އޮތީ 20 މިލިއަނަށް، ރޔ. ވެރިކަމުގަ އެތަނުގެ ކުލި 40 މިލިއަން ޑޮލަރަށް ބަދަލު ކުރި. ހަސައިދަ ބަސްބުނެ ވީއްލާލިޔަކަސް ނުވާނެ.\nއޭޕްރީލް 6, 2020 20:47\nމިއީ ޝައްކެއް ވަސްވާހެއް އޮތްކަމެއް ނޫން. އިންޝާﷲ މިއަށްވުރެ ފާގަތި މާދަމާއެއް އަންނާނެ\nނުހައްޤު ޖަލުގައި ރައީސްޔާމީން\nއޭޕްރީލް 6, 2020 21:03\nދިވެހީން މިއަދު ރޮށް ވައިފިޔޭ ނެތުމިން ރައީސް ދިވެހީން މިއަދު ބޭނުން ވަނީ ޔާމީން ރައީސް ދިވެހީންގެ ޝަރަފާ އިޚުތިރާމް ހޯދެވި ރައީސް ދިވެހީންގެ މޭސްތިރިޔަކީ ޔާމީން ރައީސް\nއޭޕްރީލް 6, 2020 21:12\nސަހީމް މޮޔަފުލުީތޯ ބޮޑުވަގަކަށް ކާކުބާ ވެރިކަން ދެނީ\nއޭޕްރީލް 6, 2020 21:26\nއޭޕްރީލް 7, 2020 13:49\nކީއްވެތަ އެތަން ބީލަމައް ނުލީ..؟ ރައީސުލް ޖުމްހޫރިއްޔާތަ ތަންތަނައް ދޭންޖެހޭ ކުލި ޖަނޑައަޅަޖީ..؟ މިތިބީވެސް ހަމަ ކުރަންޖެހޭ ސުވާލު އިނގޭތޯ.؟\nއޭޕްރީލް 6, 2020 21:51\nޔާމީންގެ މެޑަމް ބުނިވާހަކައެއް ތިހެން ބުނީމާ ހިތައްއަރަނީ....\nއޭޕްރީލް 6, 2020 21:55\nދަންނަ މީހުންނާއި ނުދަންނަ މީހުން އެއްވަރު ނުކުރެވޭނެއެވެ. އަޖުމަބެލުމުގެ ގޮތުން ރައްޔިތުން ވެރިކަން ހަވާލުކުރަނީ، އެމީހެއްގެ ލިޔާޤަތެއް ނެތުމުން، މަޤާމުން ދުރުކުރުމުގެ ވިސްނުމެއްގައެވެ.\nއޭޕްރީލް 6, 2020 22:01\nއިންސާނުންގެ ސިފައި ގައި އައި ރީނދޫ ޖާހިލުންތަކެއް ކުޑަ ދުވަސްކޮޅެއްގެ ތެރޭގައި ދަވާލީކަމެއް ކާލީކަމެއް ފެންފޮދަކާ ނުލައި ދިރުވާލީ ކަމެއް ހެދީ ނެހެދީއެއް ނާންގާ ކިނބޫ ގެ ވަގު ސަރުކާރުންފޮރުވި ލާރިގަނޑަށް ހެދިގޮތެއް ބުނަން ވެއްޖެނު ގޮހޮރުން އަލިފާން ނުނިކުން ނަނީސް!\nއޭޕްރީލް 6, 2020 22:28\nޝަހީމަކީ ހާދަހަޔާތް ކުޑަ މީހެކޭ\nއޭޕްރީލް 6, 2020 22:48\nރޯދަޔައް ސައުދީން ދިން ކަދު ރުކޮޅު ދި ރުވާލި ބައިގަނޑެއްނުތީ\nއޭޕްރީލް 6, 2020 23:11\nދަރުމަވަންތަ ހޮސްޕިޓަލުގެ އާކިޓެކްޗަރަލް ޑުރޯވިންގުއައް އެކަނި 22 މިލިޔަން ޑޮލަރު އެރި.ޓޫރިސްޓު ރިސޯޓް ރަށެއް ޑިޒައިން ކުރަންވެސް ދަނީ4ލައްކައެއްހާވަރު. މިޔައްކިޔާނީ ކޮރަޕްޝަންނޫން ކޯޗެއްތޯއެވެ. ސާކުސަމިޓުގެ ޖާފަތްކޮޅައް ނިއުޕޯޓައް ދިނީ ކިތައް މިލިޔަން ތޯއެވެ. ޝަހީމޫ ކަލޭ މިތިބަ ކަންކަމައް ދޭނެ ޖަވާބެއް އެބައޮތްތަ. ފާފު އަތޮޅުވިއްކާލަން އުޅުނީ އެމްޑީޕީއަކުނެއް ނޫން.. އެކަން ކުރަން އުޅުނީ ކާމިނީގޭ ޔާމީނު. އެއީ ނޫންތޯ ގައުމު ވިއްކާލުމަކީ. ރާއްޖޭގެ ފަސްގަނޑު ބޭރު މީހުންނައަ މިލްކުކުރެވޭގޮތައް ގާނޫނު ފާސްކުރުވީކާކުތޯ..؟ އެމްއެމްޕީއާރުސީ މަތީން ކަލޭ ހަނދާން ނެތުނީތޯ..؟ ޒަކާތު ފަންޑައް ވީ ގޮތްމަތީން ހަނދާން ނެތުނީތޯ..؟\nއޭޕްރީލް 7, 2020 00:58\nއޭޕްރީލް 7, 2020 01:14\nނަޒާޙައްތެރި ކަމަކީކޮބާތޯ ވައްކަން ނުކުރުން ރިސްވަތު ނުހިފުން ތިމާގެ އިލްމީޤާބިލްކަމާއި ތަޖުރިބައި ނެއްކަމެއް ބަޔަކުހަވާކުރަން އުޅުނަސް އެކަމާއި ހަވާލުނުވުން ފަހުޒަމާނުގެ ޢަލާމާތެއް ކިޔަވާަގެން ތިބި މީހުންގެ މައްޗޢް ޖާހިލުން ވެރިކަން ކުރުން\nއޭޕްރީލް 7, 2020 01:47\nޢެންމެން ކޯޅި ކޯޅި ތިއްބާ ބޯކިބާ އެށްކޮއް ގެން ދާނީ ހިޔަޅު ! ޙިޔަޅު ވަރައް މޮޅު ވާނެ ބޯކި ބާ ބަހަން ! މީކު ޅުވާ ކުޅި ވަރެެއް ! މި ކަމުގަ ތިއް ބާ ހިޔަޅު ބޯކިބާ ހިފައި ގެން ފިލާނީ !\nގެރި ގައުމ ވަރައް މޮ ޅު ވާނެ !\nއޭޕްރީލް 7, 2020 01:59\nކިތަންމެ ވަރަކައް ކެޔަސް ރައީސް ޔާމީން ގެނައި ތަރަޤީއެއް އމޑޕ މީހުންނަކައް ނުގެނެވޭ. މީހަމަ ބަލާވެރިކަން މިކުރަނީ.\nއޭޕްރީލް 7, 2020 08:16\nޝަހީމައް ހީވާނީ ހަތަ ތިޔާހެން. އެހެނީ ޝަހީމައް ނައިބް ރައީސްކަން ދޭން އުޅުނީ ޔާމީންވީމަކަން އަހަރެމެން ދަންނަމު. ދެން މީޑިޔާގެ ތެރޭގަ ޝަހީމުގެ ޕުރޮޕަގަންޑާ ތިޔަ ފަތުރަނީވެސް ހަމަ އެމަގާމު ލިބިދާނެ ކަމުގެ އުންމީދުގަކަންވެސް ދަންނަން. އެކަމަކު ޝަހީމަކީ އެއްވެސް ހަތްސިއްޔަތަކުން ރާއްޖޭގެ ވެރިކަމައް ކުފޫހަމަވާމީހެއް ނޫން. އަދި ޝަހީމުމެން ކިޔެވި ތަކެއްޗާއި އުޅޭ އުޅުމާއި ދައްކާ ވާހަކައިން މިއީ ހަގީގަތްކަން ކަށަވަރުވޭ. ދީނީ އިލްމުވެރީންނައް އަހަރެމެން ދިވެހީން ވަރައް އިހްތިރާމް ކުރީމު އިލްމުވެރީން ވަކިކުރަން ނޭނގޭއިރު. ދުވަހަކުވެސް އޭރު ހިޔެއް ނުކުރަން އިލްމުވެރިންގެ ދަޅަ ދައްކައިގެން ޝަހީމުމެން ޖެހިކަހަލަ ސަކަރާތެއް ބަޔަކު ޖަހާފާނެކަމައް. ރާއްޖޭގެ ރައްޔިތުންގެ ކުރިމަތީގައި އިލްމުވެރީންގެ އަގު ވެއްޓެން ޖެހުނު އެންމެބޮޑު އެއްސަބަބީ ޝަހީމްމުންގެ އަމަލާއި ބަހުން ކަންތައް ކުރިގޮތުންނެވެ. މިހާރު ވަރައް ޖެހިލުންވެސް ވޭ ހަމަ ކޮންމެ ދީން ކިޔަވައިގެން އަންނަ މީހަކައް ހިތުގެ އަޑިން އިޚްލާސްތެރިކަމާއި އެކު ގަދަރުކޮއްލަންވެސ.ް ޔާމީނަކީ ދިވެހީން ނުދަންނަ މީހެއް ނޫން. ޝަހީމް މެންގެ އަނގައިން ދައްކާ ދަޅަޔަކައް އަހަރެމެން ދިވެހީންނައް ޔާމީނުގެ އަނިޔާވެރިކަން އޮޅުވައެއް ނުލެވޭނެ. އޭނާ މިހާރު ޖަލުގައި ވޭތި ކުރަމުން އެދަނީ އޭނާ ހުރުމައް އެންމެ ހައްގު މަންޒިލުގަ ހުރެގެން. އޭނާގަ ހުކުމް ފުރިހަމައައް ތަންފީޒު ނުކުރެވެނީސް ނުނެރުމައް ސަރުކާރައް ގޮވާލަން.\nއޭޕްރީލް 11, 2020 21:50\nހޮޑުލެވެނީ ޔާމީނުގެ ނަން އަޑު އިވުނީމަވެސް.


Mifaharu ves "Happy Birth Day" aai "Yoosuf" ge kurimathilumehtha?\nމިފަހަރު ވެސް "ހެޕީ ބާތު ޑޭ" އާއި "ޔޫސުފް" ގެ ކުރިމަތިލުމެއްތަ؟\nނޮމިނޭޝަންސް އިއުލާނުކުރުމަށް މިއަދު ޓީވީއެމްގައި ބޭއްވި ހަފުލާގައި ފިލްމީ ތަރިންނާ އެކު ނެޝެނަލް ސެންޓަ ފޯ ދި އާޓްސްގެ ވެރިން ބައިވެރިވަނީ. -- ފޮޓޯ: އަވަސް\nމޫމިން ފުއާދު ޑައިރެކްޓްކޮށްފައިވާ ފިލްމު "ހެޕީ ބާތު ޑޭ" އާއި ފާތިމަތު ނަހުލާގެ މަޝްހޫރު ފިލްމު "ޔޫސުފް" އަކީ 2011 ވަނަ އަހަރު ބޭއްވި މޯލްޑިވްސް ފިލްމު އެވޯޑްސްގައި އެންމެ ބޮޑު ވާދަވެރިކަމެއް އުފެދިގެން ދިޔަ ދެ ފިލްމެވެ.\nއަނެއްކާވެސް މި ދެ ފިލްމުގެ ވާހަކަ މި އޮތީ ބޮޑު ސްކްރީނަށް އައިސްފަ އެވެ.\nބައެއް ފަހަރު ހީވާ ކަހަލަ އެވެ. ދިވެހި ފިލްމީ ދާއިރާ ދަނީ ފަހަތަށެވެ. ފަހުގެ ފިލްމުތަކަށް އެވޯޑް ދޭ މަންޒަރު އަދި ނުފެނިގެން އުޅެނީ ނުވަތަ ކުރީގެ ފިލްމުތަކަށް އެވޯޑް ދޭން އަނެއްކާވެސް ތައްޔާރުވެފައި މި ވަނީ އަޅުގަނޑުމެންގެ އެވޯޑް ހަފުލާތައް އޭގެ އެންމެ ފުރިހަމަ ގޮތުގައި ކުރިއަށް ނުގެންދެވޭތީ އެވެ.\nކޮންމެއަކަސް އަންނަ ބުރާސްފަތި ދުވަހުގެ ރޭ ބާއްވާ ގައުމީ ފިލްމު އެވޯޑްސްގައި އެންމެ މޮޅު ފީޗާ ފިލްމު ކެޓަގަރީގައި ވާދަކުރާ ފަސް ފިލްމު މިއަދު އެ ވަނީ އިއުލާނުކޮށްފަ އެވެ.\nއެ ފަސް ފިލްމަކީ:\nމި ފިލްމުތަކެވެ. މި ފަސް ފިލްމު ހޮވާފައި ވަނީ ފީޗާ ފިލްމު ކެޓަގަރީ އަށް ނަން ހުށަހެޅި ނުވަ ފިލްމުގެ ތެރެއިންނެވެ. ކަޓައިގެން ދިޔަ ފިލްމުތަކަކީ:\nއެންމެ މޮޅު ފިލްމަށް ނަހުލާގެ ބްލޮކްބަސްޓާ "ޔޫސުފް" އާއި ޑާކް ރެއިންގެ އެންޓަޓެއިންމަންޓްގެ "ހެޕީ ބާޑު ޑޭ" ވާދަކުރާއިރު ފާހަގަކޮށްލަން ޖެހެނީ މި ދެ ފިލްމުގައި ލީޑް ރޯލު ކުޅެފައިވާ ޔޫސުފް ޝަފީއު އާއި ނިއުމާ މުހައްމަދު އެންމެ މޮޅު އެކްޓަރުންގެ ކެޓަގަރީގައި ވެސް ވާދަކުރާ ކަމެކެވެ.\nއެގޮތުން "ޔޫސުފް" އާއި "ހެޕީ ބާތު ޑޭ" އިން ޔޫސުފް ޝަފީއު އެންމެ މޮޅު އެކްޓަރުގެ އެވޯޑަށް ވާދަކުރާއިރު ތިން ފިލްމަކުން ނިއުމާ އެންމެ މޮޅު އެކްޓްރެސްގެ އެވޯޑަށް ވާދަކުރެ އެވެ. އެ ފިލްމުތަކަކީ "ޔޫސުފް" އާއި "ހިތްރޮއްވާނުލާ" އަދި ނިއުމާގެ އަމިއްލަ ނަމުން ނަންދީގެން އޭނާ ޑައިރެކްޓްކުރި ކާމިޔާބު ފިލްމު "ނިއުމާ" އެވެ.\nމިވީ ގޮތުން އެންމެ މޮޅު އެކްޓްރެސްގެ އެވޯޑް ނިއުމާ އަށް މި އޮތީ މިހާރު ވެސް ގާތްގަނޑަކަށް ކަށަވަރުވެފަ އެވެ. އޭނާއާ މި ކެޓަގަރީގައި ދެން ވާދަކުރަނީ "ޒަލްޒަލާ އެނބުރިއައުން" އިން ޝީލާ ނަޖީބާއި "ފަނާ" އިން އައިމިނަތު ރަޝީދާ އެވެ.\nއެންމެ މޮޅު އެކްޓަރުގެ ކެޓަގަރީގައި ތިން ފިލްމަކުން ޔޫސުފް ޝަފީއުއާ ޔޫސުފް ޝަފީއުއާ ވާދަކޮށް ނިމުމަށް ފަހު ދެން މި ކެޓަގަރީ އަށް ނޮމިނޭޓްވެފައި ވަނީ އަހުމަދު ނިމާލް އާއި "ފަނާ" އިން އަހުމަދު އަޒްމީލް އެވެ.\nއެންމެ މޮޅު ޑައިރެކްޓަރުންގެ ގޮތުގައި އެވޯޑަށް ވާދަކުރާ ފަސް ޑައިރެކްޓަރުންނަކީ:\nނިއުމާ މުހައްމަދު (ފިލްމު ނިއުމާ)\nއަހުމަދު ނިމާލް (ފިލްމު ޒަލްޒަލާ އެނބުރިއައުން)\nމޫމިން ފުއާދު (ހެޕީ ބާތު ޑޭ)\nފާތިމަތު ނަހުލާ (ފިލްމު ޔޫސުފް)\nއައިޝަތު ރިޝްމީ (ފިލްމު ފަނާ)\nދެން މިއަދު އިއުލާނުކޮށްފައި ވަނީ ފީޗާ ފިލްމު ކެޓަގަރީގެ އެންމެ މޮޅު ސަޕޯޓިން އެކްޓަރުންގެ ގަދަ ފަހެކެވެ.\nކުރިއަށް އޮތީ ގައުމީ ފިލްމު އެވޯޑްސްގެ ހަ ވަނަ ހަފުލާ އެވެ. މި ހަފުލާގެ ޖަޖުންނަކީ ކުރީގެ މަޝްހޫރު ފިލްމު ޑައިރެކްޓަރު ޓެޑްރީ މުހައްމަދު ނިޔާޒު އާއި އަހުމަދު ފަހުދު އަދި އަލި މަނިކު އާއި އަހުމަދު ޒަރީރު އަދި އަޝްރަފް އަބްދުލް ރަހީމް އާއި ފާތުމަތު ލީޒާ އެވެ.\nޖަޖުން އިއުލާނުކޮށްފައި މި ވަނީ ފިލްމުތައް އެއްކޮށް ޖަޖުކޮށް ނިމުމުން ކަމަށް އެންސީއޭ އިން ބުނެފައިވެ އެވެ.\nމިފަހަރު އެވޯޑް ދެނީ 2008 ވަނަ އަހަރުން ފެށިގެން 2010 ވަނަ އަހަރާ ދެމެދު ނުކުތް ފިލްމުތަކަށެވެ. ފީޗާ ފިލްމު ކެޓަގަރީގެ ބައިން ޖުމްލަ 23 އެވޯޑެއް ދޭން ވަނީ ނިންމައިފަ އެވެ.\nއެންމެފަހުން ގައުމީ ފިލްމު އެވޯޑްސްގެ ހަފުލާއެއް ބޭއްވީ 2008 ވަނަ އަހަރު އެވެ.


SunOnline: Adeeb ge mahchah ufulaafaiva7dhauva ge shareeai miadhu fashanee\nއަދީބުގެ މައްޗަށް އުފުލާފައިވާ ހަތް ދައުވާގެ ޝަރީއަތް މިއަދު ފަށަނީ\nނަޖާހު މަސްއޫދު 30 Sep 2020, 09:13\nކުރީގެ ނައިބު ރައީސް އަހުމަދު އަދީބު ހައިކޯޓުގެ އަޑުއެހުމެއްގައި --\nކްރިމިނަލް ކޯޓުން ބޭރުކޮށްލި ކުރީގެ ނައިބު ރައީސް އަހުމަދު އަދީބުގެ ހަތް ދައުވާ އަލުން ބަލަން ހައިކޯޓުން އަމުރު ކުރުމުން އެ މައްސަލަތައް މިއަދު ކުރިއަށް ގެންދަން ކްރިމިނަލް ކޯޓުގައި ތާވަލުކޮށްފި އެވެ.\nއެމްއެމްޕީއާރްސީގެ ހިޔާނާތުގެ މައްސަލާގައި، އަދީބަށް މީގެ ކުރިން ކުރި 30އަށް ވުރެ ގިނަ ދައުވާ ކޯޓުން ނަގައި ފަހުން ދައުލަތުން އުފުލީ ހިޔާނާތްތެރިވުމުގައި ބައިވެރިވުމުގެ ދެ ދައުވާ އާއި، މަގާމުގެ ނުފޫޒު ބޭނުންކޮށްގެން ނާޖާއިޒު ފައިދާއެއް ހޯދައިދިނުމުގެ ދެ ދައުވާ އާއި މަނީ ލޯންޑަރިންގެ ދެ ދައު ވާއާއި ރަސްމީ ހައިސިއްޔަތު ނަހަމަގޮތުގައި ބޭނުންކުރުމުގެ ދައުވާއެކެވެ.\nއެއީ މި ސަރުކާރުގައި އުފެއްދި އެސެޓް ރިކަވަރީ ކޮމިޝަނާއި އޭސީސީއާއި ފުލުހުން ގުޅިގެން ހިންގި ތަހުގީގަށް ފަހު ކުރި ދައުވާތަކެކެވެ.\nއެ ހަތް ދައުވާ އެންމެ ފުރަތަމަ ކްރިމިނަލް ކޯޓުގައި ބެއްލެވި ގާޒީ އިސްމާއިލް ރަޝީދު ނިންމެވީ އެ މައްސަލަތައް ނުބެލޭނެ ކަމަށެވެ. އަދި ކްރިމިނަލް ކޯޓުން އޭނާ އެ މައްސަލަތައް ބޭރުކޮށްލެއްވި އެވެ.\nމި އަހަރުގެ ޖުލައި 14ގައި ނިންމި އެ ނިންމުން ދައުލަތުން ހައިކޯޓުގައި އިސްތިއުނާފު ކުރި އެވެ. އަދި އެ މައްސަލައިގައި ހައިކޯޓުގައި ތިން އަޑުއެހުމެއް ބޭއްވި އެވެ.\nހައިކޯޓުގެ ފަނޑިޔާރު މުހައްމަދު ނިިޔާޒްގެ އިތުރުން ފަނޑިޔާރު ޝުއައިބު ހުސައިން ޒަކަރިއްޔާ އަދި ފަނޑިޔާރު ހުސައިން މަޒީދުގެ އިއްތިފާގުން މި މަހުގެ 21 ވަނަ ދުވަހު އިއްވި ހުކުމުގައި ވަނީ އަދީބުގެ ހަތް މައްސަލަ އަލުން ބަލަން ޖެހޭނެ ކަމަށް އަމުރުކޮށްފަ އެވެ.\nހައިކޯޓުން އެގޮތަށް ނިންމާފައިވާއިރު، މިއަދު އަދީބުގެ ހަތް ދައުވާ ވަނީ އަލުން ކްރިމިނަލް ކޯޓުގައި ތާވަލުކޮށްފަ އެވެ. އެ ދައުވާތަކުގެ އަޑުއެހުން ތާވަލުކޮށްފައި ވަނީ މިއަދު މެންދުރުފަހު 3:00 އަށެވެ. އެ މައްސަލަތައް ދެން ބައްލަވާނީ ގާޒީ ހަސަން ސައީދެވެ.\nއަދީބުގެ ހަތް ދައުވާ ބޭރުކޮށްލުމުގައި އަމަލު ކުރެއްވި ގޮތުގެ ސަބަބުން ކުރިން އެ މައްސަލަތައް ބެއްލެވި ގާޒީ އިސްމާއިލް ރަޝީދު ދެ މަސް ދުވަހަށް ސަސްޕެންޑު ކުރަން ޖުޑިޝަލް ސާވިސް ކޮމިޝަނުން މީގެ ކުރިން ނިންމި އެވެ. ސަސްޕެންޝަންގެ މުއްދަތު ހަމަވެ މިހާރު އޭނާ އަލުން ވަޒީއަށް ނުކުންނަވަން ވަނީ ފައްޓަވައިފި އެވެ.


4 memberun ge gondeege massala: mifaharu vaanee kihineh?! | Mihaaru\nހަތަރު މެމްބަރުންގެ ގޮނޑީގެ މައްސަލަ: މިފަހަރު ވާނީ ކިހިނެއް؟!\nގޮނޑި ގެއްލިފައިވާ ކަމަށް ކޮމިޝަނުން ނިންމާފައިވާ ސައުދާއި ވަހީދު އަދި އަމީތު: އެ ތިން ބޭފުޅުންނާއި ލަތީފްގެ ގޮނޑީގެ މައްސަލާގެ އަޑުއެހުންތައް ސުޕްރީމް ކޯޓުން މި ހަފުތާގައި ވަނީ ނިންމާލާފައި --- މިހާރު ފޮޓޯ/ހުސެއިން ވަހީދު\n03 އޮކްޓޯބަރ 2018 - 08:16\nބޮޑު ބަހުސަކަށް ވެފައިވާ މިކަން ދިގު ދެމިގެންގޮސް، ކަންކަން އޮޅޭ ހިސާބަށް ދިޔައޭ ވެސް ބުނެވިދާނެ އެވެ. ވޭތުވެދިޔަ އަހަރެއްހާ ދުވަހު މި 12 މެމްބަރުންގެ ގޮނޑީގެ ވާހަކަ ކޮންމެވެސް ސިފައެއްގައި ތިލަ ނުވާ ދުވަހެއް ނާދެ އެވެ.\nއޭގެ ތެރޭގައި ހިމެނޭ ހަތަރު މެމްބަރެއް ކަމަށްވާ ހއ. ދިއްދޫ ދާއިރާގެ މެމްބަރު އަބްދުއްލަތީފް މުހައްމަދާއި މަޑުއްވަރީ ދާއިރާގެ މެމްބަރު މުހައްމަދު އަމީތާއި ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހިމް އަދި ވިލިނގިލީ ދާއިރާގެ ސައުދު ހުސައިންގެ ގޮނޑީގެ މައްސަލައިގެ އަޑުއެހުންތައް މި ހަފުތާގައި ސުޕްރީމް ކޯޓުން ވަނީ އެއްކޮށް ނިންމާލައިފަ އެވެ. މިއީ އެންމެ ދިގު މަރުހަލާތަކެއް ހޭދަވި އަދި އެހެން މެމްބަރުންގެ މައްސަލައާ ކޮންމެވެސް ވަރަކަށް ތަފާތު މައްސަލަތަކެކެވެ.\nމި މެމްބަރުންގެ ގޮނޑި ގެއްލިފައިވާ ކަމަށް ކަނޑައެޅީ މަޖިލީހަށް އިންތިޚާބުވި ޕާޓީން ވަކިވާ ނުވަތަ ވަކިކުރާ މެމްބަރުންގެ ގޮނޑި ގެއްލޭ ގޮތަށް މިދިޔަ އަހަރުގެ ޖުލައި މަހު ސުޕްރީމް ކޯޓުން ކުރި ހުކުމަށް ފަހު އެވެ. އެކަމަކު އެ ހަތަރު މެމްބަރުން ވަނީ ހުކުމުގެ ކުރިން ޕާޓީން ވަކިކޮށް، އެކަން އަންގާފަ އެވެ. އަދި ޕާޓީން އެ ބޭފުޅުން އޮތީ، ހުކުމުގެ ކުރިން ސިޓީ ވެސް ފޮނުއްވައިފަ އެވެ. އެކަމަކު އޭގެ ފަހުން އައި ހުކުމަކާ ގުޅގެން ގޮނޑި ގެއްލުނު ކަމަށް އިލެކްޝަންސް ކޮމިޝަނުން އެންމެ ފުރަތަމަ ކަނޑައެޅި ހަތަރު މެމްބަރުންނަކީ ވެސް އެއީ އެވެ.\nއޭގެ ތެރެއިން ވަހީދު އާއި އަމީތު ޕީޕީއެމުން ވަކިކުރީ އެ ހުކުމް އައުމުގެ ކުރިން ސުލޫކީ މައްސަލައެއްގަ އެވެ. ސައުދާއި އަމިއްލަ ހައިސިއްޔަތުން މަޖިލީހަށް ހޮވިވަޑައިގަތް ލަތީފު ވަނީ ހުކުމުގެ ކުރިން ޕާޓީން ވަކިވާން ސިޓީ ފޮނުއްވާފަ އެވެ. އެކަމަކު އިލެކްޝަންސް ކޮމިޝަނުން ގަބޫލުކުރީ އެ މެމްބަރުން ޕާޓީން ވަކިވީ ހުކުމުގެ ފަހުން ކަމަށެވެ. އެހެންކަމުން ގޮނޑު ގެއްލުނީ ކަމަށް ކަނޑައެޅި އެވެ. އެކަން ވެގެން ދިޔައީ ސިޔާސީ މަސްރަހު ވަރަށް ހަލަބޮލިވި ކަމަކަށެވެ.\nއެ ހަތަރު ބޭފުޅުންގެ ގޮނޑި ގެއްލުނު ކަމަށް ކަނޑައެޅުން އެކަންޏެއް ވެސް ނޫނެވެ. އޭގެ ތެރެއިން ސައުދާއި ވަހީދުގެ އިތުރުން އަމީތު މަޖިލީހަށް ވަދެވަޑައިގަތް މައްސަލާގައި އެ ބޭފުޅުންގެ މައްޗަށް ޖިނާއީ ދައުވާއެއް ވެސް ދައުލަތުން އޮތީ އުފުލައިފަ އެވެ. ހުއްދަ ނޫން ތަނަކަށް ވަނުމުގެ ދައުވާ އެ ބޭފުޅުންގެ މައްޗަށް ކުރަނީ އެ ބޭފުޅުންގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައަޅާފައި ވަނިކޮށް މަޖިލީހަށް ވަންނަވާފައި ވާތީ އެވެ. މިއީ ވެސް ހަތަރު މެމްބަރުންގެ މައްސަލަ ވަކިން ޚާއްސަވާ ސަބަބެކެވެ.\nއެ ހަތަރު ބޭފުޅުންގެ ގޮނޑި ނުގެއްލޭ ކަމަށް ކަނޑައަޅަން ސުޕްރީމް ކޯޓަށް މައްސަލަ ހުށަހެޅީ މިދިޔަ އަހަރުގެ ޖުލައި މަހު އެވެ. އެ މައްސަލަ ބަލައިގަނެ އަޑުއެހުންތައް ކުރިއަށް ގެންދިއުމަށް ފަހު، މިދިޔަ އަހަރުގެ އޮގަސްޓް މަހު އެ ކޯޓުން ލިޔުމަކުން ޖަވާބު ދިނީ އެ މެމްބަރުންގެ ގޮނޑިއާ މެދު އެ ކޯޓުން އިތުރަށް ގޮތެއް ނިންމަން ޖެހޭ ކަމެއް ނެތް ކަމަށެވެ. ސަބަބެއްގެ ގޮތުގައި އެ ކޯޓުން އޭރު އެންގީ ގޮނޑި ގެއްލޭނެ ހާލަތްތައް ޖުލައި މަހު ކުރި ހުކުމުގައި ބަޔާން ކޮށްފައި އޮތުމާއި އަދި އެ ހުކުމުގެ އުސޫލުތަކަކީ އެ ހުކުމް އައުމުގެ ކުރީގައި ހިނގާފައި ހުރި ކަންކަމުގެ މައްޗަށް ހިނގާނެ އުސޫލުތަކަކަށް ނުވުމެވެ.\nމަޖިލީހުގެ ޖަލްސާއެއް: --- ފޮޓޯ/މިހާރު\nސުޕްރީމް ކޯޓުން ދިން އެ ޖަވާބުން ހަތަރު މެމްބަރުންގެ މައްސަލަ އަނެއްކާވެސް ބޮޑު ބަހުސަކަށް ދިޔަ އެވެ. ސަބަބަކީ އެ ކޯޓުން ދިން ޖަވާބުގައި އެ ހަތަރު މެމްބަރުންގެ ގޮނޑި ގެއްލިފައިވާ ކަމަށް ނުވަތަ ނުގެއްލޭ ކަމަށް ވެސް ބުނެފައި ނެތުމެވެ. އެހެންވެ، އެއް ބަޔަކު ނެރުނު ތަރުޖަމާއަކީ ގޮނޑި ނުގެއްލޭ ކަމަށެވެ. ސަރުކާރުގެ ކޮންޓްރޯލް އޮންނަ މަޖިލީހާއި މުއައްސަސާތަކުން ތަރުޖަމާކުރީ މެމްބަރުންގެ ގޮނޑި ގެއްލުނު ކަމަށެވެ. އެކަމާ ހެދި އަނެއްކާވެސް މަޖިލީހުގެ މަސްރަހު އިތުރަށް ހޫނުވި އެވެ.\nދެން އައީ މުޅި ގައުމުގެ ސަމާލުކަން ހުއްޓުނު ސުޕްރީމް ކޯޓުގެ ފެބްރުއަރީ 1 ގެ އަމުރެވެ. އެ އަމުރުގައި ކަނޑައެޅި އެއް ކަމަކީ ޕާޓީން ވަކިވާ ނުވަތަ ވަކިކުރާ މެމްބަރުންގެ ގޮނޑި ގެއްލޭ ގޮތަށް އެ ކޯޓުން މިދިޔަ އަހަރުގެ ޖުލައި މަހު ކުރި ހުކުމް ބާތިލްކޮށް، އަދި އެ ހުކުމުގެ ދަށުން އެއްވެސް މެމްބަރެއްގެ ގޮނޑި ގެއްލިފައިނުވާ ކަމަށެވެ. އެ އަމުރާ އެކު، ހަތަރު މެމްބަރުންނާއި އޭގެ ފަހުން ގޮނޑި ގެއްލުނު ކަމަށް ކަނޑައެޅި އަށް މެމްބަރުންނަށް ވެސް ހިންދެމިލެވި، މަޖިލީހަށް ވަނުމުގެ ފުރުސަތު ލިބޭނެ ކަމަށް އުއްމީދު ކުރެވުނެވެ.\nއެކަމަކު ކަން ވެގެންދިޔައީ އެހެނެއް ނޫނެވެ. އެ އަމުރަށް ފަސް ދުވަސް ވީ ތަނާ ކުއްލި ނުރައްކަލުގެ ހާލަތު ސަރުކާރުން އިއުލާންކޮށް، އޭރުގެ އުއްތަމަ ފަނޑިޔާރު އަބްދުުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދު ބޮޑެތި ތުހުމަތުތަކެއްގައި ހައްޔަރުކުރުމާ އެކު މަންޒަރު ބަދަލުވި އެވެ. އެ އަމުރުގެ ބައެއް ބައިތައް، ސުޕްރީމް ކޯޓުގެ އަނެއް ތިން ފަނޑިޔާރުން ބާތިލްކުރި އެވެ. އަދި މެމްބަރުންގެ ގޮނޑިއާ ގުޅޭ ގޮތުން އަމުރުގައި އޮތް ބައި ބާތިލް ކުރަން ދައުލަތުން ދުސްތޫރީ މައްސަލައެއް ހުށަހެޅި އެވެ. އެ މައްސަލަ ހުށަހެޅުމުން އެ އަމުރުގައި މެމްބަރުންގެ ގޮނޑި ނުގެއްލޭ ކަމަށް އޮތް ބަޔަށް އަމަލްކުރުން ސުޕްރީމް ކޯޓުން ފަސްކުރި އެވެ. އެ ހިސާބުން އެ މެމްބަރުންނަށް މަޖިލީހަށް ވަނުމުގެ ފުރުސަތު ވަގުތީ ގޮތުން އަނެއްކާވެސް ބަންދުވީ އެވެ.\nކުއްލި ނުރައްކަލުގެ ހާލަތާ އެކު، މަސްރަހު ހޫނުވެފައި އޮއްވާ މެމްބަރުންގެ ގޮނޑީގެ ސިލްސިލާ އަށް ދެން އިތުރުވީ އެންޓި ޑިފެކްޝަންގެ ގާނޫނެވެ. ސަރުކާރަށް ނިސްބަތްވާ މަޖިލީހުގެ މެމްބަރުންގެ ވޯޓުން ކުއްލި ގޮތަކަށް މިދިޔަ މާޗް މަހު އެ ގާނޫނު ފާސްކުރީ ސުޕްރީމް ކޯޓުން މިދިޔަ އަހަރުގެ ޖުލައި މަހު ކުރި ހުކުމްގައި އޮތް ގޮތަށް މަޖިލީހަށް އިންތިޚާބުވި ޕާޓީން ވަކިވާ ނުވަތަ ވަކިކުރާ މެމްބަރުންގެ ގޮނޑި ގެއްލޭ ގޮތަށް ގާނޫނެއްގައި އެކަން ލިޔުމަށް އަންގާފައި އޮތުމުންނެވެ. އެވަރުން ނިމުނީކީއެއް ނޫނެވެ. މިދިޔަ އަހަރުގެ ޖުލައި މަހު ސުޕްރީމް ކޯޓުން އެ ހުކުމްކުރި ތާރީޚާ ހަމައަށް ވެސް އެ ގާނޫނުގެ އުސޫލުތައް މާޒީއަށް ހިނގާ ގޮތަށް އެ ގާނޫނުގައި ލިޔުނެވެ. އެގޮތަށް މާޒީއަށް ހިނގާ ގޮތަށް ގާނޫނުގައި އެކަން ލިޔުނީ 12 މެމްބަރުންނަށް އަމާޒުކޮށްގެންނެވެ.\nފެބްރުއަރީ މަހުގެ އަމުރުގައި މެމްބަރުންނާ އެކު ގުޅޭ ގޮތުން އޮތް ބައި ބާތިލްކުރަން ދައުލަތުން ހުށަހެޅި ދުސްތޫރީ މައްސަލަ ސުޕްރީމް ކޯޓުން ނިމޭއިރު، މެމްބަރުންގެ ގޮނޑި ގެއްލުނުތޯ ނުވަތަ ނޫން ކަމާ މެދު ކޮންމެވެސް ގޮތްތަކެއް ނިމޭނެ ކަމަށް އުއްމީދު ކުރެވުނެވެ. އެކަމަކު މިދިޔަ ޖުލައި މަހު އެ މައްސަލާގައި ސުޕްރީމް ކޯޓުން ނިންމީ ފެބްރުއަރީ މަހުގެ އަމުރުގައި މެމްބަރުންގެ ގޮނޑި ނުގެއްލޭ ކަމަށް އޮތް ބައި ބާތިލް ކަމަށެވެ. އެކަމަކު މެމްބަރުންގެ ގޮނޑިއާ މެދު ހުށަހެޅިފައި ހުރި މައްސަލަތައް ވަކިން އަލުން ބެލުމަށް އެ ހުކުމުގައި ކަނޑައެޅި އެވެ.\nއެ ހުކުމުގައި ވަރަށް މުހިންމު ދެ ކަމެއް ފާހަގަކުރި އެވެ. ފުރަތަމަ ކަމަކީ ޕާޓީން ވަކިވާ ނުވަތަ ވަކިކުރާ މެމްބަރުންގެ ގޮނޑި ގެއްލޭނެ ހާލަތްތައް އެ ކޯޓުން މިދިޔަ އަހަރު ކުރި ހުކުމުގައި އޮތަސް، އެފަދަ ހާލަތެއް މެދުވެރިވެގެން ގޮނޑި ގެއްލޭ މެމްބަރެއްގެ ގޮނޑިއާ މެދު ސުވާލު އުފެދިއްޖެ ނަމަ، އެކަމުގައި ގޮތެއް ނިންމާނީ ގާނޫނު އަސާސީގައިވާ ގޮތުގެ މަތިން ހަމައެކަނި ސުޕްރީމް ކޯޓުން ކަމެވެ. އަދި އެފަދައިން އެ ކޯޓުން ނިންމާ ނިންމުމަކީ އުފެދިފައިވާ ސުވާލަށް ހައްލެއް ގެނެސްދޭނެ ނިންމުމަކަށް ވާން ޖެހޭނެ ކަމެވެ.\nދެވަނަ ކަމަކީ މިދެންނެވި ހަތަރު މެމްބަރުންގެ މައްސަލާގައި އިތުރު ގޮތެއް ނިންމަން ޖެހޭ ތަނެއް ނެތް ކަމަށް މިދިޔަ އަހަރުގެ އޮގަސްޓް މަހު ސުޕްރީމް ކޯޓުން ދިން ޖަވާބަކީ އުސޫލުތަކާ ޚިލާފަށް އޭރު ނިންމި ނިންމުމެއް ކަމެވެ. އެ ހަތަރު މެމްބަރުންގެ މައްސަލައިގެ އަޑުއެހުންތައް މި ހަފުތާގައި ސުޕްރީމް ކޯޓުގައި ކުރިއަށް ގެންދިޔައީ އެ ސަބަބާ ހެދި އެވެ. ބާކީ ތިބި އަށް މެމްބަރުންގެ ގޮނޑީގެ މައްސަލަތައް ސުޕްރީމް ކޯޓަށް ހުށަހެޅީ ފެބްރުއަރީ މަހުގެ އަމުރަށް ފަހު އެވެ. އެ މެމްބަރުން މައްސަލަތައް ސުޕްރީމް ކޯޓުން ބަލައިގެންފައި އޮތަސް، އެ މައްސަލަތަކުގެ އަޑުއެހުންތައް އަދި ނުފަށަ އެވެ.\nމެމްބަރުންގެ ގޮނޑީގެ މައްސަލާގައި އޮތް އަނެއް ކަންބޮޑުވުމަކީ ގޮނޑި ހުސްވެފައިވާ ކަމަށް އިލެކްޝަންސް ކޮމިޝަނުން ގަބޫލުކުރިޔަސް، އެއިން އެއްވެސް ދާއިރާއެއްގެ ބައި އިލެކްޝަން މިހާތަނަށް ބާއްވާފައި ނެތުމެވެ. މަޖިލީހުގެ ގޮނޑިއެއް ހުސްވާތާ ގިނަވެގެން 60 ދުވަހުގެ ތެރޭގައި ބައި އިލެކްޝަން ބާއްވައި، އެ ގޮނޑިއަކަށް މެމްބަރުން އިންތިޚާބު ކުރަން ޖެހޭނެ ކަމަށް ގާނޫނުގައި އޮތަސް، ގޮނޑި ހުސްވި ކަމަށް ކަނޑައެޅި އެއްވެސް ދާއިރާއެއްގެ ބައި އިލެކްޝަނެއް ބާއްވާފައެއް ނުވެ އެވެ. ނަތީޖާއަކަށް ވެގެން ދިޔައީ އެއިން އެއްވެސް ދާއިރާއެއް މަޖިލީހުގައި ތަމްސީލު ކުރުމުގެ ފުރުސަތު ނުލިބި އަހަރަކަށް ވުރެ ގިނަ ދުވަސް ވުމެވެ.\nސުޕްރީމް ކޯޓުން މި ހަފުތާގައި ވަކިވަކިން އެ ހަތަރު ބޭފުޅުންގެ މައްސަލަތައް ބާއްވައި، އަޑުއެހުންތައް ނިންމާލިއިރު، ފަހު ފުރުސަތުގައި ވެސް ހަތަރު ބޭފުޅުން ފާހަގަކުރީ އެ ކަންބޮޑުވުމެވެ. މި އަހަރުގެ ދައުލަތުގެ ބަޖެޓުގެ އިތުރުން އެތައް ގާނޫނެއް މަޖިލީހުން ފާސްކުރިއިރު ވެސް އެ ބޭފުޅުންގެ ދާއިރާ މަޖިލީހުގައި ތަމްސީލު ކުރުމުގެ ފުރުސަތު ނުލިބި އޮތުމެވެ. މިދެންނެވި ހަތަރު މެމްބަރުން ފިޔަވައި ދެން ބާކީ ތިބި އަށް މެމްބަރުން ވެސް ފާޅުކުރާ އެންމެ ބޮޑު ކަންބޮޑުވުމަކީ އެއީ އެވެ.\nމަޖިލީހުގެ މެމްބަރުންތަކެއްގެ ގޮނޑިއާ މެދު ސުވާލު އުފެދި، އެ ދާއިރާތައް ރައްޔިތުންގެ މަޖިލީހުގައި ތަމްސީލު ނުކުރެވި ދިއުމަކީ އާދައިގެ ކަމެއް ނޫނެވެ. މިދިޔަ ޖުލައި މަހު ސުޕްރީމް ކޯޓުން ކުރި ހުކުމުގައިވާ ފަދައިން، އުފެދިފައިވާ ސުވާލަށް ނިމުމެއް އަންނާނެ ފަދަ ގޮތަކަށް ހަތަރު މެމްބަރުންގެ މައްސަލާގައި ސުޕްރީމް ކޯޓުން މިފަހަރު ކޮންމެވެސް ގޮތެއް ނިންމަން ޖެހެ އެވެ. ދެން އޮތީ އެ ނިންމުމަށް އިންތިޒާރު ކުރުމެވެ.\nރައްޔިތުންގެ މަޖިލިސް ސުޕްރީމް ކޯޓް މަޖިލީހުގެ މެމްބަރުން މުހައްމަދު ވަހީދު އިބްރާހިމް (ވައްޑެ) އަބްދުއްލަތީފް މުހައްމަދު މެމްބަރު މުހައްމަދު އަމީތު މެމްބަރު ސައުދު ހުސެއިން (ވިލިނގިލި)\n30 ކޮމެންޓް, 20 ރިއެކްޝަންސް\nޢެހެންވީމާ ތިމެންބަރުންނައް ވަރައްބޮނުމުސާރައެއްއްފަހަރާލިބޭނެތާ\nހަތަރު މެމްބަރުންގެ ގޮނޑީގެ މައްސަލަ އަށް ގާނޫނީ ގޮތުން އޮތީ ސްޕްރީމް ކޯޓުން ފަރުވާދީ ހުކުމް ކޮށްފައި ވަނީ 2017 ވަނަ އަހަރު ސްޕްރީމް ކޯޓުން ނެރުނު 19، 20، 21 އަދި 22 ވަނަ ގަޒިއްޔާ އިން. އެގަޒިއްޔާ ގައިވާ ގޮތުން ތަމެން ތީ މިހާރު މެމްބަރުންނެއް ނޫން ތަމެން އަމިއްލަ އަށް މެމްބަރުން ކަމަށް ހެދިގެން މީޑިއާ މެދުވެރިކޮށް ޕްރޮޕެގެންޑާ ފަތުރަނީ ތަމެން ޕާރޓީގެ ފްލޯރ ކްރޮސް ކޮށްފިނަމަ އެއޮތީ ތަމެންނަށް ވޯޓް ދިން މީހުންނަށް ހަރާމްކޯރުވެފައި އެހާ ތަނުން..\nއަމާޒް ލަތީފް، ކުރިނބި\nކަލޭމެން ތެޅިތެޅި ތިބެން ޖެހޭނީ. އަހަރެމެންގެ ގަޓުހުރި ރައީސްގެ ހިކުމަތު އަމަލީ ވަރަށް މޮޅުވާނެ. އަދިވެސް އިބޫއަށްވެސް ޔަގީންކަމެއް ނޯންނާނެ ރައީސް ކަމުގެ ހުވާ ކުރެވޭނެކަމެއް. ދެން ބަލަން ތިބޭ ހުވާ ހުރާނީވެސް އަހަރެމެންގެ ލޯބިވާ ރައީސް ޔާމީން\nހަޖަމް ކޮއްލާ އިބޫ ހުވާކުރާ އިރުގަ ލޯބިވާ ރައީސް އޮންނަވާނީ ޖަލުގަ\nކަލޭމެންގެ ރައީސްގެ ހިކުމަތު އަމަލީގެ ސަބަބުން %41 ވޯޓު ލިބުނީވެސް.\nސާފު ހުދު ކާފޫރު ކޮޅަކަށްވެ ހަށިފޮޅާލާފައި ނިކުންނާނީއެވެ!! މިގައުމުގެ ކޮންމެފަދަ ބޭފުޅަކު ކުށެއްކުރިޔަސް އެއީ ކުށަކަށް ނުވާނެ އެއްވެސް ގާނޫނީ ހުއްޖެތެއް ނޮއޮންނާނެވެ!! ނަމަވެސް މިހާރު މަންޒަރު ބަދަލުވެއްޖެ!! ނިކަމެތިން ހަމަ ލޮކް އެޅުވެނީ!!\nތިޔަ މަޖިލީހެކޭ ބައްޕަގެ ލާރިއާ ހަވާލުވާ ދޮން މަންމައެކޭ އެއްގޮތް. ހުރިހާ ހުރިހާ ލާރިއަކާ އާސިޔާން އިންސުއަރެންސް ޖީބަށް. ޕޭ ކޮމިޝަން ހަދާ މި މީހުންވެސް ހަމަ ބިމަށް ގެންނަންޖެހޭ. މިހާރު ބެލެވެނީ ތިޔައީ މަސައްކަތެއް ނުކޮށް ލާރި ގަނޑެއް ހޯދަން ބޭނުންވާ މީހުން ދުވާ ތަނަކަށް. ރައްޔިތަކަށް ޚިދުމަތް ކުރަން ބޭނުންވާ މީހުން ގާތްވާ ހިތްނުވާ ތަނަކަށް. އެކަން ބަދަލު ކުރަންޖެހޭ!\nމައްސަލަ ބަލާ ބަޔަކު މި ގައުމުގެ ރައްޔިތުންނަށް އެމީހުންނަކީ އިންސާފުން ކަންކަން ނިންމުމުގެ ގާބިލުކަމާއި، މިނިވަންކަމާއި އޮތް ބައެއް ކަމަށް ސާބިތުކޮށްދޭން ބޭނުން ނަމަ ނިންމާނީ ގޮޑި ނުގެއްލޭ ކަމަށް.\nއިންސާފު" މި ލަފުޒުވެސް އެބައޮތްތަ؟\nޔާމީނު ވައްޓާ ލުމަކީ 12 މެމްބަރުން ނަށް ދިން އިންސާފުގެ ބައެކެވެ.


Mee dhuniyeyge enme koa bodu meehaa kamah dhauvaakuraa anheneh – Iru\nމަތީގައި ތި ފެންނަ ފޮޓޯގައި އެވަނީ ދުނިޔޭގެ އެންމެ ކޯ ބޮޑު އަންހެން މީހާ ކަމަށް އަމިއްލައަށް ދައުވާ ކުރާ މީހެކެވެ. އެނަސްތޭސިއާ ނަމަކަށް ކިޔާ އެ އަންހެން މީހާއަކީ ޔުކްރެއިނަށް ނިސްބަތްވާ އަންހެނެކެވެ. އަދި އޭނާއަށް މީޑިއާތަކުގެ ސަމާލުކަން ލިބިފައިވަނީ، އާދަޔާ ޚިލާފަށް މޫނުގެ ބައްޓަން ބަދަލުކޮށްފައި ހުރުމުންނެވެ.\nއެނެސްތޭސިއާއަށް އެ ސިފަ ލިބުނީ ކޮސްމެޓިކް ސާޖަރީ ހަދައިގެންނެވެ. އޭގެ ކުރިން އޭނާގެ މޫނުމަތި ހުރީ އާދައިގެ މީހެއްގެ ގޮތަށެވެ. އެކަމަކު އޭނާއަށް އަމިއްލަ ޤުދުރަތީ ސިފަ ކަމުނުގޮސްގެން، ސާޖަރީ ކުރަން ނިންމީ ކަމަށް ބުންޏެވެ. އެގޮތުން މޫނަށް ކަށިކޮއްޕައިގެން “ފިލާރސް” ގެ އެހީގައި ދެކޯ ބޮޑުކޮށް، ތުންފަތް ވެސް ހުރީ އާދަޔާ ޚިލާފަށް ބޮޑުކޮށްފައެވެ. އޭގެ އިތުރުން ހަށިގަނޑުގެ އެހެން ގުނަވަންތަކަށް ވެސް ވަނީ އާޓިފިޝަލް ބަދަލު ގެނެސްފައެވެ.\nއެނެސްތިއާ މިހާރު ހުންނަ ގޮތާއި ކުރިން ހުރި ގޮތް\n32 އަހަރުގެ އެނެސްތޭސިއާއަށް މީސްމީޑިއާގައި ފޮލޯކުރާ މީހުންގެ އަދަދު2ލައްކައަށްވުރެ ގިނައެވެ. ދާދިފަހުން ނޫހަކަށް ދިން އިންޓަވިއުއެއްގައި އޭނާ ބުނީ، އޭނާގެ ސިފަ މިހާރު ހުރި ގޮތާމެދު ވެސް އެއްކޮށް ހިތްހަމަނުޖެހޭ ކަމަށެވެ. އެހެންކަމުން، އަދިވެސް ފިލާރސް ބޭނުންކުރަމުންދާނެ ކަމަށް ވަނީ ބުނެފައެވެ. އެނެސްތޭސިއާ ބުނީ އޭނާގެ ސިފައަށް ވަރަށް ގިނަ މީހުންގެ މަލާމަތް ލިބުނު ކަމުގައި ވިޔަސް، ފަރުވާލެއް ނެތް ކަމަށެވެ.


REPORT: Chaalu Photo Thakaa Eku Idhikolhun Bridge Aa Havaalu Vejje - Vaguthu\nޗާލު ފޮޓޯތަކާއެކު އިދިކޮޅުން ބުރިޖާ ހަވާލުވެއްޖެ\nތަރައްޤީގެ ނިޝާންކަމުގައި ބެލެވޭ ސިނަމާލެ ބުރިޖު، ޤައުމީ ކުލަތަކުން ދިއްލާލާފައި- ފޮޓޯ: ކޯ ފޮޓޮގްރަފީ\n"ސިނަމާލެ ބުރިޖު" މި ލަފްޒު އިވުމުން އެއީ ކޮންތާކު ކޮންއިރަކު އަޅާފައިވާ ބުރިޖެއްކަން ނޭނގޭ ދިވެއްސަކު ދާދި މިދާކަށް ދުވަހާ ޖެހެންދެން ދިވެހިންގެ ތެރޭގައި ނެތެވެ. ނަމަވެސް ބުރިޖު ހުޅުވަން މަދު ވަގުތު ކޮޅަކަށް ވެފައިވާއިރު، "ސިނަމާލެ ބުރިޖު" އަޅައިދެއްވީ ކޮން ރައީސެއްކަން އަދި ކޮން ރައީސެއްގެ ޒައާއްމަތުގައިކަންވެސް މިވަނީ އޮޅޭ ހިސާބަށް ކަންކަން ގޮސްފައެވެ. ހަމަ ލޮލަށް ފެންނަން ހުރި މަންޒަރުތަކެއް ނަމަވެސް މުޅި މީސްމީޑިއާގެ އިތުރުން ދިވެހި މީޑިއާތައްވެސް ގުގުމާލާފައިވަނީ "ޝުކުރު މަށަށް، މަށަށޭ" ކިޔައި ގޮވަމުންދާ ގޮވެލި ފަތީގެ އަޑުންކަމީ ހައްޤު ތެދެކެވެ.\nބުރިޖު ހުޅުވަން ވަގުތު ކުޑަތަންވުމާއެކު، އިވެމުންދާ އަޑުތަކުގެ ތެރޭގައި އެންމެ ގަދަޔަށް ކުރެވެމުންދާ ބަހުސަކީ ދުއިސައްތަ މިލިއަން ޑޮލަރު ހަރަދު ކުރައްވައިގެން މާލެއާއި ހުޅުލެއާއި ދެމެދު އަޅާފައިވާ ބުރިޖު އެޅުމުގެ ޝަރަފާއި ޝުކުރު ހައްޤުވަނީ ކޮން ރައީސަކަށް ނުވަތަ ކޮން ބޭފުޅަކަށްކަމާ މެދު ކުރެވޭ ފޯރިގަދަ ބަހުސްއެވެ.\nބުރިޖުގެ ހިތްގައިމު ފޮޓޯއެއް- ވަގުތު އިމޭޖަސް: އަޝްހާދު އަބްދުﷲ\nތަރުތީބުން ތާރީޚުގެ ތެރެއަށް ފަހަތަށް ފިޔަވަޅު އަޅާލާނަމަ އެންމެ ފުރަތަމަ ކުރީގެ ރައީސް ޑރ.މުޙައްމަދު ވަހީދު ހަސަން މަނިކުގެ ވާހައިން ފަށާނަމެވެ. ޑރ.މުޙައްމަދު ވަހީދު ހަސަން މަނިކު މިއަދު ވިދާޅުވެފައިވަނީ ބުރިޖުގެ ތަސައްވުރަކީ ކުރީގެ ރައީސް މުޙައްމަދު ނަޝީދުގެ ތަސައްވުރެއް ކަމަށާއި، ބުރިޖު އެޅުމަށް މަތީ ފެންވަރުގައި ކުރެވުނު މަޝްވަރާތަކުގައި ހުދު އެމަނިފާނަށް ބައިވެރިވެވަޑައިގަންނަވަން ލިބުމަކީ އުފަލެއް ކަމަށެވެ. އެހެން ނަމަވެސް ބުރިޖުގެ ތަސައްވުރުގައި ކުލަ ޖައްސައިދެއްވީ އަދުގެ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ކަމަށް ވަހީދުވެސް އެއްބަސްވެލައްވައެވެ.\nވަހީދުގެ ވެރިކަމުގެ ކުރިން ދިވެހިން ދުށް ވެރިޔަކީ ކުރީގެ ރައީސް މުޙައްމަދު ނަޝީދާއި، އެމަނިކުފާނުގެ ވެރިކަމެވެ. 2008 ވަނަ އަހަރު ވެރިކަމަށް ވަޑައިގަންނަވަން ކެމްޕޭން ތެރޭގައި އުޅުއްވަމުން ނަޝީދު ވިދާޅުވެފައިވަނީ ތަފާތު ވާޙަކަފުޅުކެވެ.\n"އަޅުގަނޑަށް ރައީސް މައުމޫން ވިދާޅުވެދެއްވަބައްލަވާ ކީއްކުރައްވަންތޯ ތިއުޅެނީ ހުޅުލެއާއި މާލެއާއި ދޭތެރޭގަ ބުރިޖްއެއް އަޅުއްވައިގެން ކޯޗެއް ހައްދަވަންތޯ ތިޔަ އުޅުއްވަނީ. ނިކަން ވިދާޅުވެދެއްވާ ތި ބްރިޖެއް އެޅިމާ ދެންވާނެ ގޮތެއް، އެޅިޔަސް. ކިހިނެތްތޯއޭ އަޅާނީ، ކޮބާތޯ ތީގެ އިންޖިނޭރިންއަކީ، ކާކުތޯއޭ ބުނީ ތިޔަ އެޅޭނެއޭ؟ ކިހިނެތްތޯ އޭގެ ފައިސާ ހޯއްދަވާނީ، ހަމަ މީހުންގެ ރުހުން ހޯއްދަވަން ނޫޅުއްވާށޭ، ތިވަރަށް މީހުން އޮޅުވާނުލައްވާށޭ.” ނަޝީދު އޭރު ވިދާޅުވިއެވެ.\nނަމަވެސް ބުރިޖު ހުޅުވަން ވަރަށް ވަގުތު ކުޑަތަންވެފައިވަނިކޮށް ނަޝީދު ވާހަކަވެސް މިވަނީ މުޅިން ބަދަލުވެފައެވެ. ނަޝީދު މިހާރު ވިދާޅުވަނީ ބުރިޖު ނޭޅޭނެކަމަށް ވިދާޅު ނުވާ ކަމަށެވެ.\nނަޝިދުގެ ވެރިކަމުގެ ކުރިން ދިވެހިރާއްޖޭގައި ވެރިކަން ކުރެއްވީ 30 އަހަރު ދުވަހުގެ ދިގު ވެރިކަމެއް ކުރެއްވި އަލްއުސްތާޛު މަޢުމޫން ޢަބްދުލްޤައްޔޫމެވެ. ހަޤީގަތް ވާނީ ހަޤީގަތަށެވެ. މާލެއާ ހުޅުލެއާ ދެމެދު ބުރިޖެއް އަޅައި ގުޅާލުމަކީ ކުރީގެ ރައީސް މަޢުމޫން ޢަބްދުލްޤައްޔޫމް ގެންގުޅުއްވި ތަސައްވުރެކެވެ. މަޢުމޫނުގެ ވެރިކަމުގައި ބުރިޖު އަޅާނެ ގޮތުގެ ކުރެހުންތައް ކުރަހައި، އެކަން ހަޤީގަތަކަށް ހެއްދެވުމަށް މަސައްކަތް ކުރެއްވިއެވެ. ނަމަވެސް ހަޤީގަތަކީ ދިގު 30 އަހަރުގެ ވެރިކަން ނިމިގެންދިޔައީ ބުރިޖު އަޅަން "ކަޑަ" އެއްވެސް ޖަހާ ނުލެވިއެވެ.\nސިނަމާލެ ބްރިޖް - ވަގުތު އިމޭޖަސް: މުޙައްމަދު ޖިމީ\nދުރު މާޒީއަކަށް ދިއުމުގެ ބަދަލުގައި ދެން ޖެހިލާނީ ކައިރި މާޒީން ފެނިގެންދިޔަ މަންޒަރުތަކަށެވެ. މި ސަރުކާރުގެ ދެވަނަ ނައިބު ރައީސް އަޙްމަދު އަދީބު ޢަބްދުލްޤަފޫރުގެ ނަން މި ލިސްޓުގައި ހިމަނާ ނުލެވިއްޖެނަމަ ވަރަށް ގޯސްވާނެއެވެ. ސަބަބެއް ނެތިއެއް ނޫނެވެ. ކުށެއް ސާބިތުވެ ޖަލު ބަންދުގައި ހުންނެވި ނަމަވެސް އަދީބުއާ ހަވާލާދީ މިއަދުގެ ނޫސްތަކުގެ ސުރުހީތަކަށް ބާލާއިރު އިވެނީ ހައިރާން ވާވަރުގެ ވާހަކަތަކެވެ. ބުރިޖު ހުޅުވުމުގެ ރަސްމިއްޔާތުގައި ހަވާ އަރުވާއިރު އަދީބު މަތިން ހަނދާން ކޮށްލުމަކީ ނެތް ކަމެއް ނޫނެވެ.\nއަދީބު ވިދާޅުވީ، އޭނާ ކުރެއްވި ހުރިހައި ޤައުމީ ޚިދުމަތްތަކެއްގެ ކްރިޑިޓު ރައީސް ޔާމީން ނަންގަވައިފި ކަމަށާއި، އޭނާގެ އިތުރުންވެސް އެތައް ބަޔަކު ކޮށްފައިވާ ޤައުމީ ޚިދުމަތްތަކުގެ ކްރިޑިޓާއި ރީތި ނަން ރައީސް ޔާމީން އަމިއްލަފުޅަށް ނަންގަވާފައިވާކަމަށެވެ. އަދީބުގެ ސަޕޯޓަރުން ބުނަމުންދަނީ ސިނަމާލެ ބުރިޖަކީ އަދޫބު ހޯއްދެވި ފައިސާއިން، އަދީބުގެ މޭސްތިރިކަމުގެ ދަށުގައި އަޅުއްވާފައިވާ ބުރިޖެއް ކަމަށެވެ.\nމި ކިޔާލަދިނީ ކުރު މާޒީއެކެވެ. އެއީ ވެ ނިމިފައިވާ ކަންކަމެވެ. ބުރިޖަކީވެސް އަޅާ ނިމިފައިވާ ބުރިޖެކެވެ. ނަމަވެސް މިއީ އަދި މިހިސާބުން ނިންމާލެވިގެންވާނެ ވާހަކައެއް ނޫނެވެ. "ސިނަމާލެ ބުރިޖު" އެޅުމުގެ ޝަރަފާއި، ޝުކުރާއި މުބާރަކުބާދީގެ ހައްޤުވެރިޔާ، އަދުގެ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމްގެ ނަން އުނިވެގެން ނުވާނެއެވެ. އެއްގޮތަކަށްވެސް ކުރީގެ ރައީސުންނާއި، ނައިބު ރައީސުންނާއި، މިނިސްޓަރުންނަށް ދަންނަވާ ބަދު ބަހެއް ނޫނެވެ.\nމާލެއާއި ހުޅުލެ ބުރިޖަކުން ގުޅާލައި، ހުޅެލެއާއި ހުޅުމާލެ ހައިވޭއަކުން ގުޅާލެވި މާލެ، ހުޅުލެ، ހުޅުމާލެ އެއްގަމު މަގުން ގުޅިގެން ދިއުމަކީ ހަމައެކަނި ވެރިން ދެކެމުންއައި ހުވަފެނަކަށް ވާނަމަ އެއީ މުޅިން ގޯހެކެވެ. ބުރިޖުގެ ހުވަފެނަކީ ދިވެހި ލޮބުވެތި ރައްޔިތުން ދެކެމުންއައި ކުލަނުވާ ހުވަފެނެއްގެ ގޮތުގައި އޮތީ މީގެ އަހަތުތަކެއް ކުރީގެ މާޒީގައެވެ. އެ ހުވަފެނަކީ މިއަދު 24 ގަޑިއިރު ފެންނަ ހަޤީގަތެކެވެ. ނިދަން އޮޝޯވެ މީސްމީޑިއާގެ ކޮންމެ އެކައުންޓަކުން ލޮގިން ވިޔަސް ފެންނާނީ ބުރިޖެވެ. ޓީވީއެއް، ރޭޑިއޯއެއް ނޫހެއް ހުޅުވާލިޔަސް "ސިނަމާލެ ބުރިޖު" ގެ ނަން ނީވޭ، ނުފެންނާނެ ގޮތެއް އެއީ ނެތް ގޮތެކެވެ.\nކަމެއްގެ ޝަރަފާއި، ފަހުރާއި، ޝުކުރަކީ އެކަމެއްގެ ހައްޤުވެރިންނަށް އެއްވެސް އުނިކަމެއްނެތި ލިބެންޖެހޭނެ ކަންކަމެވެ. މާލެ ހުޅުމާލެ ގުޅުވާލަދިނީ އަދުގެ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމްގެ ޒައާއްމަތުގައެވެ. ދެތިން ފޮޓޯ ބޭނުންކޮށްގެން މި ބިޔަ މަޝްރޫއުގެ މޭސްތިރިޔަކީ މިވެނި މީހެކޭ ވިދާޅުވުމަކުން ދިވެހިންނަށް އޮޅިގެން ނުދާނެއެވެ. ބުރިޖުގެ ހުވަފެން ހަޤީގަތަކަށް ހައްދަވައިދެއްވީ ރައީސް ޔާމީނާއި، އަދުގެ ސަރުކާރުގައި މިއަދު ތިއްބެވި ވެރިންނެވެ. ޗައިނާގެ ސަރުކާރުގެ ނުހަނު ބޮޑު އެހީތެރިކަމާއެކު ރައީސް ޔާމީންގެ ހިކުމަތްތެރިކަމުގެ އެހީގައެވެ.\nބުރިޖު ހުޅުވަން ކައިރިވިއިރު އިތުރު އެއްކަމެއް ފާހަގަކޮށްލަން ޖެހެއެވެ. ބުރިޖު ހުޅުވޭނެކަން ބައެއް ފަރާތްތަލަށް ޔަޤީންވީ ބުރިޖު ހުޅުވަން މަދު ގަޑިއިރު ކޮޅަކަށް ވީފަހުންކަމީ މިހާރު ޝައްކެއް އޮތް ކަމެއް ނޫނެވެ. މިއަދާ ޖެހެންދެން އެފަރާތްތަކުން ބުރިޖާ ގުޅުވައިގެން ފެތުރީ ހުސް ދޮގު ވާހަކަތަކެވެ. ބުރިޖު ވެއްޓެނީ ކަމަށް ވިދާޅުވެ ފޮޓޯ އެޑިޓް ކުރުއްވުމުގައި ބިޒީކޮށް އުޅުއްވި ފަރާތްތަކުން މިއަދު ފޫގަޅާލާފައި ނިކުތީ އެބައިމީހުން ސަޕޯޓްކުރާ ކުރީގެ ވެރިންނަށް ބުރިޖު ހެދުމުގެ ޝަރަފު ހޯއްދަވައިދެއްވުމަށެވެ.\nކުރިން ވެއްޓެމުންދިޔަ ކަމަށް ބުނި ބުރިޖުގެ އެޅުމުގެ ޝަރަފާ ފަހުރު މިއަދު ހޯއްދަވަނީ ކީތްކުރަންތޯ؟ ކުރިން އަގު ބޮޑުކަމަށް ވިދާޅުވި ބުރިޖު އެޅީ ތިމަންނާމެންނޭ، ފައިސާ ހަމަޖެއްސީ ތިމަންނާ މެންނޭ ވިދާޅުވަނީ ކީތްކުރައްވަންތޯ؟ އެދުހު ނޭޅޭނެ ކަމަށްބުނި ބުރިޖު މިއަދު ހުޅުވަން ކައިރިވީމަ ބުރިޖު ނޭޅޭނެޔޭ ނުބުނަމޭ ބުނުއްވަނީ ކީތްކުރައްވަންތޯ؟ މިއީ މިއަދު މީސް މީޑިއާގައި ބައެއް ފަރާތްތަކުން ކުރައްވަމުން ގެންދަވާ ސުވާލުތަކެވެ.\nނަމަވެސް ދިވެނިން މިއަދު ތިބީ ހޭލައެވެ. ދިވެހިންގެ ލޯތަކަށް ކުލަ މަންޒަރު ދައްކުވައިދެއްވީ ރައީސް ޔާމީނެވެ. އެމަންޒަރު ދޮގު ކުރަން ކުރެހޭނެ މަންޒަރެއް އެބައޮތްތޯއެވެ؟\nޗާލު ފޮޓޯތަކާއެކު އިދިކޮޅުން ބުރިޖާ ހަވާލުވި ނަމަވެސް ދިވެހިރާއްޖޭގެ ތާރީޚް ބަދަލުކޮށްލާނެ ވަގުތު ޖެހެން ބާކީ އޮތީ ދެ ގަޑިއިރެވެ. ދިވެހިންގެ ހިތްތައް ފުރި އުތުރެނީ ރައީސް ޔާމީނަށް ސަނާ ކިޔުމުންނެވެ. ޝުކުރު ކުރަނީ ހެއްދެވި ފަރާތަށާއި، ރައީސް ޔާމީނަށެވެ. އަދުގެ ސަރުކާރަށެވެ. "ސިނަމާލެ ބުރިޖު" އަޅުއްވައިދެއްވުމުގެ ޝަރަފާއި، ފަހުރާ، ޝުކުރު ހައްޤީ ރައީސް ޔާމީނަށެވެ.\nއޮގަސްޓް 30, 2018 18:34\nއެމް ޑީ ޕީ ޔަކީ އަބަދުވެސް ހިހޫ ތަނުންކާ ބައެއް ހިހޫ ކޮށްގެން ކާކަށްނުކެރޭނެ ވަރައްސާފު ކޮށް ތެދުބަހުން މިބުނަނީ ތި ބުރިޖު އެލީ ކެނެރީ ސައްތާރު\nއޮގަސްޓް 30, 2018 18:36\nނަސީދުއަށް ކްރެޑިޓް ލިބެންޏާމުން ކޮލަމް ލިޔުއްވާ ފަރާތެއްކަމަށްވާ މައންޑޭ ޓައިމްސް އެޑިޓަރ މުހައްމަދު ބުޝްރީ މީގެ އަށާރަ އަހަރު ކުރިން އެތަސައްވަރު ކޮށްފައިވާތީ އޭނައަށްވެސް ކެރްޑިޓް ދޭންވާނ.....ތެންކިއު ރައީސް ޔާމީން\nއޮގަސްޓް 30, 2018 18:41\nތިބުރިޖްވެސް އަދި ތަރައްޤީގެ އެހެންކަންތައް ވެސް ކުރަން ދައުލަތަށް އާއްމްދަނީ އިތުރުވެގެން ދިޔައީ ރައީސް ނަޝީދު ނަންގަވަން ފެއްޓެވި ޓެކުސް އިން ކަމީ ދެބަސްވެވެންނެތް ޙަޤީޤަތެކެވެ.. އެކަމް އެދުވަހު ބަޔަކު ނުކުމެ "ހަނާވަނީ ފަނާވަނީއޭ" ކިޔާފަ އެމަނިކުފާނުގެ ވެރިކަން ވައްޓާލީ މިފަދަ އެތަކެއް ބުރިޖެއް މިދިވެހިރާއްޖެއިން ފެންނާނެކަން ޔަޤީންވީމާ ކެތްނުކުރެވިގެންކަމީ ޤަބޫލުކުރެއްވިޔަސް ނުކުރެއްވިޔަސް ދެބަސްވެވެންނެތް ޙަޤީޤަތެކެވެ..\nއޮގަސްޓް 30, 2018 20:39\nކޯޗެކޭކިޔާކަާް؟ އޭނަ ބްރިޖު ނޭޅޭނެއެ ބުނީ....ދެން އެމްޑީޕީވެރިކަމަށް އައީމަ އަަރެމެންނަށް މުޒާހަރ ނޫން އެއްޗެއް ނުފެންނާނެ....\nއޮގަސްޓް 30, 2018 22:57\nޓެކުސް ނަގާތީ އޭ ކިޔާ ކަލޭވެސް އަނގަ ގަދަ ކުރަންދޯ މިހާރު. ނަސީދު ނެގީމަ އޯކޭ. ޔާމީނު ނެގީމަ ގުއިވަނީ. ކޮންމެ ވެރިއަކުވިޔަސް ރަނގަޅު ކަމެއްވިއްޔާ ވާނީ ރަނގަޅު. ގޯސްކަމެއް ވާނީ ގޯސް!!! މަށަށް ހެޔޮ ބުރިޖު އެ ކޮންމެ މީހެއްގެ ތަސައްވުރެއްވިޔަސް. އެޔޮތޚ އެޅިފާ. ގައިމު ވ ފައިދާ ކުރާނެ\nއޮގަސްޓް 30, 2018 18:45\nޥާވާ. ސާބަހެ ރައީސް ޔާމީން\nއޮގަސްޓް 30, 2018 18:47\nހާދަ ވަރަކަށޭ ފޮޓޯ އެޑިޓް ކޮއްފަ މިހުންނަނީ.\nއޮގަސްޓް 30, 2018 18:53\nތިޔަ ބުރިޖު އަޅައިގެން މަގޭ ވޯޓެއް ލިބޭކަށް.. ތީގެ ސަބަބުން ހުޅުމާލޭގެ ކުލިތައްވެސް ވާނި އަތްނުލެވޭވަރަށް ބޮޑު. ކީއްވެ ފުލެޓުތައް ކުރިން ނުނިންމީ.. މިސަރުކާރުން ބިންގާ އަޅާ ނިންމި އެންމެ ފުލެޓެއް ވެސް ނެތް. ކީއް ވެ އަތޮޅުތަކަށް ވަޢުދުވީ ޝެޒާ އައިހެވަނާ އަނެއް އެއްޗެއްގެ ކަޑަ ވެސް ޖަހާނުލެވުނީ5އަހަރުން؟ ބުރޯ ނެތީމަތަ؟ ބުރިޖުވެސް ގެނައީ ބުރޯ ދެއްތޯ؟ ހުރިހާ ކުރެޑިޓެއް ބުރޯއަށް..ބުރޯ ހުރިނަމަ ޝެޒާ ހެވަންތައްވެސް ކުރިޔަށް ދާނެތާދޯ؟\nއޮގަސްޓް 30, 2018 19:31\nނަޝީދު ބްރިޖް އަޅަން ހެދި އެއްވެސް ސަަރވޭއެއް ތޮރުފި ބޯހޯލެއް ނޯންނާނެ. ސާވޭ ނުހަދަ ބޯހޯލު ނުތޮރުފާ ބަޔަކު ކޮން އަނގައެއް ތި ތަޅަނީ ޑިޒައިން ކުރީ އަހަރުމެންނޭ ކިޔައިގެން؟ ތިތަން މާހަރަދު ކުޑަކޮށް ކުރެވޭނެއޭ ގޮވާއިރު ބުނެބަލަ ސާވޭ ކުރަން ނަޝީދު ސަރުކާރިގައި ތިތަނަށް ފޭބި އެންމެ މީހެއްވެސް؟ އަދި ނުވީ ތާކަށް މިސަރުކާރުން ސާވޭގެ މަސައްކަތް ފެށީމަ އަނދުން އަޅުވަނީއޭ ކިޔާ އެކަމަށްވެސް ޖެހީ ޖޯކު.\nއޮގަސްޓް 30, 2018 19:33\nވަރަށްފުރިހަމަ ލިއުމެއް ޝުކުރިއްޔާ ރައީސް ޔާމީން 1\nއޮގަސްޓް 30, 2018 19:37\nދިވެހިން މިތިބީ ހޭލާ... ބުރިޖް އަޅާފަ ދިވެހިން އެކަން ބަލައިގަނެ އެމަނިކުފާނަށް ވޯޓު ދޭތޯ ބަލަން އިލެކްޝަނަށް އަތް ނުބާނާ މިހާރު ރާވާފައި އޮތް ގޮތަށް މަކަރު ހެދުން ހުއްޓާލާ އިންސާފުވެރި އިންތިހާބެއް ބާއްވާލަ ދީބަލަ... ބުރިޖު ބަލައިގަތްވަރު އިނގޭނެ\nއޮގަސްޓް 30, 2018 19:48\nއަޅުގަނޑުމެންގެ ލޮބުވެތި ރައީސްޖުމްހޫރިއްޔާ އަށް ފަށްފަށުން ޝުކުރު ދަންނަވަން. ދުވެހިން އަބަދުވެސް ތިބޭނީ ރައީސް ޔާމީންގެ ފަހަތްޕުޅުގަ. ޝުކުރިއްޔާ ރައީސް 2018 ޔަޤީން އިންޝާﷲ\nއޮގަސްޓް 30, 2018 20:11\nބުރިޖާއި އައިޖީއެމް އެޗް 25 ބުރީ ޢިމާރާތާއި ހުޅުމާލެ ބައެއްހިއްކުމާއި ތޮށިލުމަކީ ޔާމީނު ސަރުކާރުން ކުރިމަސައްކަތެއްކަން ޝައްކެއްވެސް ނެތް! ނަމަވެސް ހުޅުމާލެ ހިއްކުމާއި އެ އޮއްބޮޑު އިސްލާމީ މަރުކަޒު ބިނާކުރުމާއި މާލެ ވަށާ ކަނޑުތޮށިލުމާއި މަގުތައް ހެދީ މައުމޫނުގެ ވެރިކަމުގައި، ގާކޮށީ ފުލެޓުތަކާއި ހުޅުމާލެ ފުލެޓުތަކާއި ޢަރަބިއްޔާގައި އެޅި ފުލެޓުތަކައި ލަގުޒަރީ ފުލެޓާއި، މަހާޖައްރާފު ގެނާސްގެން 30 ދުވަހުން 35 ހެކްޓަރ ބިންހިއްކުމުގެ ޚިޔާލާއި ރަނގަޅު ޓެކްސްނިޒާމަކާއި ގެސްޓްހައުސްގެ ވިޔަފާރިން ރާއްޖެ ކުރިއަރަނެ ކަމުގެ ޚިޔާލާއި މަސައްކަތަކީ ރައީސް ނަޝީދުގެ ޚިދުމަތް ނަމަވެސް އެއިން އެއްވެސް ބޭފުޅެއްގެ އެކައުންޓަށް ސަރުކާރުގެ ފައިސާއިން 1 މިލިޔަން ޑޮލަރު ވަދެފައެއްނެތް! ކަރަޕްޝަނޭކިޔާގެން ދައްކާނެ ވާހަކައެއްނެތް ވީމާ، ޔަމީނު ވަނީ ފޭލިވެފަ، އަމާނާތް ތެރިވުމަށް ކުރި ހުވާތް ބާތިލުވެފައި! މިހަރު ތިޔަކުޅެނީ އައޮޓުވެފަހުރެގެން ބުރި ޖަކުން ރައްޔިތުންނަހަލާނެ!\nއޮގަސްޓް 30, 2018 20:13\nވަރަށް އުފާވެއްޖެ،. ހިތަށް ފިނިކަންލިބޭ ދުރުއަތޮޅުތަކުގައި ހުރެގެން ފޮޓޯއިން ނަމަވެސް ބްރިޖުގެ ފޮޓޯ ފެނުނީމަ. ޝުކުރިއްޔާ ޔާމީން.\nއޮގަސްޓް 30, 2018 20:58\nއެއްމެން ވެސް ބުރިޖް އެޅުމުގެ ހުވަފެން ދެކުނު، ބުރިޖަކުން ހުޅުލެ އާއި މާލެ ގުޅާލެވިފަ އޮންނަ ނަމައޭ ހިތައް ނާރާ އކަކު ވެސް ނެތް، ހިޔާލީ ކުރެހުން ގިނަ އާއްމުނެ ކުރެހި އެކަމަކު އެއްމެން ގެ ހުވަފެނުގަ ކުލަ މި ޖެއްސީ އިއްޒައްތެރި ރައީސް ޔާމީން !!! މީ ހަގީގަތަކީ.. ޔާމިން އަށް ފަށްފަށުން ޝުކުރިއްޔާ!!!\nއޮގަސްޓް 30, 2018 22:07\nއެމްޑީޕީ މީހުން ހަޖަމް ކޮށްބަލަ...މިރޭ ވެސް ބުރިޖް ބަލަން ގޮސް އުޅެނިކޮށް އެރުނީ އަނާރާ ނައީމް ކުރިމަށްޗަށް..ކާނިވަލް ގަ.....ކެކެކެކެ\nރާއްޖެ ތެރެ ދޮންބެ\nއޮގަސްޓް 30, 2018 22:30\nބުރިޖްގެ މިލްކު ވެރިޔަކު ހޯދަން ހުރިހާ ސިޔާސީ ވެރިން ކޯޓަށް ދާންފެނޭ ވަރަށް އަވަހަށް މިދެން ބޮޑުވަރު ހަޔާތުގެ ކަނަްފުޅެއްވެސް ނެތޭ މިއާލާތުން\nއޮގަސްޓް 30, 2018 23:26\n2000ވަނަ އަހަރު މިލޭނިއަމް ގޯލްސް ނަމުގަ ބޭއްވި ކުރެހުމުގެ މުބާރާތެއްގަ އަޅުގަނޑު ކުރެހިން މާލެޔާ ހުޅުލެޔާ ދޭތެރޭގަ ބުރިޖަކުން ގުޅާލާފަވާ ކުރެހުމެއް. މި ހިޔާލު އަޅުގަނޑަށް އައީީ ރައީސް މައުމޫން ކޮންމެސް އިވެންޓެއްގަ އެފަދަ ތަސައްވުރެއް ގެންގުޅޭކަމުގެ ވާހަކަ އަޑުއަހާފަ. މިޔަދު ރައީސް ޔާމީން އަޅުގަނޑުވެސް ދެކެން ބޭނުންވި ހުވަފެން ހަގީގަތަކަށް ހައްދަވައިދެއްވައިފި. ޝުކުރިއްޔާ ރައީސް ޔާމީން. މާތްﷲ މަނިކުފާނުގެ މަސައްކަތުގަ ބަރަކާތްލައްވާށި. އާމީން\nއޮގަސްޓް 31, 2018 11:57\nކަލޯ ބަޔަކު ހޭބަލިވިޔަސް މީދެންބޮޑުވަރުދޯ؟ މަ ހާދަވަރަކަށް އެބަހެވެއޭ ހުވާ މިބުނީ އަދީބޯ އަންނިޔޯ މިކަންކުރީ. އެހެންވެއޭ މިބުނަނީ އަދިވެސް އެތިބީ ހަމަޔަކޫނޫނޭ. އަދިވެސް ގަބޫލެއްނުކުރެވެ ބުރިޖް އަޅާ އެހުޅުވިކަމަކަށް. ދެބޯ ބުރާންތިންތަކެއް ހުވާމިބުނީ\nއޮގަސްޓް 31, 2018 14:45\nއަޅެފަހެ މިވެރިންނާ ހެދި އަޖައިބު ނުވާނެތަ. . ބްރިޖް ގެމިލްކުވެރިކަން ސާބިތުކުަރަން އަހަރުން ނުޖެހޭ ދިރާސާ ކުރާކަށް. ދެލޮލަށް ފެންނަން އޮތް ހގީގަތް ވެސް ބަދަލު ކުރާނަމޭ ހިތާ ކުލަ ޔެލޯ ކުދިން މިއުޅެނީ.. އަހަރުމެން "ފިރިމީހާ" ކިޔަނީވެސް ކަިވެނި ކުރާ ނީހަޔަށް. އިންނަން ހިތަށް އެރުވިހާ މީހަކަށް ފިރި އެކޭ ނުކިޔާ. ބްރިޖް އެޅީ ޔާމިން. އެކަމާ ކިތަންމެ މޭކެރިއަސް އެއީ ބަދަލު ނުކުރެވޭނެ ހަގީގަތެއް.


Ihavandhoon kuni ukaalumuge kh'idhumaiy councilun fashaifi.\nއިހަވަންދޫ ކައުންސިލުން ކުނިއުކައި ދިނުމުގެ ޚިދުމަތް ފައްޓަވައިފި\nއިދާރީ ދާއިރާތައް ލާމަރުކަޒީ އުސޫލުން ހިންގުމުގެ ޤާނޫނުގައިވާ ގޮތުގެމަތިން، ކުނި ނައްތާލުމުގެ ޚިދުމަތް އިހަވަންދޫ ކައުންސިލުން ފައްޓަވައިފިއެވެ. ފެބުރުވަރީ 1 ވަނަ ދުވަހު ފެށުނު ކުނި ނައްތާލުމުގެ މި ޚިދުމަތް ފައްޓަވައި ދެއްވީ އެރަށު ކައުންސިލްގެ ރައީސް އަލްފާޟިލް މުޙައްމަދު ރަޝީދެވެ. އިހަވަންދޫ ގޭބިސީތަކުގައި އުފެދޭ ކުނި އުކައި ދިނުމުގައި ހަރަކާތްތެރިވަނީ އެކަމަށްޓަކައި ޚާއްސަ މުވައްޒަފުން ނަގައިގެންނެވެ. މި މަސައްކަތުގައި5މުވައްޒަފުން ހަރަކާތްތެރި ވެއެވެ.\nކައުންސިލުން ވިދާޅުވިގޮތުގައި ގާތްގަޑަކަށް ހަލައްކަ ރުފިޔާއަށްވުރެ ބޮޑު ބަޖެޓަކުން ކުނި އުކާލުމުގެ ޚިދުމަތް އިހަވަންދޫ ކައުންސިލުން ފެއްޓެވީ މީގެކުރިން އެރަށުގައި މި ޚިދުމަތް ދެއްވި ފެނަކަ ކޯޕަރޭޝަނުން އެ މަސައްކަތް ހުއްޓާލުމާ ގުޅިގެން ރައްޔިތުންނަށް ދިމާވެފައިވާ ކުނި އުކުމުގެ ދަތިކަމަށް ހައްލެއް ހޯދައި ދިނުމުގެ މަޤްސަދުގައެވެ.\nމިއީ ކައުންސިލްގެ ތިންވަނަ ދައުރުގައި ފެށުނު އެންމެ ބޮޑު އެއް މަސައްކަތްކަމަށް ކައުންސިލުން ވިދާޅުވިއެވެ. ކުނީގެ މައްސަލައަކީ ޙައްލުކުރަން އުނދަގޫ މަސައްކަތަކަށްވިޔަސް އިހަވަންދޫ ކައުންސިލުން މިކަން ފެއްޓީ ވަރަށް ހިތްވަރާއެކުގައެވެ. މިވަގުތު5މުވައްޒަފުންނާ އެންމެ ވެހިކަލެއް ބޭނުންކޮށްގެން މި މަސައްކަތް ކުރިނަމަވެސް މުސްތަގުބަލްގައި އިތުރު ވެހިކަލާއި މުވައްޒަފުން ހޯދާނެކަމަށް ކައުންސިލުން ވިދާޅުވިއެވެ.\nއިހަވަންދޫގެ ގިނަ ގޭބިސީތަކުންވަނީ ކުނި އުކާލުމުގެ ޚިދުމަތަށް ބޭނުންވެގެން ރަޖިސްޓްރީ ކޮށްފައެވެ. މިޚިދުމަތް ބޭނުންވާ އިތުރު ފަރާތްތައް ތިބުމާއެކު ރަޖިސްޓްރީ ވުމުގެ ފުރުޞަތުވަނީ ހުޅުވާލެވިފައެވެ. ކުނި އުކުމުގެ ޚިދުމަތް ދެވޭނެ ދުވަސްތަކާއި ކުނިކޮށި އާންމުކޮށް ހުޅުވާފައި ހުންނަ ގަޑިތައް ކަނޑައަޅައި ކައުންސިލުންވަނީ އުސޫލެއް އެކުލަވާލާ ޢާންމުކޮށްފައެވެ.\nކުނި އުކުމުގެ ޚިދުމަތް އެރަށުގައި ފެއްޓުމަށްޓަކައި، ބޭނުންވާ ވެހިކަލް ހޯދުމާއި މުވައްޒަފުން ހޯދުމަށް ރައީސުލްޖުމްހޫރިއްޔާގެ އޮފީހުންފައިސާގެ އެހީ ދެއްވާފައިވާ ކަމަށް އިހަވަންދޫ ކައުންސިލްގެ ރައީސް ވިދާޅުވިއެވެ. އެހެންކަމުން މި ފުރުސަތުގައި ރައީސުލްޖުމްހޫރިއްޔާ އަލްފާޟިލް އިބްރާހީމް މުޙައްމަދު ޞާލިހަށް ޝުކުރު އަދާކުރެއްވިއެވެ. އަދި މިކަމުގައި އެ ދާއިރާގެ މެމްބަރ އަލްފާޟިލް މުޙައްމަދު ޝިފާޢު ވެދެއްވާފައިވާ އެހީތެރިކަމަށްޓަކައި އޭނާއަށްވެސް ޝުކުރު އަދާކުރެއްވިއެވެ.\n← ޢިމާރާތާއި ގޯތި ރަހުނުކުރަން އެދި ހުށަހަޅާ ފޯމް\nހއ. އަތޮޅު ޤުރްއާން މުބާރާތުގެ ޤަވާޢިދު 2021 →


B. Thiladhoo gai tharahgee kuri resort hulhuvaifi\nބ. އަތޮޅުގައި ތަރައްގީކުރި “ދަ ނައުޓިލަސް މޯލްޑިވްސް” ރިސޯޓް\nބ. ތިލަދޫގައި ތަރައްޤީ ކުރި ރިޒޯޓު ހުޅުވައިފި\nހިތާދޫ އޮންލައިން | 06 ފެބުރުއަރީ 2019\nބ. އަތޮޅު ތިލަދޫގައި ތަރައްގީކުރި “ދަ ނައުޓިލަސް މޯލްޑިވްސް” ރިސޯޓް ރަސްމީކޮށް ހުޅުވައިފި އެވެ.\n30 އަހަރަށް ވުރެ ގިނަ އަހަރުވަންދެން ވިޔަފާރިއާއި ރިސޯޓްތައް ހިންގުމުގެ ތަޖުރިބާ ލިބިފައިވާ ޑރ. އިބްރާހިމް އުމަރު މަނިކްގެ މޭސްތިރިކަމުގެ ދަށުން ބ. ތިލަދޫގައި ތަރައްގީކުރި މަތީ ފެންވަރުގެ ރިސޯޓު ހުޅުވައި، އެ ރިސޯޓުގެ ފުރަތަމަ ފަތުރުވެރިންނަށް މަރުހަބާކީ މިދިޔަ އާދީއްތަ ދުވަހު އެވެ.\n26 ސޫޓް ހިމެނޭ އެ ރިސޯޓްގެ 15 ސޫޓަކީ ގޮޑުދޮށަށްވާ ގޮތަށް ގަސްތަކުގެ ތެރޭގައި ހަދާފައިވާ ސޫޓް ތަކެވެ. އަދި 11 ސޫޓްކީ މޫދުގައި ހަދާފައިވާ ވޯޓާވިލާ ސޫޓްތަކެވެ. ކޮންމެ ސޫޓެއް ވެސް ހަދާފައި ވަނީ ޕްރައިވެޓް ޕޫލަކާ އެކު ޕްރައިވެސީ ލިބޭނެ ގޮތަކަށެވެ.\nއެކަހެރިކަމާއި، ހަމަހިމޭންކަމަށް ލޯބިކުރާ ފަތުރުވެރިންނަށް ދަ ނައުޓިލަސް މޯލްޑިވްސް އަކީ ހިތްގައިމު ރިސޯޓެއްކަމަށް އެ ރިސޯޓުން ބުނެފައިވެ އެވެ.\nތިން ރެސްޓޯރަންޓާއި އެކު ތަރައްގީ ކޮށްފައިވާ ދަ ނައުޓިލަސް އިން ގެސްޓުން ބޭނުންވާ އެއްޗެހި ޝެފުންނާ ވާހަކަ ދައްކައިގެން ބޭނުން އިރަކު ބޭނުން ގަޑިއެއްގައި ކެއުން ހަމަޖެއްސޭނެ އެވެ. އަދި އެ ރިސޯޓްގެ ސްޕާ އަކީ ވެސް އެޕޮއިންޓްމަންޓް ހައްދަން ޖެހޭ ސްޕާއެއް ނޫންކަމުން ގެސްޓުން ބޭނުންވާ ގަޑިއެއްގައި ސްޕާގެ ހިދުމަތް ވެސް ލިބޭނެ އެވެ.\nމީގެ އިތުރުން ޔޮޓުގައި ދަތުރުކޮށް ހިތް ހަމަޖައްސަން ބޭނުންވާ ކޮންމެ ވަގުތެއްގައި ވެސް އެ ހިދުމަތް ވެސް އެ ރިސޯޓުން ލިބެން ހުންނާނެ ކަމަށްވެ އެވެ. މި ރިސޯޓުގެ ވިލާތަކުގެ އަގުތަށް ފެށެނީ ރެއަކަށް 2000 ޑޮލަރުގެ ރޭޓުންނެވެ.\nމަތީ ފެންވަރުގެ ގިނަ އަދަދެއްގެ ރިސޯޓު ހިންގަމުން އަންނަ ބ. އަތޮޅުގައި މިދިޔަ އަހަރު ފަހުކޮޅު “ވެސްޓިން މޯލްޑިވްސް”ގެ ނަމުގައި މި އަތޮޅު މިރިޔަންދޫގައި ވެސް މަތީ ފެންވަރުގެ ރިސޯޓެއް ހުޅުވާފައިވެ އެވެ. މިއަތޮޅުގައި އަދިވެސް އިތުރު ރިސޯޓްތައް އަންނަނީ ތަރައްގީކޮށް ހުޅުވަން ތައްޔާރުވަމުންނެވެ.


ގދ. ތިނަދޫ ގެއެއް ބަލައިފާސްކޮށް މަސްތުވާތަކެއްޗާއެކު މީހަކު ހައްޔަރުކޮށްފި\nބުރާސްފަތި ،13 ފެބުރުއަރީ 2020 / 10:32\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ގދ. ތިނަދޫ ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި، ތިނަދޫ ގެއެއް ބަލައިފާސްކޮށް މަސްތުވާތަކެއްޗާއެކު މީހަކު ހައްޔަރުކޮށްފިއެވެ.\nމި މައްސަލައާ ގުޅިގެން ހައްޔަރުކޮށްފައިވަނީ 22 އަހަރުގެ ފިރިހެނެކެވެ. އޭނާ ހައްޔަރުކޮށްފައިވަނީ މަސްތުވާތަކެތި ގެންގުޅޭ ކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނެއްގައި މި ފެބްރުއަރީ މަހުގެ 12 ވަނަ ދުވަހު ކޯޓު އަމުރެއްގެ ދަށުންނެވެ.\nމި އޮޕަރޭޝަނުގައި އޭނާ ހައްޔަރުކޮށް އޭނާ ދިރިއުޅޭ ގެ ކޯޓު އަމުރެއްގެ ދަށުން ބަލައިފާސްކުރިއިރު، މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ތިން ސެލޯފިންކޮޅާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ފިލްމު ހުސްކުރި ދެ ދަޅު ފެނިފައިވެއެވެ.\nމި މައްސަލަ ތިނަދޫ ޕޮލިސް ސްޓޭޝަނުން ދަނީ ތަޙުޤީޤު ކުރަމުންނެވެ.


Rizey ge hatrick aa eku Eagles in Nilandhoo balikoffi | Mihaaru\nލީގުގެ މެޗެއްގެ ތެރެއިން ރިޒޭ: އޭނާ ވަނީ މިއަދުގެ މެޗުގައި ހެޓްރިކެއް ހަދާފައި.-- ފޮޓޯ: ހުސެއިން ވަހީދު/ މިހާރު\n29 ޑިސެމްބަރ 2019 - 19:234comments\nއީގަލްސްގެ މި މޮޅާ އެކު ލީގުގެ އެއް ވަނައިގައި އޮތް މާޒިޔާގެ ލީޑުވަނީ 11 ޕޮއިންޓަށް ކުޑަވެފަ އެވެ. މާޒިޔާ އެއް ވަނައިގައި އޮތީ 15 މެޗުން 38 ޕޮއިންޓް ހޯދައިގެންނެވެ. ދެ ވަނައިގައި އޮތް އީގަލްސް އަށް 14 މެޗުން ލިބިފައިވަނީ 27 ޕޮއިންޓެވެ. ތިން ވަނައިގައި އޮތް ގްރީން ސްޓްރީޓްސް މިރޭ ކުޅެން ޝެޑިއުލްކޮށްފައި އޮތް ވިކްޓްރީ މެޗު އެ ޓީމަށް ލިބޭނެ އެވެ. އެއީ މާލީ އަދި އެހެނިހެން މައްސަލަތަކުގެ ސަބަބުން ވިކްޓްރީ ސަސްޕެންޑްކޮށްފައިވާތީ އެވެ. ގްރީން ސްޓްރީޓްސް އަށް ވަނީ 15 މެޗުން 26 ޕޮއިންަޓް ލިބިފަ އެވެ.\nކާޑު ހަމަވުމުގެ ސަބަބުން މި މެޗަށް ސަސްޕެންޑްވެފައިވާ ގައުމީ ޓީމުގެ ފޯވާޑް އަލީ ފާސިރު (ސެންޓޭ) ނުލައި ކުޅުނު އީގަލްސް އަށް މެޗުގެ ނުވަ ވަނަ މިނިޓްގައި ޕެނަލްޓީ އަކުން ލީޑުނަގައިދިނީ ރިޒޭ އެވެ. އޭރިއާ ތެެރެއިން އީގަލްސްގެ ހައިޝަމް ހަސަން (ބިޑީ) އަށް ކުރި ފައުލަކަށް ރެފްރީ ދިން ޕެނަލްޓީން ރިޒޭ ޖެހި ބޯޅަ ގޯލަށް ވަނީ ނިލަންދޫގެ ކީިޕަރު އިސްމާއިލް ޝަފީއު (ޗެކް) އަތުގައި ޖެހިފަ އެވެ.\nލީޑުފުޅާކުރަން މެޗުގެ 12 ވަނަ މިނިޓްގައި އީގަލްސްގެ ހަސަން ރާއިފް އަހުމަދު (ހަންނަ) އަށް ލިބުނު ބޯޅަ އޭނާ ފޮނުވާލި ނަމަވެސް ގޯލު ރޮނގުމަތީގައި ހުރި ނިލަންދޫގެ ޑިފެންޑަރު ސައްދާމް ހުސެއިން ވަނީ ސަލާމަތްކޮށްފަ އެވެ. އޭގެ ފަހުން އީގަލްސްގެ އިބްރާހިމް އިމްރާން ޖެހި ބޯޅަ ކީޕަރު ޗެކް ވަނީ އަތަށް ނަގައިފަ އެވެ.\nއީގަލްސް އާއި ނިލަންދޫ މިއަދު ކުޅުނު މެޗުގެ ތެރެއިން. -- ފޮޓޯ: ހުސެއިން ވަހީދު/ މިހާރު\nނިލަންދޫން ވަނީ އެންމެ ފަހުން ކުޅުނު މެޗުގައި ގްރީން ސްޓްރީޓްސް އަތުން 4-2 އިން މޮޅުވެފަ އެވެ. އެ މެޗުގައި ދެއްކި ވަރުގެ ކުޅުމެއް މި މެޗުގައި ނުދެއްކުނު ނަމަވެސް އެ ޓީމުން ފުރުސަތުތައް ތަނަވަސްކުރި އެވެ. ނިލަންދޫ އަށް ނަތީޖާ ހަމަހަމަކުރަން މެޗުގެ 35 ވަނަ މިނިޓްގައި ޖަޕާންގެ މިޑްފީލްޑަރު ޓޮޝީކީ ޔަމަމޯޓޯ ޖެހި ޕެނަލްޓީ ހުރަސް ދަނޑީގައި ޖެހިފައި ބޭރަށް ނުކުތް ކަމަށް ރެފްރީ ނިންމިއިރު، ނިލަންދޫ ކުޅުންތެރިން ވަނީ ގޯލުގެ އެތެރެ އަށް އެ ބޯޅަ ވަން ކަމަށް ބުނެ އެޕީލްކޮށްފަ އެވެ. އެ ގޯލު ބަލައިނުގަންނަން ލަންކާ ރެފްރީ ނިންމި އެވެ. އެކަމަކު ނިލަންދޫ އިން ވަނީ ފުރަތަމަ ހާފުގެ އިތުރު ވަގުތުގައި ޓޮޝީކީގެ ލަނޑުން ނަތީޖާ ހަމަހަމަކޮށްފަ އެވެ. މިއީ ލިބުނު ހިލޭ ޖެހުމަކުން ނިލަންދޫގެ ކެޕްޓަން ފަރުހާދު އިސްމާއިލް (ފަރޭ) ނަގައިދިން ހުރަހަކުން ޓޮޝީކީ ޖެހި ގޯލެކެވެ.\nދެ ވަނަ ހާފުގެ ކުރީކޮޅުގައި އީގަލްސްގެ ރިޒޭ ފޮނުވާލި ބޯޅައެއް ކީޕަރު ޗެކް މަތަކުރިއިރު، ނިލަންދޫގެ ގާނާ ފޯވާޑް ލޫކަސް ޖެހި ބޯޅަ އީގަލްސްގެ ކީޕަރު ސުޖަން ޕެރޭރާ ވަނީ ހުއްޓުވައިފަ އެވެ. އީގަލްސް އަށް މެޗުގައި ދެ ވަނަ ފަހަރަށް ލީޑުނަގައިދިނީ 72 ވަނަ މިނިޓްގައި ހަންނަ ނަގައިދިން ބޯޅައަކުން ރިޒޭ އެވެ. އީގަލްސް އަށް މި ފަހަރު ވެސް ލީޑު ހިފަހައްޓައިނުލެވުނެވެ. މެޗުގެ 75 ވަނަ މިނިޓްގައި ފަރޭ ނަގައިދިން ހިލޭ ޖެހުމަކުން އެ ޓީމުގެ ބިދޭސީ ޑިފެންޑަރު ސެމިއުލް ލަމްޕްޓޭ ވަނީ މެޗުގައި ދެ ވަނަ ފަހަރަށް އެ ޓީމަށް ނަތީޖާ ހަމަހަމަކޮށްދީފަ އެވެ. އޭގެ އެއް މިނިޓް ފަހުން އީގަލްސް އަށް އަނެއްކާ ލީޑުލިބުނީ ފަރޭ އަތުން ބައިކޮޅަށް ވަން ގޯލުންނެވެ.\nއީގަލްސްގެ ހަތަރު ވަނަ ލަނޑު ޖަހައި ރިޒޭ އޭނާގެ ހެޓްރިކް ފުރިހަަމަކުރީ މެޗުގެ 84 ވަނަ މިނިޓްގަ އެވެ. އޭނާ ވަނީ އޭރިއާ ތެރެއިން ލިބުނު ބޯޅަ ހަމަޖެހިލާފައި ގޯލުގެ ކަނަށް އަމާޒުކޮށްލައިފަ އެވެ. އޭގެ ފަހުން ހުސްކޮށް ލިބުނު ބޯޅައަކުން ރިޒޭ ހަތަރު ވަނަ ގޯލު ޖަހަން ފޮނުވާލި ބޯޅަ ގޯލުގެ ރޮނގުމަތީގައި ހުރި ނިލަންދޫ ޑިފެންޑަރު ސައްދާމް ވަނީ ސަލާމަތްކޮށްފަ އެވެ.\nއިތުރު ލިޔުންތައް ކްލަބް އީގަލްސް ފ. ނިލަންދޫ\nރިޒޭގެ ހެޓްރިކުން އީގަލްސް އަށް ފުރަތަމަ މޮޅު


އަހަރެން ވާން އެންމެ ބޭނުމީ..! — Ihavandhoo.com\nއަހަރެން ވާން އެންމެ ބޭނުމީ..!\nމުދައްރިސަކު ފެންކަޅި ކުރުވި އަސަރުގަދަ ލިޔުމެކެވެ. ދަރިވަރަކުލިޔެފައިވާ ލިޔުމެކެވެ. އުމުރުގެ ގޮތުން ދޮށީ ނޫނަސް ރަފުރާގެ އަހަރުތަކުގެ ކުރީ އަހަރުތައް ގުނަންފެށި، ޕުރައިމަރީ ގުރޭޑުތަކުގެތެރެއިން ގުރޭޑެއްގައި ކިޔަވަމުންދިޔަ ދަރިވަރަކު ލިޔެފައިވާ ލިޔުމެކެވެ. އެދަރިވަރުގެ އިނގިރޭސި މުދައްރިސް ހަވާލުކުރި މަސައްކަތް ފުރިހަމަކުރުމުގެ ގޮތުންނެވެ.\nދަރިވަރަކީ، ފިލާވަޅުތަށް ނިންމުމުގައި ވަފާތެރި ދަރިވަރެކެވެ. ކުޑަކުޑަ "ދޭސި" ކަމަކާއިއެކުގައި ނަމަވެސް، ފިލާވަޅުތައް ނިންމުމަށް އަހަންމިއްޔަތުކަންދޭ ދަރިވަރެކެވެ. ދަރިވަރަށް މިފަހަރު ހަވާލުވި މަސައްކަތަކީ، ކުލާހުގެ އެހެންދަރިވަރުންނަށްވެސް ހަވާލުކުރި މަސައްކަތެކެވެ. މުދައްރިސް ހަވާލުކުރާ މައިގަނޑުނަމަކަށް3ޕެރެގުރާފަށްވުރެ ކުރުނޫން ލިޔުމެއް ލިޔުމެވެ.\nމުދައްރިސް ލިޔުމުގެ ސުރުހީ ބޯރޑުގައި އަޅައިލިއެވެ. "އަހަރެން ވާން އެންމެ ބޭނުންވަނީ.... " . ސުރުހީ ފުރިހަމަކުރަން ޖެހެނީ އެދަރިވަރަކު އަމިއްލަ އަށެވެ. ކުދިންގެ ހިޔާލުތައް ވަރަށް ތަފާތެވެ. އެކުދިން އެކިކުދިންނާ ހިޔާލު ބަދަލުކޮށްވެސް ހެދިއެވެ. ކޮންމެ އަކަސް ލިޔުންތައް ނިންމަންޖެހޭ ވަގުތުޖެހިއްޖެއެވެ. ދަރިވަރުން އެކުދިން ލިޔެފައިވާ ލިޔުން، ނިންމާ އެކުދިންގެ ފޮތްތައް މުދައްރިސާ ހަވާލުކުރިއެވެ.\n"ސްޓާފް ރޫމަށް" ވަދެ ހަމަޖެހިލައި ފޮތްތައް މާރކުކުރުމަށް މުދައްރިސް ތައްޔާރުވިއެވެ. ޢާއްމުކޮށް އެމުދައްރިސް ފޮތް މާރކުކުރުމަށް ގެންގުޅޭ ފިޔާތޮށި ކުލައިގެ ޑިސްކޯ ގަލަން ނަގައިގެން އައިސް، ބަރިޖަހާލެވިފައިވާ ފޮތްތަކުގެ ކުރިމަތީގައި އިށީއިނެވެ.\nފޮތަކަށްފަހު ފޮތެއްގައި ލިޔެފައިވާ ލިޔުންތައް ކިޔަމުން، ކުށް ފިލުވައި ބޮޅުއަޅައި ދަށުރޮނގުދަމާ ވަކިވަކިން "ކޮމެންޓް" ލިޔަމުން ގެންދިޔައެވެ. ތަފާތު ސުރުހީތައް ފެނުނެވެ. މުދައްރިސް ހީކުރިގޮތަށެވެ. "އަހަރެން ވާން އެންމެ ބޭނުންވަނީ މުދައްރިކަށެވެ". "އަހަރެން ވާން އެންމެ ބޭނުންވަނީ ޕައިލެޓަކަށެވެ". "އަހަރެން ވާން އެންމެ ބޭނުންވަނީ ކައްކާ އަކަށެވެ." "އަހަރެން ވާން އެންމެ ބޭނުންވަނީ ޕްރިންސިޕަލަކަށެވެ". ޑޮކުޓަރަކަށެވެ. ނަރުހަކަށެވެ. މިފަދަ އެތަކެއް ހިޔާލުތަކެވެ.\nނަމަވެސް، ވަރަށް ތަފާތު ސުރުހީއެއް މުދައްރިސްގެ ލޮލުގައި އަޅައިގަތެވެ. ހީނުކުރާފަދަ އާދަޔާ ޚިލާފު ސުރުހީއެކެވެ. ލިޔުމުގައި ލިޔެފައި އޮންނާނޭ އެއްޗަކާމެދު ހިޔާލުކޮށްލަންވެސް އުނދަގޫވިއެވެ. އުފެދުނު ޝައުޤުވެރިކަން ވަރަށް ބޮޑުވިއެވެ. ގޮނޑީގައި ރަނގަޅަށް ހަމަޖެހިލައި ލިޔުން ކިޔަންފެށިއެވެ. ލިޔުން ފަށާފައިވަނީ މިހެންނެވެ.\n"އަހަރެން ވާން އެންމެ ބޭނުންވަނީ ޓީވީ އަކަށެވެ".\nދިރިއުޅުމުގައި އެކިކުދިން އެކި ކަހަލަ ހިޔާލު ކުރެއެވެ. އަދި އެކިކަހަލަ ހުވަފެންތައް ދެކެން ބޭނުންވެއެވެ. އަހަރެންވެސް މެއެވެ. އެކި މީހުންވާން ބޭނުންވަނީ އެކި މަސައްކަތްކުރާ މީހުންނަށެވެ. އަހަރެންގެ ރައްޓެހި ކުދިންވެސް އެގޮތެވެ. އެހެންނަމަވެސް، އަހަރެންގެ ވާހަކަ ތަފާތެވެ. "އަހަރެން ވާން އެންމެ ބޭނުންވަނީ ޓީވީ އަކަށެވެ. "\nލިޔުމުގެ ފެށުމާމެދު، މުދައްރިސް ކުޑަކޮށް ވިސްނައިލިއެވެ. އަދި "ގަލަން ހިންގައިލުމެއް ނެތި" ޖެހިގެން އޮތް ޕެރެގުރާފު ކިޔަންފެށިއެވެ.\nއަހަރެން ސުކޫލުން ނިމިގެންދާއިރު ގޭގެ އެންމެން ޓީވީބަލަން ތިބެއެވެ. އެމީހުންގެ މޫނުމަތިން ފެންނަނީ އުފާވެރިކަމެވެ. އެހެންތިބެގެން ބައެއް ފަހަރަށް ހީލާނެއެވެ. އަނެއްބައި ފަހަރަށް ހަޅޭލަވައިވެސް ގަނެއެވެ. އަދި ހަމައެހެންމެ އެކަމަކާ ދޭތެރޭ އެންމެން އުފާކޮށް ވާހަކަ ދައްކާ އުޅޭ ތަންވެސް އަހަރެންނަށް ފެނެއެވެ. އެމީހުން އެހެނީ އެ ޓީވީއާ ދިމާ ބަލަބަލައިފައެވެ. އެޓީވީގެ ސަބަބުން ހާދަބޮޑު އުފަލެއް އެއެންމެންނަށް ލިބެއެވެ. އަހަރެންނަކީ، އެޓީވީ ކަމުގައި ވީނަމަ ނޫންހެއްޔެވެ؟ އެހައިރުން އަހަރެންގެ މަންމައަށްވެސް އަހަރެންގެ ސަބަބުން ހާދަބޮޑު އުފަލެއް ލިބުނީހެވެ. އަހަރެންގެ އާއިލާގެ އެންމެންނަށްވެސް މެއެވެ.\nދެން ލިޔެފައިވަނީ ކީކޭތޯ ބަލައިލުމަށް، އުފެދުނު ޝައުޤުވެރިކަން ވަރަށް ބޮޑެވެ. ހިތުގައި "ފިތުމުގެ އަސަރެއް" ވާހެންވެސް ހީވަން ފަށައިފިއެވެ. ތިންވަނަ ޕެރެގުރާފުވެސް ކިޔަންފަށައިފިއެވެ. އަތުގައިއޮތް ގަލަން މޭޒުމަތީގައި ބޭއްވުމަށްފަހުގައެވެ.\nއަހަރެން އެކަނިމާއެކަނި ގޭތެރޭގައި ކުޅެން އުޅެމެވެ. "އަހަރެންގެ ބޯޅައާ އެކުގައެވެ." އަހަރެންނާ އެކީގައި ކުޅެލައިނޭ މީހަކު ނުހުންނާތީއެވެ. އަހެންއުޅޭ އުޅުމުގައި އަހަރެން ގެންގުޅޭ ބޯޅަ ބައެއްފަހަރުގޮސް ޓީވީގައި ޖެހެއެވެ. ޓީވީ ބަލަން ތިބޭމީހުން ހަޅޭލަވާގަންނާނެއެވެ. އަހަރެންގެ ނަމުން ގޮވައިގަންނާނެއެވެ. "ޓީވީގައި ތިހެން ނުޖަހާށެވެ. ޓީވީ ވެއްޓިދާނެއެވެ. ޓީވީ ހަލާކުވެދާނެއެވެ. މަޑުން ހުންނާށެވެ." އަޅެ އަހަރެންމީ ޓީވީކަމުގައިވީނަމަ ނޫންހެއްޔެވެ؟ އޭރުން އަހަރެންގެ ގައިގާ ރަބަރު ބޯޅައަކުން ޖެހުމަށްވެސް އެމީހުން ނޭދުނީހެވެ.\nމުދައްރިސްގެ މޫނުމަތީގެ ކުލަވަރު ބަދަލުވެއްޖެއެވެ. ހިތުގައި އަސަރުތައް އުފެދެން ފަށައިފިއެވެ. ނޭވާ އަވަސްވާކަމުގެ އިހުސާސެއްވެސް ކުރެވުނެވެ. އެންމެ ފަހުޕެރެގުރާފުގައި ލިޔެފައިވަނީ ކީކޭބާވައެވެ؟\nބައެއް ފަހަރު އަހަރެން މަޖަލަކަށް ހަދައިފާ ދުވެފައިގޮސް ޓީވީ ނިންވާލަމެވެ. އެންމެންނާ މަޖާކޮށްލުމުގެ ބޭނުމުގައެވެ. އަހަރެންނަށްވެސް އެނގިފައި އޮންނަނީ ބޮޑުފިތަށް އޮބައިލުމުން ޓީވީ ނިވޭކަމެވެ. އެހިސާބުން މައްސަލަވަރަށް ގޯސްވާނެއެވެ. ބައެއް ފަހަރަށް އަހަރެންކޮށްލާ މަޖާ އަހަރެންނަށް ވޭނަކަށް ވެއެވެ. އަހަރެންގެ ބުރަކަށީގައި "އެތިފަހަރު ފަހަރު" ޖަހާތަންވެސް އާދެއެވެ. އަޅެ އެމީހުން ޓީވީ ދެކެ ހާދަ ލޯބިވެއެވެ. އަހަރެން މީ ޓީވީ ނަމަ، އަހަރެންގެ ގައިގާ އެހެން މީހަކު ޖެހުނަވެސް ނުދިނީސް ނޫންހެއްޔެވެ؟ އެންމެން އަހަރެންގެ ހިމާޔަތުގައި ތިބީނޫންހެންޔެވެ؟\nޞަފުހާގެ އެންމެ ތިރީގައި ފެންތިއްކެއް ޖެހިފައިވާތަން މުދައްރިސަށް ފެނުނެވެ. އިރުކޮޅަކުން އެފެންތިކި ޖެހިފައިވާ ތަނުގެ ކައިރިއަށް އެހެން ފެން ތިއްކެއް ވެއްޓިއްޖެއެވެ. ކަނާއަތް ނަގާ ލޮލުގެ ކައިރީގައި ނޭފަތާ ދުރަށް ހިންގައިލިއެވެ. އިތުރު "ފެން ތިއްކެއް" ވެއްޓިއްޖެއެވެ. ކޮށްފައިވާ އަސަރެއްގެ ބޮޑުކަމުން ފުންނޭވާއެއް ލެވުނެވެ. އަދި ގަޑި ބަލައިލިއެވެ. ކުދިން ފޮނުވާލާ ގަޑިޖެހެނީއެވެ. ބަލައިނިމިފައިވާ ފޮތްތައް ހިފައިގެން މުދައްރިސް ކުލާހަށް ދިޔައެވެ. "ޒިޝާން" މަޑުކޮށްލަދިނުމަށް އެވަގުތު އެކުލާހުގައިހުރި މުދައްރިސްގެ ކިބައިން އެދުނެވެ.\nކުދިންބަލައި އައިސް އެކުއްޖެއްގެ ބެލެނިވެރިޔަކު އެކުއްޖަކު ގޮވައިގެން ހިނގައްޖެއެވެ. "ޒިޝާން" ބަލާ ނާންނަނީތޯ މުދައްރިސް ސުވާލުކުރިއެވެ. އެއްޗެކޭ ނުބުނެ "ޒިޝާން" ވެސް ދެކޮނޑު އަރުވާލިއެވެ.\n10 މިނިޓް ފާއިތުވެގެން ދިޔަފަހުން ތަންކޮޅެއް ބާރަށް ހިނގައިފައި އައި ފިރިހެނަކު ކުލައިހުގެ ކުރިމައްޗަށް ހުއްޓުނެވެ. "މާ ލަސްވީ ދޯއެވެ" އެމީހަކު ސުވާލެއް ކުރިއެވެ. މުދައްރިސްގެ މޫނުމަތީގައިވާ މާޔޫސީކަން އެމީހަކަށްވެސް ފާހަގަކުރެވުނީކަންނޭނގެއެވެ. " އަނެއްކާ ޒިޝާން ކަމެއް ކުރީތޯއެވެ؟ " ސުވާލު އަމާޒުވީ މުދައްރިސަށެވެ. " ނޫނޭ މިފޮތުގައި މިއޮތް ލިޔުން ކިޔާލައިފައި އަހަރެންނަށް ... " މުދައްރިސް މިހެން ބުނަމުން އެމީހާއަށް ފޮތް ދިއްކޮށްލިއެވެ.\nސުރުހީ ކިޔާލާފައި ކުޑަކޮށް ހިނިއައެވެ. އަދި ޕެރެގުރާފަކަށްފަހު ޕެރެގުރާފެއް ކިޔަމުން ދިޔަވަރަކަށް އޭނާއަށްވެސް އަސަރުތަކެއް ކޮށްފިއެވެ. އަދި މުދައްރިސާ މުހާތަބުކޮށް ބުންޏެވެ. " ކޮންމެ ގޮތެއްވިޔަސް މިކުއްޖާގެ މައިންބަފައިންނަކީ ވަރަށް ގޯސްބައެކެވެ. އެކުއްޖާއަށް އެވަނީ ވަރަށް ބޮޑަށް އަސަރުކޮށްފައެވެ."\nމުދައްރިސް މަޑުމަޑުން އެފިރިހެންމީހާއަށް ބުނިލިއެވެ. "އަހަރެން ހިތަށް މިއަރަނީ އެހެންނެވެ. އަޅެތިކުއްޖެއްގެ ނަންބަލައިލަބަލާށެވެ." "ޒިޝާން އަހުމަދު" އޭނާއަށް ލިބުނީ ސިހުމެކެވެ. ދަރިފުޅުގެ މޫނަށް ބަލައިލިއެވެ. އަދި މުދައްރިސްގެ މޫނަށް ބަލައިލިއެވެ. ހިތާހިތާ ސުވާލުތައް ކުރަމުން، ފޮތް ދަބަހުގެ ތެރެއަށް އެފޮތް ލިއެވެ. އަދި ދަބަހުގެ ޒިބު އަޅުވައިލުމަށްފަހު ދަރިފުޅުގެ އަތުގައި ހިފައި ކުލާހުން ނިކުތުމަށް ހިނގައިގަތެވެ. ފަސްއެނބުރި މުދައްރިސާ ދިމާ ބަލައިލިއެވެ. ކުށަށް އިއުތިރާފުވާ ފަދައިން ބޯޖަހައިލިއެވެ.


Dheenee ilmuverinnah oiy biruverikan nahthaalan jehey: Faisal - vNews.mv\nދީނީ އިލްމުވެރިންނަށް އޮތް ބިރުވެރިކަން ނައްތާލަންޖެހޭ: ފައިސަލް\nޝިފްޒާ މުޞްޠަފާ 04 September 2018, 19:12\nދީނީ އިލްމުވެރިންނަށް އޮތް ބިރުވެރިކަން ނައްތާލައި މިނިވަންކަމާއެކު އެބޭފުޅުންގެ ޒިންމާ އަދާކުރެއްވޭނެ މަގު ތަނަވަސްކޮށްދޭން ޖެހޭ ކަމަށް އިއްތިހާދުގެ ރިޔާސީ ކެންޑިޑޭޓުގެ ރަނިންމޭޓް ފައިސަލް ނަސީމް ވިދާޅުވެއްޖެއެވެ.\nފައިސަލް މިހެން ވިދާޅުވީ މާލޭގެ ބައެއް ހިސާބުތަކުގައި ރައްޔިތުންނާ ބައްދަލުކުރެއްވުމަށް ދޮރުންދޮރަށް މިއަދު ހިންގަވައި ވީނިއުސްއަށް ދެއްވި ބަސްދީގަތުމެއްގައެވެ.\nފައިސަލް ވިދާޅުވީ ރައްޔިތުންނާ ބައްދަލުކުރެއްވުމުން ސަރުކާރާ މެދު ރައްޔިތުން ނުރުހިފައި ތިބި މިންވަރު އެނގޭ ކަމަށާއި އެއީ ސަރުކާރުން ރައްޔިތުންނާ މެދު އަމަލުކުރަމުންދާ ގޮތުން ކަމަށެވެ. މިގޮތުން ސިޔާސީ އެތައް ބަޔަކު ނުހައްގުން ޖަލަށްލާފައިވާއިރު ދީނީ އިލްމުވެރިންނަށް ވެސް އެބިރުވެރިކަން މިއަދު ކުރިމަތިވެފައި އޮތުމަކީ ރައްޔިތުންގެ ވަރަށް ބޮޑު ކަންބޮޑުވުމެއް ކަމަށް ވިދާޅުވިއެވެ.\nފައިސަލް ވިދާޅުވީ މީގެ ކުރިން ރައްޔިތުން ހީކުރަނީ އެކި ގޮތްގޮތުން ހައްޔަރުކޮށް ބަންދުކޮށް ހަދަނީ ހަމައެކަނި ސިޔާސީ މީހުން ކަމަށް ކަމަށާއި ނަމަވެސް މިހާރު ދީނީ އިލްމުވެރިންނަށް ވެސް އެބިރު އޮތުމީ ރައްޔިތުންގެ ނުރުހުން އިތުރަށް ބޮޑުވެފައިވާ ކަމަށެވެ. މަޝްހޫރު ދީނީ އިލްމުވެރިޔާ ޝައިޚް އިލްޔާސް ހުސައިން ހައްޔަރުކުރަން އުޅޭކަމުގެ އަޑުތައް ފެތުރެމުންދާތީ ފައިސަލް ވަނީ ކަންބޮޑުވުން ފާޅުކުރައްވާފައެވެ.\n"ވޭތުވެދިޔަ ދެތިން ދުވަހެއް ތެރޭ އަޅުގަނޑުމެންނަށް މިފެނިގެން ދިޔައީ ދިވެހިރާއްޖެ އެބޭފުޅަކަށްޓަކައި ފަޚުރުވެރިވާ ދީނީ އިލްމުވެރިއެއް ޝައިޚް އިލްޔާސަކީ. އެމަނިކުފާނު ވަނީ ރާއްޖޭގެ އެކި ރަށްތަކަށް ދަތުރުކުރައްވައި އެމަނިކުފާނުގެ ޒިންމާ ވަރަށް ފުރިހަމަގޮތެއްގައި އަދާކުރައްވަމުން ގެންދަވަނީ. ރާއްޖޭގެ ހުރިހާ ރައްޔިތުން ވެސް ފާހަގަކުރާ ބޭފުޅެއް ޝައިޚް އިލްޔާސަކީ. ސޯޝަލް މީޑިއާގައި އިވެމުންދާ ވާހަކަތަކަށް ބަލާއިރު ވަކި ޕާޓީއަަކަށް ނިސްބަަތްވާ ސީނިއާ ބޭފުޅުން ވަކި ގޮތަކަށް އަމަލުކުރުމަށްޓަކައި ގޮވާލުމަކީ ވަރަށް ބޮޑު ކަންބޮޑުވުމެއް" ފައިސަލް ވިދާޅުވިއެވެ.\nފައިސަލް ވިދާޅުވީ ފުލުހުންގެ މުއައްސަސާއަކީ ރައްޔިތުންގެ ރައްކާތެރިކަން ކަށަވަރުކޮށްދޭންޖެހޭ މުއައްސަސާ ކަމަށާއި ނަމަވެސް ބައެއް ފަހަރު ކަންކުރެވޭ ގޮތުން އެމުއައްސަސާއަށް ރައްޔިތުންގެ އިތުބާރު ގެއްލިގެންދާ ކަަމަށެވެ. ގާނޫނީ އިމުން ބޭރުން އަމަލުކޮށްފިނަމަ އެކަންކަމަށް ޖަވާބުދާރީވާންޖެހޭ ދުވަސް އަންނާނެ ކަމަށް ވިދާޅުވެ ފައިސަލް ވަނީ ގާނޫނީ އިމުން ބޭރުން ސަލާމަތީ ޚިދުމަތްތަކުން އަމަލުނުކުރުމަށް އިލްތިމާސް ކުރައްވާފައެވެ.\nމަޝްހޫރު ދީނީ އިލްމުވެރިޔާ ޝައިޚް އިލްޔާސް ހުސައިން ހައްޔަރުކުރުމަށް ކޯޓު އަމުރެއް ނެރެފައިވާ ކަމުގެ އަޑު ދަނީ ފެތުރެމުންނެވެ. ސޯޝަލް މީޑިއާގައި މިއަޑު ގަދަވެފައި ވީނަމަވެސް އެފަދަ އަމުރެއް ނެރެފައިވާކަން ދައުލަތުގެ މުއައްސަސާއަކުން އަދި ހާމައެއް ނުކުރެއެވެ. މިފަދަ އަމުރެއް ނެރެފައިވާ ކަމުގެ އަޑުތައް ފެތުރެމުންދާއިރު ޕީޕީއެމްގެ ޕާލަމަންޓަރީ ގުރޫޕްގެ ލީޑަރު އަހުމަދު ނިހާން ހުސައިން މަނިކު ވަނީ ޝައިޚް އިލްޔާސް ފުލުހުންގެ ބެލުމުގެ ދަށަށް ގެންދަންޖެހޭ ކަމަށް ވިދާޅުވެ އެކަމަށް ގޮވާލައްވާފައެވެ.\nޝައިޚް އިލްޔާސް ހައްޔަރުކުރަން އުޅޭ ކަމުގެ އަޑުތައް ފެތުރެން ފަށާފައި މިވަނީ އިދިކޮޅު ޕާޓީތަކުގެ ރިޔާސީ ކެންޑިޑޭޓް އިބްރާހީމް މުހައްމަދު ސޯލިހާއި ރަނިންމޭޓް ފައިސަލް ނަސީމަށް އެމަނިކުފާނު ތާއީދުކުރައްވާކަން ހާމަކުރައްވައި ސަރުކާރަށް ވަރަށް ބޮޑަށް ފާޑުވިދާޅުވަމުން ގެންދަވަނިކޮށެވެ. މިގޮތުން ގުޅިފައިވާ ޕާޓީތަކުން އައްޑޫއާއި ފުވައްމުލަކަށް މިމަހުގެ އެއްވަނަ ދުވަހުން ފެށިގެން ކުރި ދަތުރުގައި އެދެއަތޮޅުގައި ބޭއްވި ޖަލްސާތަކުގައި ބައިވެރިވެވަޑައިގެން އެމަނިކުފާނު ވަނީ ވާހަކަފުޅު ދައްކަވާފައެވެ. މިޖަލްސާތަކުގައި އެތައް ސަތޭކަ ރައްޔިތުންނެއް ބައިވެރިވެފައިވާއިރު ޓީވީ މެދުވެރިކޮށް ވެސް އެތައް ބަޔަކު ވަނީ އެމަނިކުފާނުގެ ވާހަކަފުޅު އަޑުއަހާފައެވެ. މިދަތުރުފުޅު ނިންމަވާލެއްވުމަށްފަހު އެމަނިކުފާނު މިރޭ މާލެ ވަޑައިގަތުމަށް ހަމަޖެހިފައިވާއިރު، މާލެ ވަޑައިގަންނަވާ ތަނުން ހައްޔަރުކުރުމަށް ތައްޔާރުވަމުންދާ ކަަމަށް ވަނީ އަޑު ފެތުރިފައެވެ.


BREAKING NEWS: Hoonu Zuvaabthakah Fahu 241 Committee Kuriyah Gengohsfi - Vaguthu\nހޫނު ޒުވާބުތަކަށް ފަހު 241 ކޮމެޓީ ކުރިއަށް ގެންގޮސްފި\n10 މަސް ކުރިން ( ނޮވެމްބަރު 21, 2019 )\nކޮމެޓީގެ ބައްދަލުވުން ނިންމާލައިފި.\nBREAKING NEWS: Afraashim Avaahaarakohlumugai Salaf Ge Baiverivun Ebaoeh - Evahttps://t.co/hR4XSROmVl\n— Vaguthu Online (@VaguthuOnline) November 21, 2019\nރިޔާސީ ކޮމިޝަނުން ފޮނުވާފައިވާ ރިޕޯޓްގެ ސައްހަކަން ބެލުމަށް ޣައްސާން މައުމޫން ހުށަހެޅުމުން ވޯޓަށް އަހައިފި. ނަމަވެސް ވޯޓް ދެއްވީ ޣައްސާން އާއި އާދަމް ޝަރީފް އެކަނި. އެހެންކަމުން ފާހެއް ނުވި.\nގަލޮޅު އުތުރު ދާއިރާގެ މެންބަރު އީވާ އަބްދުﷲ: ސަބް ކޮމެޓީގެ ރިޕޯޓް މައި ކޮމެޓީގައި އެޑޮޕްޓް ކުރިއިރު އާދަމް ޝަރީފް ވޯޓް ދެއްވި. ފަރެސްމާތޮޑާ ދާއިރާގެ މެންބަރު އިންނެވީ ރިޔާސަތުގައި. ކޮމިޝަންގެ ރިޕޯޓްގައި ހަތަރު ކަމެއް ފާހަގަ ކޮށްފައިވޭ. ކޮމިޝަންގެ ރިޕޯޓްގައި ވަނީ އަފްރާޝީމް އަވަހާރަކޮށްލީ ދީނީ މައްސަލައެއްގައި ކަން. އެހެންކަމުން އެކަމާއި އަޅުގަނޑުމެން ދެން އުޅެންވީ.\nމަޑުއްވަރީ ދާއިރާގެ މެންބަރު އާދަމް ޝަރީފް: ސަބް ކޮމެޓީ އިން ތައްޔާރުކުރި ރިޕޯޓް އަދިވެސް އަލުން ރިވައިސް ކުރުމަށް އެދެން.\nހުޅުމީދޫ ދާއިރާގެ މެންބަރު އިލްޔާސް ލަބީބް: ކޮމެޓީން ސިއްރު ކަމެއް ކަމަށް ނިންމައިފި ނަމަ ސިއްރު ވާން ޖެހޭނެ. ސިއްރު ބައްދަލުވުންތަކުގައި ދެއްކެވި ވާހަކަފުޅުތައް މީޑިއާތަކާއި ހަމައަށް ދިއުމަކީ ގައުމީ ސަލާމަތައް ނުރައްކަލެއް. އެހެންކަމުން މި މައްސަލަ ބަލަން އެދެން. އެކަން އިތުރަށް ތަކުރާރު ނުވާނެ ގޮތައް ކަންތައްތައް އިންތިޒާމް ކުރަން އެދެން.\nހެންވޭރު ހުޅަނގު ދާއިރާގެ މެންބަރު ހަސަން ލަތީފް: ދެކަމެއް ފާހަގަ ކޮށްލަން ބޭނުން. ސަބް ކޮމެޓީގެ މަސައްކަތް ނިންމުމަށް ފަހު އަޅުގަނޑު ވާނެ ޕީޑީއެފް ދެ ފައިލް ފޮނުވާފައި. އެއީ މައި ކޮމެޓީއަށް ފޮނުވުމުގެ ކުރިން ތައްޔާރުކުރި ރިޕޯޓް މެންބަރުންނަށް ފޮނުވީ. ދެން އިތުރަށް އެކަމާއި ބެހޭ ގޮތުން އިތުރު ވާހަކައެއް ދައްކާކަށް ނެތި. އަލީ ޝާން (ސަޓޯ) ގެ ނަން ނެތް ކަމަށް ސޯޝަލް މީޑިއާގައި ވާހަކަ ދެކެވުނު. ނަމަވެސް ހުރިހާ ޖިނާޢީ ކުށެއް ކުރި މީހުންނަށް ފިޔަވަޅު އަޅަން ރިޕޯޓްގައި އޮންނާނެ. މިހާރު މައި ކޮމެޓީން ފާސްކުރި ރިޕޯޓް ގައި އެނަން ހިމެނިފައި ވާނެ.\nފަރެސްމާތޮޑާ ދާއިރާގެ މެންބަރު ޙުސައިން މުޙައްމަދު ލަޠީފް: ސަބް ކޮމެޓީގައި ވޯޓަށް އަހަން ނުޖެހޭ ކަމަށް އިދާރީ މޭޒުން ލަފާދެއްވި. ކޮމެޓީން ގޮތެއް ނިންމުމުގައި އަޅުގަނޑު ބައިވެރިއެއް ނުވަން.\nއަލީ އާޒިމް: އަޅުގަނޑުމެންނަށް އެނގޭ ހައްދުފަހަނައަޅާފައިވާ ފަރާތްތައް އެބަތިބިކަން. އަޅުގަނޑުމެން ބޭނުންވަނީ އެކަންކަން ދެނެގަންނަން. އެކަން ދެނެނުގަނެ ތިބެއްޖެނަމަ މާދަމާ މިވާހަކަ ދައްކާނެ ބަޔަކު ވެސް ނުތިބޭނެ. ފިޔަވަޅު އަޅަން ޖެހޭ ފަރާތްތަކާއި މެދު ފިޔަވަޅު އަޅަންޖެހޭ.\nހޫނު ޒުވާބުތަކަށް ފަހު ކޮމެޓީގެ ބައްދަލުވުން ކުރިއަށް ގެންދަން ފަށައިފި.\nރައްޔިތުން މަޖިލީހުގެ ގައުމީ ސަލާމަތާއި ބެހޭ ކޮމެޓީ (241 ކޮމެޓީ) ގެ ބައްދަލުވުން މިރޭ ފެށުމާއި އެކު މެންބަރުންގެ މެދުގައި ބަހުސް ހޫނުވެ، ބައްދަލުވުން ކުރިއަށް ނުގެންދެވި، މެންބަރުން ޒުވާބު ކުރައްވަމުން އެބަގެންދަވައެވެ.\nކޮމެޓީގައި ހިމެނިވަޑައިގަންނަވާ މަޑުއްވަރީ ދާއިރާގެ މެންބަރު އާދަމް ޝަރީފް ގެންނަވަނީ އޭނާ ސަބް ކޮމެޓީގެ ރިޕޯޓަށް ވޯޓް ނުދެއްވާ ކަމަށް ތަކުރާރުކޮށް ވިދާޅުވަމުންނެވެ. ނަމަވެސް އެމްޑީޕީގެ މެންބަރުން ގެންދަވަނީ އާދަމް ޝަރީފް ރިޕޯޓަށް ވޯޓް ދެއްވި ކަމަށެވެ.\nނައިފަރު ދާއިރާގެ މެންބަރު އަހްމަދު ޝިޔާމް ކޮމެޓީ ބައްދަލުވުން ކުރިއަށްދާ މާލަމުގައި ހުންނަވައިގެން ނުރުހުން ފާޅުކުރައްވަމުން ގެންދަވާތީ ވެސް އެމްޑީޕީގެ މެންބަރުން ނުރުހުން ފާޅުކުރައްވަމުންނެވެ. ޝިޔާމަކީ 241 ކޮމެޓީގައި ހިމެނޭ މެންބަރެއް ނޫނެވެ.\nޝިޔާމް ގެންދަވަނީ ޑރ.އަފްރާޝީމްގެ މަރާއި ބެހޭ ގޮތުން ރިޔާސީ ކޮމިޝަނުން ތައްޔާރުކުރި ރިޕޯޓްގެ ސައްހަކަން ފުރަތަމަ ކަށަވަރު ކުރައްވަން ގޮވާލައްވަމުންނެވެ. ނަމަވެސް އެމްޑީޕީގެ މެންބަރުން ވިދާޅުވަނީ އެ ރިޕޯޓްގެ ސައްހަކަން އިތުރަށް ކަށަވަރު ކުރަން ނުޖެހޭ ކަމަށެވެ.\nކޮވިޑް-19: އަދަދުތައް މަދުވެ، ބޮޑު ހިތްހަމަޖެހުމެއް\nކޮވިޑް-19: އުތުރަށް އޮތް ބިރު ބޮޑުވަނީ!\nނޮވެމްބަރު 21, 2019 21:06\nޢީވާ މެން ލަދެއް ނުގަންނާނެ ޤާނޫނުއަސާސީ އަށް ފައިން އަރާ ބައިގަނޑު ވިއްޔާ\nނޮވެމްބަރު 21, 2019 21:26\nހުމާމްގެ ވަކީލަކަށް ދިޔައީ ހުސްނުއްސުއޫދު. ރިއާސީ ކޮމިޝަންގައި ހުމާމްއާ ދެކޮޅު ވަކީލަކަށްވެސް ހުރީ ސުއޫދު. އަޅެ ފަހެ މަސްލަހަތު ފުށު އެރުމެއް ނެތް ތަ މީގައި؟\nނޮވެމްބަރު 21, 2019 21:33\nތިތާނގަ ތިހިރީ ހަމައެކަނި މާލޭގަހުރި ހަތަރުކަށިމަތި މާލޭމީހާ ދެންތިހިރީ މާއްދިއްޔަތައްގޮސް ހުސްވެފަހުރި ލާދީނީ މީހާ ބަލަމިޤައުމަކު ނޫޅޭ ޓެރަރިސްޓް ޖަމާއަތްތަކެއް #ހުރިހާލާދީނީ ރިޕޯޓްނެރުނުމީހުންނާ ލާދީނީ އެމްޑީއެންއުވާލާ\nނޮވެމްބަރު 21, 2019 21:34\nއީވާ އަށް އިނީ ނިދިފައެވެ. ދެއްކި ވާހަކަ އަލުން ބަލަން ޖެހެ އެވެ.\nނޮވެމްބަރު 21, 2019 23:04\nއިސްލާމްދީނުގެ ނަމުގައި ބަޔަކު ހައްދުފަހަނަޅއި ހިގައްޖެ އެކަމުގައި ސަލަފުގެ ބައެއްމެންބަރުން ބައިވެރިވާކަމަށް ވޭ.\nނޮވެމްބަރު 21, 2019 23:26\nއާވާ އީވާ ދޭޥާ ފޭވާ ރޭވާ މީ ހާދަބައިވަރު ވާލެއް މިތަނުން ކޮންވާއެއް ގާނޫނު އައް ކޮލައްއެރީ ކޮންމެ ވާ އަކަސް އެއ ކަޑަކަމެއްނުކުރީ ވީމާވީއެއްމެ އަވަހަކައް އިސްތިއުފާދީފަ ގެޔައް ކަނޑާލާ ހަމަމިހާރު


Curfew vaguthu beyrugai ulheynama Joorimanaa kuranee\nފުލުހުން ހުޅުމާލޭގައި ހަރަކާތްތެރިވަނީ --\nކޮވިޑް-19 ފެތުރުން ކޮންޓްރޯލް ކުރުމަށް ޓަކައި މާދަމާއިން ފެށިގެން ކޮންމެ ދުވަހެއްގެ ހަވީރުގެ ތިން ގަޑިއިރު މާލެ ސަރަހައްދުގެ މަގުމަތީގައި އުޅުން މަނާ ކުރަން ހެލްތު ޕްރޮޓެކްޝަން އޭޖެންސީ (އެޗްޕީއޭ) ވަނީ ނިންމާފައެވެ. އަދި ކޮންމެ ދުވަހެއްގެ އެ ވަގުތަށް ޕަބްލިކް ޓްރާންސްޕޯޓްގެ ހިދުމަތް ހުއްޓާލާނެ ކަމަށް ވެސް އެޗްޕީއޭއިން ބުންޏެވެ. މީގެ އިތުރުން މާލެ ސަރަހައްދުގެ މަގުތަކުގައި އުޅުން މަނާކޮށްފައިވާ ވަގުތުތައް ނޫން އެހެން ވަގުތުތަކުގައި މާލެ ސަރަހައްދުގެ މަގުތަކަށް އެކީގައި ތިން މީހުނަށް ވުރެ ގިނައިން ނުނުކުތުމަށް ވެސް އަންގާފައެވެ.\nފުލުހުން މިރޭ ނެރެފައިވާ ބަޔާނެއްގައި ބުނެފައިވަނީ އެ އެންގުންތައް ތަންފީޒު ކުރުމުގެ މަސައްކަތް އެ މުއައްސަސާއިން ކުރަމުން ގެންދާނެ ކަމަށެވެ. އަދި ޑައިރެކްޓަރު ޖެނެރަލް އޮފް ޕަބްލިކް ހެލްތްގެ އެންގެވުމާ ހިލާފުވާ ފަރާތްތަކަށް ނަސޭހަތްވެރިވެ އެކަން ތަކުރާރު ކުރާނަމަ ޖޫރިމަނާ ކުރާނެ ކަމަށެވެ.\nފުލުހުން ވަނީ ހުރިހާ ރައްޔިތުންވެސް ޑައިރެކްޓަރު ޖެނެރަލް އޮފް ޕަބްލިކް ހެލްތްގެ އެންގުންތަކަށް ތަބާވުމަށް ގޮވާލާފައެވެ.\nކާފިއު ވަގުތުގައިވެސް ދައުލަތުގެ ބައެއް މުއައްސަސާތަކާއި ސަރުކާރު ހިއްސާވާ ކުންފުނީގެ މުވައްޒަފުންނާއި އެ ތަންތަނުގެ އުޅަނދުފަހަރު ނުކުމެ އުޅުން މަނައެއް ނުވާނެ ކަމަށް އެޗްޕީއޭއިން ބުންޏެވެ.\nމޯލްޑިވްސް ޕޮލިސް ސާވިސް ހުޅުމާލެ ވިލިމާލެ + މާލޭ ސިޓީ އެޗްޕީއޭ ކޮވިޑް-19


އާރޓިކަލްކިޔުމަށް ހޭދަވާނެކަމަށް ބެލެވެނީ :3މިނެޓް, 47 ސިކުންތު\nމިއަހަރު ނިކުތް ފިލްމުތަކުގެ ތެރެއިން ގިނަ ބައެއްގެ ޝައުޤުވެރިކަން އެފިލްމަކަށް ހިބަކުރި "ބަވަތި" ފިލްމުގެ އުފެއްދުންތެރިންގެ، ދެވަނަ ފިލްމުގެ ނަން މިރޭ އިއުލާން ކޮށްފިއެވެ.\nއައިފިލްމްސް ގެ ދެވަނަ ފިލްމުގެ ނަމަކީ "ނީނާ" އެވެ.\n"ނީނާ" މިފިލްމުގެ ލީޑް ރޯލުން ފެނިގެންދާނީ ބަވަތި ފިލްމުގައި ވެސް ލީޑުން ފެނުނު ނުޒުޙަތު ޝުއައިބު (ނުޒޫ) އެވެ. ނުޒޫ އާއެކު ހަރަކާތްތެރިވަނީ މިހާރު ދިވެހި ފިލްމު އިންޑަސްޓްރީގެ ކުރީ ސަފުގައި ފިޔަޖަހަމުންދާ ޖުމައްޔިލް ނިމާލްއެވެ.\nއައިފިލްމްސް އިން މައުލޫމާތު ދީފައިވާގޮތުގައި ނުޒޫ އާއި ޖުމައްޔިލްގެ އިތުރުން "ނީނާ" މިފިލްމުގައި ހަރަކާތްތެރިވާނީ ހަމްދޫން ފާރޫޤް، އަލީ ޔޫޝާއު، އަލީ އިނާޒް، މުޙައްމަދު އަލީ (މޮޑެކްސް)، ހަސަން ޝިނާން އަދި ޝަކީލާ އާދަމް އެވެ. މީގެއިތުރުން ފީޗަރ ފިލްމަކަށް އަލަށް ތައާރަފްކުރާ ތަރިންގެ ތެރޭގައި ހަސަން ސާމިޙް، އިބްރާހިމް ޝާއިފް، ނަތާޝާ ޖަލީލް އަދި ޝަރަފް އަބްދުﷲ ހިމެނެއެވެ.\nފިލްމުގެ ޑައިރެކްޓަރ އިލްޔާސް ވަހީދު (އިއްލެ) މީގެކުރިން މައުލޫމާތު ދީފައިވާ ގޮތުގައި މިފިލްމުގައި ނުޒޫގެ ތަފާތު އެކްޓިން އެއް ފެނިގެންދާނެއެވެ. ނުޒޫ މިފިލްމަށް ތައްޔާރުވުމުގެ ގޮތުން މާޝަލް އާޓްސް ދަސްކުރާ މަންޒަރު ދައްކުވައިދޭ ވީޑިއޯތަކެއް ވެސް މީގެކުރިން ވަނީ އައިފިލްމްސް އިން ހާމަކޮށްފައެވެ. އެގޮތުން މިފިލްމުގައި މާޝަލް އާޓްސް ޓްރެއިނިން ދީފައިވަނީ ޝިން އެޓަމީ މޯލްޑިވްސް އިންނެވެ. އަދި ބޮޑީ ޓްރާންސްފޮމޭޝަން ހަދާދީފައިވަނީ ބާ ކޮންސެޕްޓް އިންނެވެ.\n"ނީނާ" މިފިލްމުގެ ވެސް މޭކަޕް އާޓިސްޓަކީ ބަވަތި ގެ މޭކަޕް އާޓިސްޓް ރުތުބާ އަހްމަދު އެވެ. އެޑިޓިންގ، ވިޝުއަލްސް އަދި ޕޯސްޓް ޕްރޮޑަކްޝަން ހަދާދީފައިވަނީ އޯކޭޒް އިންކް އިންނެވެ. ކެމެރާމަނަކީ ވިސާން (ކަނޑި) އެވެ. އާސިމް އަލީ އާއި އަހްމަދު ވަހީދު ޕްރޮޑިއުސް ކުރާ މިފިލްމުގެ ސްކްރީންޕްލޭ ލިޔުނީވެސް ފިލްމުގެ ޑައިރެކްޓަރ އިއްލެ އެވެ. ހުސެއިން ތައުފީޤްގެ ރާގުތައް ހިމެނޭއިތު ފިލްމުގައި ހިމެނޭ ލަވަތަކުގެ ލިރިކްސް ލިޔެފައިވަނީ އިއްލެއާއެކު ކުޅަދާނަ ލަވަކިޔުންތެރިޔާ މުޙައްމަދު އަބްދުލް ޣަނީ (ތޭރަވާ) އެވެ. ލަވަކިޔުންތެރިންގެ ތެރޭގައި ހިމެނެނީ އަންޔާ، އަޝްފާ އަދި ޖައިޝާ އެވެ.\nފިލްމުގެ ނަމާއި މިހާތަނަށް ފިލްމާއި ބެހޭގޮތުން ލިބިފައިވާ މައުލޫމާތުތަކަށް ބަލާލާއިރު ހީވާގޮތުގައި މިއީ އަންހެނެއްގެ ބާރުގަދަކަން، ނުވަތަ ކުޅަދާނަކަން ދައްކުވައިދޭ ފިލްމެއް ކަމަށް ލަފާކުރެވެއެވެ.


Indonesia: Home visit ah dhaa doctorunnah fennanee COVID patientunn ge qaburu | ThePress\nއިންޑޮނޭޝިއާ: ހޯމްވިޒިޓަށް ދާ ޑޮކްޓަރުންނަށް ފެންނަނީ ކޮވިޑް ޕޭޝަންޓުންގެ ގަބުރު\n12 July 2021, 09:48\nއިންޑޮނޭޝިއާގެ ސައުތު ޖަކާޓާގައި ހިންގާ ކުޑަ ފިހާރައިގެ ބޭރުގައި ސަފުސަފަށް މީހުން އެތުރިގެން ތިބީ ލޯބިވާ މީހެއްގެ ނުވަތަ ބައެއްގެ ފުރާނަ ސަލާމަތް ކުރުމުގެ އުއްމީދުގައެވެ.\nކަނޑައެޅިގެން ވަކި ފަރުވާއެއް ހޯދިފައި ނުވާ ކޮރޯނާވައިރަސް ޑިޒީޒް (ކޮވިޑް-19)ގެ ރާޅަކާ ކުރިމަތިލާން ޖެހިފައިވާ އިންޑޮނޭޝިއާގެ ވެރިރަށުގައި، މިއަދު އެންމެ އަގުހުރި އެކައްޗަކަށް ވެފައި ވަނީ އޮކްސިޖަންއެވެ.\n"އަހަރެން މިތާ މި ހުރީ މަންމައަށް އޮކްސިޖަން ޓޭންކެއް ގަންނަން. މަންމަ ކޮވިޑަށް ޕޮޒިޓިވްވީ އާދީއްތަ ދުވަހު. އެތައް ހޮސްޕިޓަލެއް ބެލިއްޖެ، އެކަމަކު ހުރިހާ ތަނެއް ފުރިފަ" ސަފުގައި މަޑުކޮށްލައިގެން ހުރި ޕިންޓާ ބުންޏެވެ.\nއޮކްސިޖަން ސިލިންޑަރު ރީފިލް ކުރާ ފިހާރައެއް / ފޮޓޯ: ސީއެންއެން\nއޮކްސިޖަން ވިއްކާ ތަންތަނުގެ ލިސްޓެއް ޕިންޓާ ގެންގުޅުނެވެ. ނަމަވެސް އެ ހުރިހާ ތަނެއް ހުރި ބަންދުކޮށްފައެވެ. ނުވަތަ އޮކްސިޖަން ހުސްވެފައެވެ. މިހާރު އޭނަ ސަފު ހަދައިގެން ހުރި ފިހާރައިގެ ވާހަކަ، ޕިންޓާ ގާތު ބުނީ އޭނާގެ އެކުވެރިއެކެވެ.\nއޮކްސިޖަންއަށް އަތްފުނާ އެޅުމަކީ މިއަދު ޖަކާޓާގެ އާންމު ހާލަތެވެ. ބަލި މީހާގެ ފުރާނަ ސަލާމަތް ކުރެވުމާއި ނުކުރެވުމުގައި އޮތީ "ޗާންސް"އެކެވެ. އޮކްސިޖަން ހޯދަން ދުއްވާ މީހާއަށް ހުރެވެނީ ރަނގަޅު ފިހާރައިގެ ސަފުގައި، ރަނގަޅު ވަގުތުގައިތޯއެވެ.\nއުމުރުން 29 އަހަރުގެ މިނާންޓީ ދަނީ، އޭނާގެ އުމުރުން ދުވަސްވީ ބައްޕައަށް ގޭގައި ފަރުވާ ދެމުންނެވެ. އެއީވެސް ހޮސްޕިޓަލަކުން ޖާގައެއް ނުލިބިގެންނެވެ. މިނާންޓީގެ ބައްޕައަކީ ހަކުރު ބަލީގެ ޕޭޝަންޓެކެވެ. ކިޑްނީގެ މައްސަލަތަކެއްވެސް ތަހައްމަލު ކުރަމުން ދާ އެ ބައްޕައަކީ،ކޮވިޑްގެ ހައިރިސްކް ޕޭޝަންޓެކެވެ. ނަމަވެސް، ޖަކާޓާގައި ތޮއްޖެހިފައިވާ ހޮސްޕިޓަލުތަކުގައި އޭނާއަށް ޖާގައެއް ނެތެވެ.\nއިންޑޮނޭޝިއާގައި ކޮވިޑްގެ ކޭސްތައް އިތުރުވަމުން ދާއިރު ފިހާރަތަކުގެ ބޭރުގައި ގިނަ ބަޔަކު ދަނީ އޮކްސިޖަން ހޯދަން ސަފު ހަދަމުން / ފޮޓޯ: އޭޕީ ނިއުސް\nމިނާންޓީގެ ހާލަކީ މިއަދު އިންޑޮނޭޝިއާގެ އެތައް ހާސް ބަޔަކު އުޅެން ޖެހިފައި ވާ ހާލެވެ. މީގެ2މަހެއްހާ ދުވަސްކުރިން އިންޑިއާއިން ފެނުނު މަންޒަރުތައް، މިހާރު ތަކުރާރުވަމުން ދަނީ އިންޑޮނޭޝިއާގައެވެ.\nމިނާންޓީމެން ފަދަ ރައްޔިތުންގެ ޝަކުވާއަކީ، ރައްކާތެރިކަމުގެ ގޮތުން ސަރުކާރުން އަވަސް ފިޔަވަޅުތަކެއް ނޭޅި ކަމެވެ. އަލިފާންގަނޑެއްގެ ހުޅުގަނޑު ފަޅައިގެން ދިޔަހާ ހަލުވި މިނުގައި ކޮވިޑްގެ ކޭސްތައް ފެތުރިގެން ދިޔަތީއެވެ.\nމިއީ އިންޑޮނޭޝިއާގެ އާންމު ރައްޔިތުންގެ އެކަނި ހާލެއް ނޫނެވެ. ބޭނުން ވާ ވަރަށް އޮކްސިޖަން ނުލިބޭ ކަމުގެ ޝަކުވާ، ސިއްހީ ދާއިރާގެ މަސައްކަތްތެރިންވެސް ދަނީ ކުރަމުންނެވެ. އެތަންތަނުގައި ނެތީ އޮކްސިޖަން އެކަންޏެއް ނޫނެވެ. ކޮވިޑްގައި ހާލު ސީރިއަސްވާ މީހުންގެ ފަރުވާގައި ބޭނުން ކުރާ ރެމްޑެސެވިއާ ލިބުމުގައިވެސް އިންތިހާ ދަތިތައް އެބަހުއްޓެވެ.\nސިއްހީ ހިދުމަތްދޭ 30 މުވައްޒަފަކުން ތިބި ކުލިނިކެއްގައި 300 ޕޭޝަންޓުންވެސް އެބަތިއްބެވެ. އިންސާނީ ވަސީލަތްތައްވެސް އޭގެ އެންމެ ކޮޅަށް ދެމިފައެވެ.\nޑރ އީރްނީ ހިރްދާނީއަކީ، ހޮސްޕިޓަލުތަކުން ޖާގަ ނުލިބި ގޭގައި ފަރުވާ ހޯދަމުން އަންނަ ޕޭޝަންޓުންނަށް އެހީގެ އަތެއް ދިއްކޮށްލާ ޑޮކްޓަރެކެވެ. އޭނާގެ ޓީމުގެ މެންބަރުންނަށް ގެތަކަށް ދެވޭއިރު، ޕޭޝަންޓުންގެ ގަބުރު ފެންނަ ފެނުން އާންމު ކަމަކަށް ވެއްޖެއެވެ.\nއިންޑޮނޭޝިއާގެ ސަރުކާރުން އާންމު ކުރާ މައުލޫމާތަށް ބަލާއިރު، އެ ގައުމުން ކޮވިޑްގައި މަރުވި މީހުންގެ އަދަދު 66000 އަށްވުރެ މައްޗަށް އަރާ ކަމަށް ދައްކައެވެ. ޑރ އީރްނީ ވިދާޅުވާ ގޮތުގައި، ހަގީގީ އަދަދުތައް މިއަށްވުރެ މާ މަތިވާނެއެވެ.\nއިންޑޮނޭޝިއާގެ ކޮވިޑް ޖެހިގެން މަރުވި މީހެއްގެ ޖަނާޒާގެ ތެރެއިން / ފޮޓޯ: ޗައިދީރް މަހްޔުއްދީން\nކަން މިހެން އޮތް އިރު، އިންޑޮނޭޝިއާގެ ސިއްހަތާ ބެހޭ ވަޒީރު ވަނީ، އޮކްސިޖަން އުފައްދާ ފަރާތްތަކުން، މެޑިކަލް ގްރޭޑްގެ އޮކްސިޖަންއަށް ހާއްސަ ސަމާލުކަމެއް ދީގެން މަސައްކަތް ކުރިއަށް ގެންދަން އިރުޝާދު ދެއްވާފައެވެ.\nއިންޑޮނޭޝިއާގެ މަސްރަހަށް އަދިވެސް ލުއި ލިބޭކަށް ނެތެވެ. ދުވާލެއްގެ މައްޗަށް ކޭސް ރިޕޯޓް ކުރާ މިންވަރު، ބައި ލައްކައަށް ނުވަތަ 700000 އަށްވެސް އެރުން އެކަށީގެން ވާ ކަމަށް ވަނީ ރިޕޯޓް ކޮށްފައެވެ.\nރިޕޯޓް ކޮވިޑް-19 އިންޑޮނޭޝިއާ ދުނިޔެ